ވަމޭ ގާތުގައި 10 – Esfiya – Dhivehi Vaahaka Site\nވަމޭ ގާތުގައި 10\n- by 🧚Nafu✨ - 57- January 5, 2020\nލަޔާން ގަސްގަނޑު ތެރޭގައި ހުރީ މާއީ އެކަނިވާނެ އިރަކަށް ބަލަބަލާއެވެ. އެގޮތުގައި އެތަށް އިރަކު ހުއްޓާ އޭނާގެ އެ އިންތިޒާރަށް ނިމުމެއް އައީ މާއީ އެއެންމެންނާ ތަންކޮޅެއް ދުރަށް ޖެހިލުމުންނެވެ. ދެން ލަޔާން އިންތިޒާރު ކުރަމުން ދިޔައީ މާއީއަށް ހުއްޓާ ނުލައި ބަލަން އިން އިކާލް އެހެންކަމަކަށް މަސްއޫލުވޭތޯއެވެ. އެކަންވެސް މާގިނައިރު ތަކެއް ނުވެ ކާމުޔާބުވުމުން ލަޔާންގެ ތުންފަތް މައްޗަށް ވެރިވެގެން ދިޔައީ ކާމިޔާބީގެ ހިނިތުންވުމެކެވެ. ވަރަށް ސިއްރު ސިއްރުން މާއީއަށްވެސް ރޭކާނުލާނެ ފަދައިން ލަޔާން ކުދި ކުދި ފިޔަވަޅު އަޅަމުންގޮސް އޭނާގެ އަތުގައި އޮތް ފޮތިގަނޑު މާއީގެ ފަހަތުން ނޭފާތުގައި ޖައްސާލިއެވެ. އިރުތަކެއް ނުވެ މާއީ ދެމިގެން ދިޔައީ ލަޔާންގެ އަތްދަނޑި މައްޗަށެވެ. މާއީ އޭނާގެ ކޮޑު މައްޗަށް ލައިގެން ގަސްގަނޑު ތެރެއަށް ނުހަނު ބާރަށް ދުއްވާގަތީ އެއްވެސް މީހަކަށް އެތަން ފަހުމު ނުވާނެ ފަދައިންނެވެ. އޭރު ރާޔާވެސް ގަސްގަނޑު ތެރޭގައި ލަޔާން އަންނާނެ އިރަކަށް އިންތިޒާރު ކުރަމުން ދިޔައެވެ. ނަމަވެސް ލަޔާންއަށް ފަހުމް ނުވި ކަމަކީ މާއީގެ އަތުގައި ފޯނު ނެތް ކަމެވެ. އަދި އެކަމުގެ ސަބަބުން އެތައް ކަމެއް އެނގިގެން ދާނެކަމެވެ.\nދެމީހުން ވެގެން މާއީ ގޮވައިގެން ދިޔައީ އެރަށުގެ ވަލުތެރޭގައި ހަދާފައި އިން ކުޑަކުޑަ ފަޅުގެޔަކަށެވެ. ފުޅި ބައްތިއެއްގެ އަލިން އެތަން އަލިކޮށްލާފައި ވާއިރު ބަލައިލި ކޮންމެ ދިމާލަކުންވެސް ފެނިގެންދަނީ އެއަލި ފިޔަވާ އަނދިރިކަމެވެ. މީހެއްގެ ހިލަމެއް އެހިސާބަށް ނުވާއިރު އެއިން އެކަކުގެ މޫނުމަތިންވެސް ބިރުވެރިކަމެއް ނުފެނެއެވެ. އެއަށްވުރެ ދެމީހުންވެސް ތިބީ އެމީހުންގެ ރޭވުން ކާމިޔާބު ވުމުން ނުހަނު އުފާވެފައިއެވެ. މާއީ ގެނެސް އެތަނުގައި އިން ގޮޑިއެއްގައި ލަޔާން ބާންދާލީ ނުހަނު ފަރުވާތެރި ކަމާއިއެކީއެވެ. އަދި މާއީގެ އަތް ފަހަތަށް ލައި އައްސާލުމަށް ފަހު އަނގަމަތީގައި ފޮތިގަނޑެއް އަޅާލިއެވެ. ފައިގައިވެސް ފޮތިގަނޑެއް ނުހަނު ބާރަށް އައްސާލިއެވެ. އޭރުވެސް މާއީގެ ހައްޓަކު ހެޔެއް ނެތެވެ.\nވަރުބަލިވެފައިވާ ލަޔާން ގޮސް އެތަނުގައި އިން ލަކުނޑިގަނޑެއްގައި އިށީންދެލީ ރާޔާ ދިން ފެންފުޅިއެއް ހިފައިގެންނެވެ. އެއް ނޭވާއިން އެ ފެންފުޅި މެދާ ހިސާބަށް ބޯލުމަށްފަހު އޭނާ ކައިރީގައި އިށީންދެގެން އިން ރާޔާއަށް ބަލައިލިއެވެ. އޭރު ރާޔާ އިނީ އޭނާގެ ފޯނަށް ނަޒަރު ހުއްޓާލައިގެންނެވެ. ”ރާޔާ.. ކީއްވެ މަންމަ ގުޅީމަ ފޯނު ނުނަގަނީ ތި؟”\n”މަންމަމެން އުޅެނީ އަހަރެން ނުވެސް ދަންނަ މީހަކާ ކައިވެނި ކުރުވަން ވެގެން.. އެކަމަކު އަހަރެން ލޯބިވަނީ އިކާލް ދެކެ.. ބައްޕައާ މަންމަވެސް އަހަރެންގެ މި ލޯތްބަށް އިންކާރު ކުރީ.. އެހެންވެ އަހަރެން ބޭނުމެއް ނޫން މަންމަމެންނާ ވާހަކަ ދައްކާކަށް.. އަދި އެމީހުންގެ ކުރި މައްޗަށް އަރާކަށް ވެސް..” ރާޔާ އޭނާގެ ފަހު ޖުމުލަ ބުނެލީ ދެދަތްޕިލާ ޖައްސާ ބާރު ކުރަމުންނެވެ. އެކަން ލަޔާންއަށް ވެސް ފާހަގަވެގެން ދިޔައެވެ. ނަމަވެސް އިތުރަކަށް ލަޔާންވެސް އެއްޗެކޭ ބުނާކަށް ގަސްތެއް ނުކުރެއެވެ.\n”ކޮބާ މާއީ؟” މުޅި ތަން ވަށައި ބަލައިލަމުން ރާކިން ހާސްވެފައިވާ އަޑަކުން ބުނެލިއިރު އެންމެންގެ ސަމާލުކަން ވަނީ އޭނާއަށް ހުއްޓިފައިއެވެ. ރާކިން އެހެން ބުނުމާއިއެކު އެންމެންވެސް ބޯހޫރުވަން ފެށީ މާއީ ހަގީގަތުގައިވެސް އެތަނުގައި ނެތުމުންނެވެ.\nއެންމެންގެ މޫނުމަތިންވެސް ހާސްކަމާއި ނުތަނަވަސްކަން ފާޅުވެގެން ދިޔައީ ހިނދުކޮޅެއްގެ ތެރޭގައިއެވެ. ވަށައިގެންވި ތަންތަން ހޯދަމުން ދިޔައިރު އިކާލް ދިޔައީ ހުއްޓާ ނުލައި މާއީގެ ފޯނަށް ގުޅަމުންނެވެ. ނަމަވެސް ގުޅި އެއްވެސް ފަހަރަކު މާއީ ފޯނު ނުނެގުމުން އިކާލް ދިޔައީ ހާސްވަމުންނެވެ. މާއީއަށް އަނެއްކާވެސް ގުޅައި ކަންފަތުގައި ފޯނު ޖައްސާލާފައި ދުރަށް ކަޅި ހިންގާލި އިކާލްއަށް މާއީ ހުއްޓި ހުރި ދިމާލުން އެއްޗެއް ދިއްލޭތަން ފެނުމުން އެދިމާލަށް ހިނގައިގަތެވެ. އެއާ ކައިރިވަމުން ދިޔަ ވަރަކަށް ފޯނުގެ ރިންގްގެ އަޑު ގަދަވަމުން ދިޔައެވެ. އެއާއިއެކު އެއީ ފޯނެއްކަން އިކާލްއަށް ރޭކާލިއެވެ. އަވަހަށް އެފޯނު ނަގައި އެއަށް އަވަސް ނަޒަރެއް ދިނީ އެއީ މާއީގެ ފޯނުތޯ ބަލައިލުމަށެވެ. ފޯނުގެ ސްކުރީނަށް ބަލައިލުމުން އިކާލްއަށް އެއީ މާއީގެ ފޯނު ކަން އެނގިގެންދިޔައެވެ. ދިހަ ވަރަކަށް މިސްޑް ކޯލް އިކާލްގެ ފަރާތުން އައިސްފައި ވުމުންނެވެ.\n”ކޯއްޗެއް؟” ފާއިޒް ދުވެފައި އިކާލްގެ ގާތަށް ހުއްޓިލިއެވެ. އަދި އިކާލްގެ އަތުގައި އޮތީ މާއީގެ ފޯނުކަން އެނގުމުން ފާއިޒް އެދުނީ އެ ފޯނު ހުޅުވާލުމަށެވެ. އެއްވެސް ޕާސްވޯޑެއް ޖަހާފައި ނުވާ އެފޯނު ހުޅުވާލުމާއެކު އެންމެ ފުަރަތަމަ ވެސް އިނީ މާއީ ނަގާފައި އިން ހަނދުގެ ފޮޓޯއެެވެ. އެފޮޓޯއަށް ބަލަން ހުއްޓާ ރާކިން އަދި މައިޝްވެސް އެތަނަށް އައިސް ހުއްޓިލިއެވެ. އަދި މައިޝްގެ އެދުމުގެ މަތިން މެސެޖް ބައި އިކާލް ހުޅުވައިލީ އެދުވަސްތަކުގެ ތެެރޭގައި މާއީއަށް އައި ބަދަލުގެ ސަބަބާމެދު ވިސްނާލަމުންނެވެ. އެކަމާ ފާއިޒް އާ ރާކިންވެސް އެއްބަސް ވުމުންނެވެ. މެސެޖްބައި ހުޅުވާލުމާއިއެކު އެންމެ ފުރަތަމަވެސް ފެނިގެން ދިޔައީ ނުދަންނަ ނަމްބަރެކެވެ. އެތާ ތިބި އެކަކަށް ވެސް އެއީ ކާކުގެ ނަންބަރެއްކަން ނޭނގުމުން އަވަހަށް ފޮނުވާފައި އިނީ ކީކޭތޯ ބަލައިލިއެވެ.\n”އުފާވެރި ދިރިއުޅުމެއް ބޭނުމިއްޔާ އިކާލްއާ ދުރުގައި ހުރޭ.” ފާއިޒް އެންމެންނަށް އަޑު އިވޭނޭ ވަރަށް ބާރަށް އެމެސެޖް ކިޔާލިއެވެ. އެއާއިއެކު އިކާލްއަށް ހީވީ އޭނާގެ ފައިދަށުން ބިންގަނޑު ދެމިގެން ދިޔަ ހެންނެވެ. ބޮލަށް އެނބުރުން އަރައިގެން ދިޔައިރު އިކާލްއަށް އެއްފިޔަވަޅު ފަހަތަށް ޖެހިލެވުނީ އެމީހަކު އެގޮތަށް ލިޔެފައި އިނުމުންނެވެ. އެއާއިއެކު އިކާލްގެ ދެލޮލުގައި ކަރުނައިގެ ފަށަލައެއްވިއިރު އިތުރަށް އެމޫނު މަތިން ކަންބޮޑުވުމާއި ހާސްކަން ފެނިގެން ދިޔައެވެ.\n”ކޮން ދުވަހަކު ފޮނުވާފަ އިން މެސެޖް އެއް ތޯ ބަލާލަބަ..” މައިރާ އެތަނުގައި ހުރި މުފީދާއަށް ހިތްވަރު ދެމުން ބުނެލިއެވެ. އޭރު މުފީދާގެ ދެލޮލުން ހުއްޓުމެއް ނެތި ކަރުނަތަށް ފައިބަމުން ދިޔައިރު އޭނާގެ އަނގައިން ދިޔައީ މަޑު ގިސްލުމެއްގެ އަޑު އިވެމުންނެވެ.\n”އަހަރެންނަށް އިނގިއްޖެ. މި މެސެޖް އެއްގެ ސަބަބުން މާއީ ކުރީ ދުވަހު ކޮޓަރިން ނުނިކުމެ އެއޮތީ. ނުކައި ނުބޮއި. އެދުވަހަށް ފަހު މާއީ އިކާލް އާ ދުރުދުރުންވެސް އެއުޅުނީ. މި މެސެޖްގެ ސަބަބުން…”\n”އަހަރެން މިއަދު މާއީ އާ މާ ކައިރި ވުމުން މާއީއަށް މިހެން މިދިމާވީ. މިއަދުވެސް މާއީ އަހަރެން ކައިރިން އެތައް ފަހަރަކު ދުރުގައި ހުންނަން މަސައްކަތް ކުރި. އެކަމަކު އަހަރެން މާއީ..” އިކާލް ރާކިން ދައްކަމުން ދިޔަ ވާހަކަ މެދު ކަނޑާލައިފާ އޭނާގެ ވާހަކަ ފެށިއެވެ. އޭރު އިކާލްގެ ދެލޮލުންވެސް ކަރުނަތަށް އޭގެ މަގާމު ދޫކޮށް ފައިބަމުން ދިޔައީ އެ ކޯތާފަތުގައި ބޮސްދެމުންނެވެ. އިކާލްއަށް ކުރެވެމުން ދިޔަ އިހްސާސްތައް ބަޔާންކުރަންވެސް ދައްޗެވެ. ނަމަވެސް އިކާލްގެ ހިތުގައި މާއީއަށްޓާކައިވީ ޝަކުވާއެވެ.\n”އެކަމަކު ކީއްވެ މާއީ އަހަރެން ކައިރީ މިވާހަކަ މި ނުބުނީ.. ބުނި ނަމަ އަހަރެން މާއީ އާ ދުރުގައި އުޅޭނަން.. ފާއިޒް.. އަހަރެންނަށް މާއީއަށް ވި ވަޢުދުވެސް އުވާލެއްވިއްޖެ.. އަހަރެންގެ ސަބަނުން މާއީ ނުރައްކަލެއްގެ ތެރެއަށް މި ހުށަހެޅުނީ. އަހަރެން މާއީއަށް ވަޢުދު ވިން. އަހަރެން ހުއްޓަކާ މާއީ އަށް އެއްވެސް ގެއްލުމެއް ނުވާނެ ކަމަށް. އަންނަ ކޮންމެ ހަމަލާއަކުން ސަލާމަތް ކޮށްދޭނެ ކަމަށް. އެކަމަކު މިއަދު އަހަރެން..” ފިރިހެނަކަށް ވިޔަސް އިކާލްއަށް ކެއްކުރުން ވީ ދަތި ކަމަކަށެވެ. އިކާލްގެ ވާހަކަ އަޑު އަހަމުން ދިޔަ އެންމެންގެ ހިތުގައިވެސް އިކާލްއަށްޓަކައި ވަނީ ހަމްދަރުދީ އުފެދިފައެވެ. ނަމަވެސް މުފީދާ ފިޔަވައެވެ. އޭނާގެ ހިތާމައިން ފުރިފައި ދެލޮލުގައި މިހާރު ވަނީ ރުޅި ނޫން އެހެން އެއްޗެއް ނޫނެވެ.\n”މަގޭ ދަރި މިހާރު މިތަނަށް ގެނޭ.. ކަލެ އާ ހެދި މަގޭ ދަރިއަށް އެހެން އެވީ. ހަމަ މިހާރު ހޯދަން ދޭ. ކަލޭއަށް އިނގޭނެ މާއީ ވީތަން. ކަލޭ ރާވައިގެން ކުރާ ކަމެއް މީ. މަގެ ދަރި ހޯދާ. އެހެންނޫނީ..” މުފީދާއަށް ކިޔޭ ނުކިޔޭ އެއްޗެއްވެސް ނޭނގެއެެވެ. ދެންމެ ދެންމެ ހީވީ އިކާލްގެ ގަޔަށް ބޮލަށް އަރަން އުޅުނި ހެންނެވެ. ނަމަވެސް އިކާލް އެކައްޗެކޭވެސް ނުބުނެ އިސްދަށަށް ޖަހައިލައިގެން ހުރީ ކުށްވެރިއަކު ފަދައިންނެވެ. މައިރާ އާއި މައިޝް އާދެމީހުންވެގެން އިކާލްގެ ކައިރިން މުފީދާ ދުރު ކުރުވައިގެން ތަންކޮޅެއް ދުރަށް ޖެހިލީ މުފީދާއަށް ވިސްނައިދިނުމުގެ ގޮތުންނެެވެ.\nމާއީ ހޭއަރަން ވާއިރަށް ރާޔާ އާއި ލަޔާންވެސް ތިބީ ނުހަނު ފުރިހަމައަށް ތައްޔާރުވެލައިގެންނެވެ. ރާޔާ އޭނާގެ މޫނުމަތީގައި މާސްކެއް އަޅާފައިވާއިރު އިސްތަށިގަނޑުވެސް ނިވާކޮށްލާފައި ވަނީ ލާފައި ހުރި ކަޅު ކުލައިގެ ހޫޑީގައި އިންނަ ބޮލަށް ލައްވާ ތަނުންނެވެ. ލަޔާންވެސް އޭނާގެ މޫނުގައި މާސްކެއް އަޅައިގެން ރާޔާ ލާފައި ހުރި ވައްތަރުގެ އެއްޗެހި ލައިގެން ހުރިއިރު ދެމީހުންވެސް ހުރީ ކަޅު ކުލައިގައެވެ. ރާޔާ ފެނުނި ކޮންމެ މީހަކަށް ވެސް ހީވާނީ އެއީ ފިރިހެނެއް ކަމަށެވެ.\nނަމަވެސް އެގޮތުގައި ތައްޔާރުވެލައިގެން ތިއްބާ ލަޔާންގެ ފޯނަށް މީހަކު ގުޅަން ފެށުމުން ފޯނު ހިފައިގެން ތަންކޮޅެއް ދުރަށް ޖެހިލިއެވެ. އަދި ގުޅަނީ ކާކުތޯވެސް ބަަލައިނުލައި ލަޔާން އޭނާގެ ފޯނު ނަގައި ކަންފަތުގައި ޖައްސާލިއެވެ. ނުދަންނަ ފިރިހެނެއްގެ އަޑު އިވިގެން ދިޔުމުން ކަންފަތުން ފޯނު ނަގައި ގުޅާފައި އިން ނަންބަރަށް ބަލައިލިއެވެ. ނަމަވެސް ލަޔާންއަކަށް އެއީ ކާކު ކަމެއް ނޭނގެއެވެ. މާއީގެ ގާތުގައި އިށީންދެލަައިގެން އިން ރާޔާގެ ގާތަށް ލަޔާން ދެން ދިޔައީ ރާޔާއަށް ކާކުކަން އެނގޭތޯއެވެ. ފޯނު މިއުޓްއަށް ލާފައި ބާރަށް ރާޔާއަށް ގޮވާލުމަށްފަހު ލަޔާން އެނަންބަރު ދައްކާލިއެވެ. އެއާއިއެކު ރާޔާގެ ދެލޯ ބޮޑުވެގެން ދިޔައެވެ. އަވަސްއަވަހަށް ފޯނު ކަނޑާލާއިފައި ފޯނު ނިއްވާލީ އެއީ ކާކުކަން ރާޔާއަށް އެނގުމުންނެވެ. ނަމަވެސް ދެމީހުންނަށް ވެސް ނޭނގުނު ކަމަކީ އެގުޅި މީހަކަށް އެއީ ކޮންބައެއްކަން އެނގުނި ކަމެވެ. އަދި ލަޔާންގެ ހިތުން މިއުޓަށް ލީނަމަވެސް ހަގީގަތުގައި މިއުޓަށް ނުލެވޭ ކަމެވެ. އަދި އެމީހަކަށް ރާޔާއޭ ކިޔާފައި ލަޔާން ގޮވާލި އަޑު އިވުނި ކަމެވެ.\nސްޕީކާރއަށް ލައިގެން އިކާލްމެން ގުޅައިގެން ތިބީ މާއީއަށް މެސެޖްކޮށްފައި އިން ނަންބަރަށެވެ. އެ ނަންބަރަށް ގުޅުމުން އެތައް ކަމެއް އެނގިގެން ދިޔައިރު ފާއިޒް އާ އިކާލްގެ މޫނުމަތިން ހިތާމަވެރިކަން ފާޅުވެގެން ދިޔައީ އެކުއެކީއެވެ.\n”ރާޔާ މިހާ ދަށު ދަރަޖައަކަށް ވެއްޓި ދާނެ ކަމަކަށް އަހަރެން ފަހަރުގައި ވެސް ހިޔެއް ނުކުރަން. މިހުރިހާ ކަމެއްގެ ފަހަތުގައި ވެސް މިހުރީ ރާޔާ އެހެން ވީ މަ. އެކަމަކު އެފިރިހެން މީހާ އަކީ ކާކު ބާ؟” އިކާލް އެއްޗެއް ވިސްނުނި ފަދައަކުން ވާހަކަ ދައްކަމުން ދިޔައިރު ރާކިން އިނީ ބޮޑު ސުވާލު މާކެއްގެ ތެރޭގައިއެވެ.\n”ކީއްވެ ރާޔާ މިހުރިހާ ކަމެއް ކުރަންވީ؟ ރާޔާގެ ބޭނުމަކީ ކޮބާ؟ ރާޔާ މާއީއަށް އެހެން ހަދަން ވީ އެއްވެސް ސަބަބެއް މަށަކަށް ނުވިސްނުނު.” ރާކިން އޭނާގެ ސިކުނޑީގައި އުފެދިފައިވާ ސުވާލު ބޭރުކޮށްލީ އެތައް އިރަކު ވިސްނަން އިން އިރުވެސް އެއްޗެއް އޭނާގެ މޮޅު ސިކުނޑިއަށް ނުވިސްނުމުންނެވެ. ރާޔާ އެހެން ހަދަންވީ އެއްވެސް ސަބަބެއް އެމޮޅު ސިކުނޑި ދެނެނުގަނެވުނު އިރު އޭނާގެ ސިކުނޑި ދިޔައީ ލިބޭނެ ޖަވާބެއް ނޭނގޭތީ ހާސްވަމުންނެެވެ.\n”ނޭނގޭ އެއްގޮތަކަށް ވެސް ކީއްވެ ކަމެެއް..”\n”މަށަށް އިނގޭ. ރާޔާ ލޯބިވަނީ އިކާލްދެކެ ކަމަށް ވާތީ. އެކަމަކު އިކާލް ލޯބިވަނީ މާއީ ދެކެ ކަން އެންމެންނަށް ވެސް އިނގޭ.. މަ ކައިރީވެސް މާއީ ވަރަށް ގިނައިން ބުނާނެ ރާޔާ ވަރަށް ޖެއްސުން ކުރާ ވާހަކަ. އެއީ އިކާލް މާއީ ދެކެ ލޯބިވާތީ ރާޔާ ބޭނުން ވަނީ ތި ދެމީހުން ދުރުކުރުވަން.. އިކާލް އެންމެ ފަހަރަކުވެސް ބަލާލަބަ ރާޔާ ފޮނުވާފަ ހުރި މެސެޖް ތައް. މަށަށް ހަމަ ޔަގީން މާއީ އޭ ކިޔައިގެން އެތައް އެއްޗެއް ކިޔާފަ ހުންނާނެކަން.” ފާއިޒް އޭނާއަށް އެނގޭ ހުރިހާ އެއްޗެއް ކިޔާދެމުން ދިޔައިރު ރާކިން އިނީ އެހުރިހާ ވާޙަކަތަކެއް އަޑު އަހަން ދެބުމަ ގޮއް ޖަހާލައިގެންނެވެ. އަދި އޭނާގެ ހިތް ވަނީ އެއިވުނި ހަބަރަކުން މާޔޫސްވެފައިއެވެ.\nރާކިން އޮތްހާ ދުވަހު ހީކޮށްގެން ހުރީ ރާޔާ ލޯބިވަނީ އޭނާ ދެކެ ކަމެވެ. ރާކިން ފެނުމުން ރާޔާއަށް ވަމުން ދާ ގޮތުންނެވެ. އަދި އޭނާ ވާހަކަ ދެއްކުމުން ރާޔާ ލަދުގަނެފައި ހުރެ ޖަވާބު ދޭ ގޮތެވެ. ނަމަވެސް މިހުރިހާ ދުވަހު ރާކިން އަށް ކުރެވީ ކުށްހީއެއްކަން އެނގުންވުމުން އޭނާގެ ހިތުގައި ޖެހޭ ގޮތްވިއެވެ. އެތައް އިރަކު ރޯލަން ބޭނުންވިއެވެ. ނަމަވެސް އެހުރިހާ ކަމެއް އިކާލްމެންނަށް އޭނާ ސިއްރު ކުރީ މަސްލަހަތަށްޓަކައިއެވެ. ނަަމަވެސް ރާކިންއަށް ރޭކާނުލި ކަމަކީ އޭނާ ރާޔާ ދެކެ ލޯބިވާކަން އެމީހުންނަށް އެނގޭކަމެވެ. އެއިވުނި ވާހަކަތަކުން ރާކިން ހުރީ ބުނާނެ އެއްޗެއްވެސް ނޭނގިފައިއެވެ.\nއުނދަގުލާއިއެކީ މާއީ އޭނާގެ ދެލޯ ހުޅުވާލި ނަމަވެސް ނާޒުކު އެދެލޮލަށް އިހްސާސްކުރެވެމުން ދިޔައީ ބަރުކަމާއި ވަރުބަލިކަމެވެ. ފުރަތަމަ އެސްފިޔަ ޖަހާލުމުންވެސް ތަނެއް ސާފުނުވުމުން މާއީ އަނެއްކާވެސް އެސްފިޔަ ޖަހާލިއެވެ. އެގޮތުން ސާފު ވަމުން ގޮސް ތަނެއް ސާފުކޮށް ފެންނަ ވަރުވީ އެތައް އިރެއް ފަހުންނެވެ. އެތަނުގައި އެއްވެސް މިހަކު ފެންނަން ނެތުމުން މާއީގެ ހިތް ވަަށާލެވިފައިވީ ބިރުވެރިކަމުންނެވެ. އެހެންކަމުން އޭނާ ގޮޑިން ތެދުވަންނަން ގަސްތުކުރީ އަވަހަށް އެތަނުން ނުކުތުމަށެވެ. ނަމަވެސް މާއީއަށް އޭނާގެ ދެފައިވެސް އައްސާފައި ހުރިކަން ރޭކާލީ ނުހަނު ފަހުންނެވެ. އަދި އޭނާގެ އަތް އައްސާފައިވާކަން ވެސް މެއެވެ. ފަހަތަށް ގެންގޮސް އަތް އައްސާފައިވުމުން މާއީގެ އަތުގައި ރިހުމެއް އުފެދިފައިވާ އިރު ފާގައިވެސް ވަނީ ރިހުމެއް އުފެދިފައިއެވެ. އޭރު މާއީގެ ދެލޮލުން ކަރުނަތަށް ފައިބަމުން ދިޔައީ އެއްވެސް މިސްރާބެއްނެތިއެވެ.\nދެމީހަކު ވާހަކަ ދައްކަމުން ދިޔަ އަޑަށް މާއީ ސަމާލުވެލައިގެން އިނީ އަޑު އަންނަ ތަނަށް ބަލަހައްޓައިގެންނެވެ. އެ ފަޅުގޭގެ މެދުގައި ބެހެއްޓިފައި ހުރި ގޮޑީގައި މާއީ އިން އިރު އޭނާ އާ ސީދަލަށް ހުރި ބޮޑު ދޮރު ހުޅުވާލާފައި ވަން ދެމީހުން ފެނި މާއީގެ މޭގަނޑު އަނގައަށް ނައީ ކިރިޔާއެވެ. ކަޅު ކުލައިގައި ހުރުމުން އެދެމީހުންވެސް މާއީއަށް ސިފަވެގެން ދިޔައީ ބިރުވެރި އެއްޗަކާއިއެެވެ. އެހެންކަމުން އަޑުގެ ނެތްތަނަށް ހަޅޭލަވައިގަތް ނަމަވެސް އަނގައިގައި އައްސާފައިން ފޮތިގަނޑުގެ ސަބަބުން އެކަން ވި ހެންނެއްވެސް ހިޔެއް ނުވެއެވެ.\n”ހަހާހާހަ. ކިތަންމެ ވަރަކަށް ހަޅޭަލަވަން އުޅުނަސް ކާމިޔާބެއް ނުވާނެ ތިކަމެއް. މަ އޭރުވެސް ބުނިން ދޯ ކަލޭ ކައިރީ އިކާލް އާ ދުރުގައި ހުންނަން. ބަސްގަބޫލު ނުކުރީމަ ވާ ގޮތް ތީ. ކަލޭއަށް ބޭނުން ކަމެއް ކުރުމުގެ ފުރުސަތު މިއަދު މަށަށް އެބައޮތް.” ރާޔާ އޭނާގެ އަޑު ބަރުކުރަމުން މާއީއާ ކައިރި ވެލާފައި ވާހަކަ ދައްކަން ފެށިއެވެ. އަދި އޭނާގެ އަތުގައި ހުރި ފޮޓޯގަނޑުތައް މާއީއާ ދިމާލަށް އުކާލާފައި އެއިން އެކަތި ނަގައި މާއީއަށް ދައްކާލިއެވެ. އެއަށްފަހު ދެމީހުންގެ މެދުން ފޮޓޯގަނޑު އިރާލައިފާ ބިންމައްޗަށް ވައްޓާލިއެވެ. އޭރު ލަޔާންވެސް ރާޔާގެ ކައިރީގައި ހުރީ ތުންފަތަށް ނުލަފާ ހިނިތުންވުމެއް ވެރިކުރުވައިގެންނެވެ.\nމާއީ ގަނެފައި ހުރި ބިރުގެ ސަބަބުން ދެ ފަރާތަށް ބޯހޫރުވަމުން ދިޔައީ އެހެން ނުހެދުމަށް ބުނާ ފަދައަކުންނެވެ. ވާހަކަދައްކަން އެތައް މަސައްކަތެއް ކުރަމުން ދިޔަ ނަމަވެސް އެކަން ކާމިޔާބު ނުވުމުން މާއީ އޭނާގެ ބޮލުން އިޝާރާތް ކުރަމުން ދިޔައިރު ދެލޯ ވަނީ ރަތްވެފައިއެވެ. ރާޔާގެ އެދުމުގެ މަތިން ލަޔާން ގޮސް މާއީގެ އަނގަމަތީގައި އަޅާފައި އިން ފޮތިގަނޑު ނައްޓާލިއެވެ. ފޮތިގަނޑު ނައްޓުވާލުމާއިއެކު މާއީ ރާޔާގެ ގާތުން އާދޭސްކުރަމުން ދިޔައީ އޭނާ ދޫކޮށްލުމަށެވެ.\n”ހެޔޮނުވާނެ.. އަހަންނަށް ތިހެން ނުހަދާ. ދެން ދުވަހަކުވެސް އިކާލް އާ ކައިރިއެއް ނުވާނަން. އަހަރެން ދޫކޮށްލާ.. އަހަރެން ވަޢުދުވަން ދެން ދުވަހަކުވެސް އިކާލްއާ ކައިރި ނުވާނެ ކަމަށް. އާދޭސްކޮށްފައި ބުނަން..” ހުއްޓާ ނުލައި އާދޭސް ކުރަމުން ދިޔަނަމަވެސް ރާޔާއަށް އެއާދޭހުގެ އަޑު އިވޭހެންވެސް ހީނުވެއެވެ.\nފާރުގައި ލެގިލައިގެން ހުރި ލަޔާންގެ ފޯނަށް މެސެޖެއް އައުމުން ލަޔާން އަވަސްއަވަހަށް ފޯނު ނަގައި އެމެސެޖަށް ބަލާލިއެވެ. އެއީ އޭގެ ފަނަރަ ވަރަކަށް މިނެޓް ކުރިން އޭނާއަށް ގުޅި ރާޔާ ލޯބިވާ އިކާލްގެ ނަމްބަރެވެ. މެސެޖަށް ބަލައިލި ލަޔާންގެ ދެ ލޯ ބޮޑުވެގެން ދިޔައީ މެސެޖްގައި ލިޔެފައި އިން ބަސްކޮޅު ފެނުމުންނެވެ. ”މަށަށް އިނގޭ ތީ ކޮން ބައެއްކަން. ފުލުހުންނަށް އަންގަން ބޭނުން ނޫނިއްޔާ މާއީ އޮތް ތަނެއް ބުނަންވީ.. އެހެންނޫނީ ފުލުހުންނަށް އަންގާނަން ތި ކަމުގެ ފަހަތުގައި ހުރި ރާޔާގެ ވާޙަކަ.”\nރާޔާއަށް މެސެޖް ދައްކާލުމާއިއެކު އޭނާއަށް ވެސް ވީ ހަމަ ލަޔާންއަށް ވީ ވަރެވެ. މާ ބޮޑު ކަމެއް ނުކުރެވުނު ކަމުގައި ވިޔަސް މާއީ ބިރުގަންނުވާ ލެވިއްޖެކަން އެނގުމުން ރާޔާ އެއީ މާބޮޑު ކަމަކަށް ނަހަދައި މާއީ އޮތްތަން ބުނާށޭ ކިޔައި މާއީ އާ ގާތަށް ޖެހިލީ އަދި އިތުރަށް ބިރުގަންނަުވާލުމުގެ ގޮތުންނެވެ. ”ދެން އިތުރަށް އިކާލް އާ ކައިރިވި ތަން ފެނިއްޖާ..” ރާޔާ އޭނާގެ އަތުން ކަރާ ދިމާލުން އަތް ހިންގާލާފައި ބާރު ހިނިގަނޑެއް ޖަހާލީ މާއީ ބިރުގަނެފައި އިން މަންޒަރު ބަލަން އޭނާއަށް މަޖާ ކަމުންނެވެ. ރާޔާ ދެން އަވަސްވެގަތީ އިކާލްމެން އެތަނަށް އައުމުގެ ކުރިން މާއީ މޮހާލާފައި އެތަނުން ދިޔުމަށެވެ. މާއީގެ އަތާއި ފައި މޮހާލާފައި ބިންމައްޗަށް ރަހުމުކުޑަ ގޮތަކަށް ވައްޓާލީ ރާޔާގެ ދެއަތުންނެެވެ. އަދި މާއީގެ ބަނޑުގައި އޭނާގެ ގައިގައި ހުރި ވަރެއް ލާފައި ފައިން ޖަހާފައި ލަޔާން އާއެކީ ބޭރަށް ދުއްވާ ގަތީ އެތަނުން އަވަހަށް ދިޔުމަށެވެ.\nމާއީއަށް ގުޑިވެސް ނުލައި އޮވެވުނީ ބަނޑަށް އެރި ތަދާއެކީއެވެ. އޭރު އޭނާގެ ބޮލުން ލޭ ފައިބަމުން ދިޔައިރު އަނގަމަތިވެސް ވަނީ ފަޅައިގެން ގޮހެވެ. ރާޔާ އެގޮތަށް އޭނާ ވައްޓައިލުމުގެ ސަބަބުންނެވެ. ބަނޑުއަތައް ވެއްޓުމުގެ ސަބަބުން ބޮލާއި އަނގަމަތި ފަޅައިގެން ދިޔައިރު އެހެން އަނިޔާއެއް މާއީއަށް ލިބިފައިއެއްނެތެވެ. ބަނޑުގައި އަތް އަޅައިގެން ކުރު ގެޅިގެން އޮތް އިރު ތެދުވާނެހާ ހިތްވެރެއްވެސް މާއީގެ ގައިގައި ނެތްކަހަލައެވެ. ނަމަވެސް ބަނޑުގައި، ބޮލުގައި އަދި އަނގައިގެ ފަޅައިގެން ގޮސްފައިވާ ތަނުގައި އަޅަމުން ދިޔަ ވޭނަށް ވުރެ އެ ހިތުގައި އަޅަމުން ދިޔަ ވޭނަށް ކެތް ކުރުންވީ މާއީއަށް ދަތިކަމަކަށެވެ. އޭރު އޭނާގެ ކަންފަތުގައި ގުގުމަމުން ދިޔައީ އިކާލް އޭނާ ސައިކަލުން ސަލާމަތް ކޮށްދިން ރޭ ބުނެފައިވާ ބަސްތަކެވެ. ހީވަނީ ދެންމެ ދެންމެ ބުނެފައިވާ ބަސްތަކެއް ހެންނެވެ. ލޮލުން ފައިބަމުން ދިޔަ ކަރުނަތަކުން ބޯދަށުގައި އޮތް އިކާލްއާއި މާއީ މޫދުގައި ހުރި ފޮޓޯގަނޑު ތެންމަމުން ދިޔައިރު މާއީގެ އަނގައިން ދިޔައީ ގިސްލުމުގެ އަޑު ބޭރުވަމުންނެވެ.\n”އަޅެ ކާކުތަ މަގޭ ދަރިއަށް އެގޮތަށް އިންޒާރު ދީފަ އެހުރީ؟ އަޅެ ކޮންތާކަށްބާ މާއީ އެގެންދީ. މިއީ ހުސް މަގޭ ކުށް. މާއީ އެކަނި އެތަނަށް ދާން ދޫކޮށްލެވުނީ. އެއީ އިކާލްގެ ކުށެއް ނޫން. ހަމަ މަގޭ ކުށް.” އެނދުގައި އޮށޯވެލައިގެން އޮތް މުފީދާ ދިޔައީ އަމިއްލައަށް އޭނާގެ އަމިއްލަ ނަފްސް ކުށްވެރި ކުރަމުންނެވެ. މައިރާވެސް އެތަނުގައި އިނެފައި އެދިޔައީ އެތައް އިރަކު މުފީދާއަށް ހިތްވަރުދީފައިއެވެ. ނަމަވެސް މުފީދާއަށް މެދުކެނޑުމެއްނެތި އެކަމާ މެދު ވިސްނަމުން ދިޔައިރު ލޮލުންވެސް ކަރުނަތަށް ފައިބަމުން ދިޔައެވެ.\nހަތަރު މީހުންވެގެން މެސްޖްގައި ބުނެފައިވާ ގެޔަށް ދެވުނީ ނުހަނު ހާލުންނެވެ. މައިޝް އެތަނުގައި ނެތް ނަމަ އެމީހުންނަށް އެތަނަށް އަންނަން ނުވެސް އެނގުނީހެވެ. އަނދިރިކަމުން އެ ފަޅުގެ ވެސް ވަކިވަނީ ނުހަނު ހާލުންނެވެ. ހަނދު ވިލާގަނޑެއްގެ ދަށުގައި ފިލާފައި އިނުމުން ހަނދުވަރުގެ އަލިވެސް އަންނަނީ ނުހަނު ކުޑަކޮށެވެ. އެގެޔަަށް ވަނެވުމާއިއެކު ހަތަރު މީހުންވެސް ހުރީ ނުހަނު ބިރުގަނެފައިއެވެ. ފަޅުގެޔަކަށް ވުމުންނާއިއެކު އަދި އަނދިރިވުމުންވެސް މެއެވެ. ނަމަވެސް ހަތަރު މިހުންވެސް ފޯނު ނަގައި ފްލޭޝްލައިޓުން އަލި ކުރަމުން ހުރިހާ ކޮޓަރިއެއް ބަލަމުން ދިޔައެވެ. އެންމެފަހުން ފުޅި ބައްތިއަކުން އަލިކޮށްފައި އިން ކޮޓަރިއަކަށް ވަންއިރު ފެނުނި މަންޒަރުން ހަތަރު މީހުންވެސް ތިބީ ބުނާނެ އެއްޗެއް ނޭނގިފައިއެވެ. އަދި ތިބީ ކުރިމަތިން ފެންނަމުން ދިޔަ މަންޒަރު ގަބޫލުވެސް ނުކުރެވިފައިއެވެ.\n”ތިއްތާ..” މައިޝް މާއީއަށް ނުހަނު ބާރަށް ގޮވާލަމުން ދުވެފައި ގޮސް އޭނާގެ ކައިރީގައި އިށީންދެލިއެވެ. މާއީގެ ލޯ ކުޑަކޮށް ހުޅުވިފައިވާއިރު އޭނާ ދިޔައީ ވާހަކަ ދައްކަން މަސައްކަތް ކުރަމުންނެވެ. ބޮލުން ފައިބާފައި ހުރި ލޭތައް މުޅި ތަޅުންގަނޑު ތެންމާފައި ވާއިރު އެތަނުގައި ހުރި ވެލި ފުއްތައްވެސް ވަނީ ރަތް ކުލާގައިއެވެ. ލެއިން ތަތްތެޅިފައި އިތް މާއީ ފެނުމާއިއެކު އިކާލްގެ ހިތުގައި ނުހަނު ގަދައަށް ރިއްސަން ފެށިއެވެ. ނަމަވެސް ދުވެފައި ގޮސް މާއީ ގައިގައި ބައްދާލީ އެހިތަށް ކެތް ނުކުރެވުމުގެ ސަބަބުންނެވެ.\n”ނޫން އިކް. އަހަރެން ކައިރިން ދުރަށް ދޭ. އަހަރެން ކައިރިއަށް ނާންނާތި. ޕްލީޒް އިކް. އަހަރެން ހެޔޮހާލުގައި ހުއްޓާ ފެންނަން ބޭނުމިއްޔާ އަހަރެން ކައިރިން ދުރަށް ދޭ. އަހަރެންގެ ފުރާނަ ނެތް މަސްގަނޑު ފެންނަން ބޭނުން ނޫނިއްޔާ އަހަރެން ނުފެންނަ ހިސާބަކަށްދޭ އިކް. ޕްލީޒް.” މާއީ ރޮއިފައި އާދޭސް ކުރަމުން ދިޔައީ އޭނާގެ ގާތުން ދުރަށް ދިޔުމަށެވެ. އިކާލްވެސް ކުޑަ ކުއްޖެއް ފަދައިން މާއީ އާ ދުރަށް ޖެހިލީ މާއީގެ އެދުމަށް ދެކޮޅު ނުހަދަން ވެގެންނެވެ. ނަމަވެސް ހިތުގައި އަތް އަޅައިގެން ހުރެއެވެ. ދުރަށް ޖެހިލުމާއިއެކު އެންމެ ފުރަތަމަ ވެސް އިކާލްގެ ލޮލުގައި އަޅާގަތީ ތަޅުންމަތީގައި ހުރި ފޮޓޯތަކެވެ. އޭގެން ފޮޓޯއެއް ނަގައި އިކާލް އަވަސްއަވަހަށް އެއަށް ބަލައިލިއެވެ. އެފޮޓޯ ގައި މާއީ އާއި ދެމީހުން ފަތަން ތިބި މަންޒަރު އިނުމުން އިކާލްގެ ބުމަ ގޮއްޖެހިގެން ދިޔުމާއިއެކު ރާޔާއަށްޓަކައި ނަފްރަތް އެހިތުގައި އުތުރި އަރަން ފެށިއެވެ. އަދި މާއީ އޮތް ހާލުފެނިފައިވެސް މެއެވެ.\nމައިޝްގެ ބުރަކަށިމައްޗަށް މާއީ ލައިގެން ހޮސްޕިޓަލަށް ދިޔައިރު އިކާލް އެންމެ ހިނދުކޮޅަކަށް ވެސް މާއީ އާ ކައިރިނުވެއެވެ. އެކަމުގެ ސަބަބުން ކިތަންމެ އުނދަގުލެއް ވި ނަމަވެސް ކެތް ކޮށްލައިގެން އިކާލް އެހުރީ މާއީއަށް އިތުރު އަނިޔާއެއް ދޭން ބޭނުންނުވާތީއެވެ.\nއެހެނަސް ހަމަ ލޯތްބޭ ވެވެނީ (ތޭވިސްވަނަބައި)\nMasha Allah varah reethi mi part.. Raaya haadha nulafaa ee dhw… Can’t wait to know what will happen next… Lysm\nya raayaa asluvs haadha goahey dhw.. btw thank u soo much dear.. lym\nMaasha allah reethi mi part vx….. Waiting fr nxt part….\nWow . Mi part ves Hama habeys 👍👍👍😸😸😸😸💙💌♥💌💟💌♥💕👍❤❤❤😘😁😘🤩🤩🤩😘🤩🤩😍🤩😍😘😁😁😁♥💕♥♥💕💌💟💟💌♥💕♥💌♥♥♥👍❤👍😻💝😺❤😘😘😁😘🤩😘😍🤩😍😘😁😁♥👍❤👍😻😻😸💙💚💙💙🧡💜💙🧡💛💗💓💞💞💕♥👍😻😸😺💌💟💟💘💘💓💋💯💯💯🖐👏😻😸😺❤😘🤩😍🤩😍😍🤩🤩😍😘😁😘🤩😘😍😍🤩😘😍🤩🤩😍😍😍🤩😍😘🤩😍😍😘😍😍😍😘😍😍😍🤩😍😘😁😁😘🤩😍😍😘😘😁😁😁😁♥♥👍😻😻💌💌💘💘💓💓💗💖💖💖\no my.. so many.. thank u soo much dear..\nHere is the 10 part of the story.. hope you’ll like this part too.. next part Vs vr avahah.. keep waiting.. haveanice day.. Nd comment your views about the story.. thank u for the support..💞💞💞💞💞💞💞💞💞💞💞💞💞💞💞💞\nmasha allah.. vr vr vr vr rythi mi bai vs.. whn next???\nthank u soo much dear.. nxt part liyamun mi dhany\nwow.. obbiness to the max.. hama habeys.. ekam raayaa haadha goahey dhw.. curiously waiting for nxtt\nyaa raayaa rangalhu vaane baa dhw?.. hehe.. btw thank u soo much dear..\nmasha allah.. vr salhi.. maaee ah ehn hadhaakah vs nuvaanun.. i hate that raayaa n layaan.. vr foohivey.. dhn maaee ah dhera gotheh nahadhahchey nafu.. ekaal ah vs.. curiously waiting for nxt\nya balamaa dhw vaane gotheh… btw thank u soo much dear\nwow.. just wow.. amazing.. waiting for nxt.. avahah up kohla dhehcheh\nthank u soo much dear.. ya avahah up kohla dheynan insha allah\nwonderful nafu.. nxt avahah genesdhehcheh\nya insha allah.. thank u soo much dear\nnafuge fan says:\nomg.. this part is amazing.. masha allah.. ur very talented nafu.. wowo.. perfect.. next episord avahah upload kohla dhehcheh.. vr kiyaa hithun mihury next..\nthank u soo much dear.. ya insha allah avahah up kohla dheynan\nމިނަން ތިހިތުން ފިލުވާލަނީހޭ…04\nވަޢުދު (ސައުރަޔާޅީސްވަނަ ބައި)\nވަޢުދު (ތެެއާޅީސްވަނަ ބައި)\nވަޢުދު (ފަންސަޔާޅީސްވަނަ ބައި)


Rasrani Bageecha ge nan alun Sultan Park ge namah badhalu kuranee | Mihaaru\nރަސްރަނި ބަގީޗާގެ ނަން އަލުން ސަލްޓަން ޕާކުގެ ނަމަށް ބަދަލު ކުރަނީ\nރަސްރަނި ބަގީޗާގައި ހަދާފައިހުރި ޑެކެއްގެ މަތީގައި ބަޔަކު އިށީނދެލައިގެން.---މިހާރު ފޮޓޯ: ހުސައިން ވަހީދު\n14 ޑިސެމްބަރ 2018 - 11:27\nކުރީގެ ރައީސް އަބްދުﷲ ޔާމީންގެ ވެރިކަމުގައި ކުރީގެ ސަލްޓަން ޕާކް ތަރައްގީކޮށް "ރަސްރަނި ބަގީޗާ"ގެ ގޮތުގައި ހުޅުވިޔަސް އެތަނަށް އަލުން ކުރީގެ ނަން ދިނުމާ ބެހޭ ގޮތުން މަޝްވަރާކުރަން މާލޭ ސިޓީ ކައުންސިލުން ތާވަލްކޮށްފި އެވެ.\nމާލޭގެ މޭޔަރު ޝިފާ މުހައްމަދު މިއަދު ކުރެއްވި ޓުވީޓެއްގައި ވިދާޅުވީ ރަސްރަނި ބަގީޗާގެ ނަން ބަދަލުކުރުމާ ގުޅޭ މަޝްވަރާ ބައްދަލުވުމެއް އަންނަ އަންގާރަ ދުވަހު ބާއްވާނެ ކަމަށެވެ. ޝިފާގެ ޓުވީޓުގައި ރަސްރަނި ބަގީޗާގެ ނަން ސަލްޓަން ޕާކްގެ ނަމަށް ބަދަލުކުރާނެ ކަމުގެ އިޝާރާތެއް ވެސް ދެއްވި އެވެ.\nސަލްޓަން ޕާކްގައި ތަރައްގީކުރި ރަސްރަނި ބަގީޗާ --. ފޮޓޯ: ނިޝާން އަލީ/މިހާރު\nAnna Angaaradhuvah council bahdhalvumah Sultan parkgenan alun dhiruvaa Rasrani Parkge nan badalkurumah thaaval kurani .@MaleCitymv @schamau @yumna_maumoon @ManadhooThoriq\n— Shifa Mohammed🎈 (@etna295) December 13, 2018\nޝިފާ ކުރެއްވި ޓުވީޓު.\nސަލްޓަން ޕާކަށް ބޮޑެތި ބަދަލުތަކެއް ގެނެސް، ރަސްރަނި ބަގީޗާގެ ނަމުގައި އެތަން ހުޅުއްވައި ދެއްވީ މިދިޔަ އަހަރުގެ އޮގަސްޓްގައި ކުރީގެ ރައީސް ޔާމީނެވެ. އެމްއެންޑީއެފްގެ އެހީތެރިކަމާ އެކު ހެދި އެތަނުގައި ވިންޓަ ތީމް ޕާކަކާއި ދެ ބުރިއަކަށް ވާ ގޮތަށް ހުންނަ ބޮޑު ފެންއަރުވާ ވަޑާމަކާއި ޓްރީ ހައުސް ބްރިޖަކާއި ގްރީން ޓަނަލް ފަދަ، ހިތްގައިމު ތަފާތު ތަންތަން ހިމެނެ އެވެ.\nރަސްރަނި ދިވެހިބަހުގައި ބޭނުންކުރަނީ ރަސްރަސްކަލުންނާއި ރަނިކަނބަލުންނަށް ކުރުކޮށް ކިޔާ ނަމެއްގެ ގޮތުގަ އެވެ. އަދި ރީތި އަންހެނުންނަށް ނިސްބަތްކޮށް ވެސް ރަސްރަނި ބޭނުންކުރެ އެވެ.\nރާއްޖޭގައި އޮތް ރަސްކަން، 1968 ގައި ނިމުމާ އެކު އޭރު ގަނޑުވަރު ހުރި ތަން ބަދަލުކުރީ ސަލްޓަން ޕާކަށެވެ. އެތަނުގައި ހުރި އިމާރާތްތަކުގެ ތެރެއިން ބެހެއްޓީ ހަމައެކަނި "މަތިގެކޮޅު" އެކަންޏެވެ.\n"ރަސްރަނި ބަގީޗާ" އަކީ މިދިޔަ އަހަރުގެ ނޮވެމްބަރު 11 ގައި ސަލްޓަން ޕާކަށް 50 އަހަރު ފުރުނު އިރު އެތަނުގެ ނަމަށް ގެނައި ހަމައެކަނި ބަދަލެވެ.\nމާލެ ސިޓީ ކައުންސިލް ސަލްޓަން ޕާކް މާލޭގެ މޭޔަރު ޝިފާ މުހައްމަދު ރަސްރަނި ބަގީޗާ\n106 ކޮމެންޓް, 259 ރިއެކްޝަންސް\nރަސްރަނި ބަގީޗާ ގެ ނަން ރަގަޅެވެވެ. ހަމައެކަނި ކުރަންވީ ކަމަކީ އެ ތަނުގެ ނަންބޯޑު ކައިރީ އެނަން ކިއުނުގޮތާއި އެ ތަނާބެހޭ ކުޑަ ތައާރަފެއް ލިޔެފައި ބޯޑެއް/ޕްލޭޓެއް ކަހަލަ އެއްޗެއް ބެހެއްޓުމެވެ. މިސާލަކަށް ކުރިން ކިޔަނީ ސަލްޓަން ޕާކު ކަމާއި އެެނަން ނިސްބަތްވަނީ ކޮންކަމަކާ ކަމާއި ...........)\nމީ ދެން ކިހާ ވަރުގަދަ ވެއްޖެ ކަމެއް އަޅެ ފަހެ؟ ދެއިރު ދެ ދަޅައަށް ކާ ބޭހެއްހެން ތަންތަނުގެ ބަދަލު ކުރަނީ ކޯންޗެކޭ ހިތަށް އަރައިގެން ބާވެއޭ ހިތަށް އަރާ! ދެން އިވޭނީ ވެލާނާ އިންޓަރނޭސަނަލް އެއަރޕޯޓުގެ ނަން ރަސްރަނީ ޖަޒީރާ އިންޓަރނެސަނަލް އެއަރޕޯރޓަށް ބަދަލު ކުރާ އަޑު ކަންނޭނގެ!\nބޭކާރު ކަންތައްކުރަން ގިނަވާނެ އެވަރަށް ބޭކާރު ވަޒީފާތަށް ދެންޏާ.\nއަހަރެން ނަން ބޯޑު ހަދައިދެން. މަށަށްވެސް ބޯޑުކޮޅެއް ހަދަން ދެއްޗޭ.\nރީތި ދިވެހި ނަމެއް، އިނގިރޭސި ނަމަކަށް ބަދަލު ކުރުމަކީ ރަނގަޅު ކަމެއް ނޫން.\nއެމްޑީޕީ ވެރިކަމަށް އައިސް އެތަނުގެ ވަށައިގެންދަމާފައިހުރި ކަށިނަރުތައް ނައްތައިލީ. ނަތީޖާއަކީ އެދުވަސްވަރު އެންމެ ގިނައިން ބަދުއަޙްލާޤީ ޢަމަލު ހިންގުމާއި މަސްތުވާތަކެތި ބޭނުންކޮށް ވިއްކަނީ އެތަނުގެ ތެރެއިން. ޕާރކްއޮތީ ކުށުގެ ހާއްޔަކަށް ހަދާފައި. އޭގެ ފަހުން ޔާމީން އެތަން ތަރައްޤީ ކުރުމުން މިއަދު އަނެއްކާ އެތަނުގެ ނަންބަދަލުކޮށް ކުރީގެ ޙާލަތަށް އެތަން ގެންދަން އުޅުމަކީ ގައުމު ހަލާކުކުރުމުގެ ނުބައި ޢަމަލެއް.\nކުރާނެކަމެއް ނެތިގެންތަ މިއުޅެނީ އަޅެފަހެ. ސަލްޓަން ޕާރކް އޭ ކީމަ އިނގިރޭސިވެފަ، ރާއްޖޭގައި ރަސްކަންކުރި ފިރިހެން ބޭފުޅުން އެކަނި ހިމެނެނީ. ރަސްރަނި ކީމަ މާދިވެހިވަންތަ. އެކަމަކުވެސް ޔާމީން ކީ ނަމެއް ބަދަލުކުރަންޖެހޭނެތާދޯ. އަޖައިބެއްފަދަ ކަމެއް މިއޮތީ. ކޮންމެ މީހަކު ކުރިޔަސް ރަނގަޅުކަމެއް ވިއްޔާ ވާނީ ހަމަ ރަނގަޅުކަމަކަށް ނޫންތަ.\nބަލަގަ! އެ ނަމުގަ ކޮރަޕްޝަނާއި ފަސާދައާއި ބޭ އިންސާފު ހިމެނޭ. އެހެންވީމާ އެކަންކަން ނިމުމަކަށް ގެނައުމަށްޓަކައި ނަން ބަދަލުކުރަން ޖެހޭނެ އުތަ!\nމިސަރުކާރުގެ އެންމެ ބޮޑު އެއް ޕްރޮޖެކް ނިންމާ ހުޅުވުން އަންނަ އަންގާރަ ދުވަހު ބާއްވާ ގޮތަށް ހަމަ ޖެހިއްޖެ..\nހާދަ ޖެލަސް ވެޔޭ. ދެން ކީއްކުރާނީ ހަޑިތައް ހާވަހާވާފަ ފައިބްފާނެ.4ވެރިންތިބީމަ އެހެންވާނީ. އެންމެ ވެރިއެކޭ ހުންނަންޖެހޭނީ. މަގޭ މިނިސްޓްރީގަ މަބޭނުންގޮތެއް. އެވެސް ކަބިލިން ތައް. ހެހެހެހެ މިއޮއް ރީތި ރާއްޖެ ހަޑިވީ. ޢިއްޒަތްތެރިކަން ގެއްލުނީ.\nކަމެއް ކުރާކަށް ނޭނގޭނެ. ބޮޑެތި ޕްރޮޖެކްތަށް ހިނގާކަނށް ނޭނގޭނެ. ދެން ކޮންމެވެސް ކަމެއް ކުރިމަކަށް ވާންވެގެން ތަންތަނުގެ ނަންބަދަލު ކުރަން މިފެށީ


Cannes film festival: enmen alhaigathee Deepika kanfathumudheega\nކޭން ފިލްމް ފެސްޓިވަލް: އެންމެން އަޅައިގަތީ ދީޕިކާގެ ކަންފަތުމުދީގަ\nމިފަހަރު ދީޕިކާ އަށް ވުރެ ގިނަ ބައެއްގެ ސަމާލުކަން ހޯދީ އޭނާގެ ކަންފަތުމުދި\nކޭން ފިލްމް ފެސްޓިވަލުގައި ބައިވެރިވާ ބޮލީވުޑް ތަރިންނަށް ކޮންމެ އަހަރަކުވެސް ވަރަށް ގިނަ ބަޔެއްގެ ނަޒަރު އަމާޒުވެ އެވެ. އަދި އެމީހުން އަޅާ ހެދުމާއި ގަހަނާ އަށް ފާޑުކިއުމާއި ތައުރީފުކުރުން ވެސް އެ ދުވަސްވަރާ ދިމާކޮށް އޮވެ އެވެ.\nފާއިތުވީ ތަނުގައި އެންމެ ގިނަ ފާޑުކިއުންތައް އަމާޒުވީ ބޮލިވުޑް ތަރި އައިޝްވަރިޔާ ރާއީ އަށެވެ. ފާއިތުވީ އެތައް އަހަރަކުއްސުރެ މި ފެސްޓިވަލްގައި އައިޝްވަރިޔާ ބައިވެރިވަމުން އަންނައިރު ކޮންމެ ފަހަރަކުވެސް އޭނާ އަޅާ ހެދުމަށް އެކި ފާޑުކިއުންތައް އަމާޒުވެ އެވެ. ނަމަވެސް މިފަހަރު އެންމެ ގިނަ ބައެއްގެ ލޮލުގައި އަޅައިގަނެގެން އުޅެނީ ދިޕިކާ ޕަދުކޯންގެ ކަންފަތު މުންޖެވެ.\nފަނޑިޔާރެއްގެ ހައިސިއްޔަތުން ދީޕިކާ މިފަހަރުގެ ފެސްޓިވަލް ހުޅުވުމުގެ ރަސްމިއްޔާތުގައި ރެޑް ކާޕެޓްގައި ހިނގާފައިވަނީ ކަޅާއި ރަން ކުލައެއްގެ ސާޅިއެއް އަޅައިގެންނެވެ. ސާޅީއާއެކު އޭނާ ބޭނުންކޮށްފައިވާ ގަހަނާތަކުގެ ތެރޭގައި ވަރަށް ބޮޑު ކަންފަތުމުންޖެއް ހިމެނެ އެވެ. ދީޕިކާގެ ހެދުމަށް ވުރެ ގިނަ ބައެއްގެ ލޮލުގައި ކަންފަތުމުދި އަޅައިގަތީ އޭތި ބޮޑުކަމުންނެވެ. އަދި ވަރަށް ބަރުވާނެހެން ހީވާތީ އެވެ.\nމިކަމާ ވަރަށް ގިނަ ބަޔަކު ކަންބޮޑުވެގެން ސޯޝަލް މީޑިއާގައި ތަފާތު ޕޯސްޓްތައް ދަނީ ޝެއާ ކުރަމުންނެވެ.\nކޮމެންޓްކުރި އެކަކު ބުނީ ދީޕިކާގެ ކަންފަތަށް އޭނާ ހަމްދްރުދީ ވާކަމަށެވެ.\n"ފެޝަނޭ ކިޔާފައި މީހުން ކީއްކުރަން އެކަހަލަ އަނިޔާތައް އަމިއްލައަށް ހޯދަނީ. ބަލާބަލަ ދީޕިކާގެ ކަންފަތަށް އެވާ އަނިޔާ،" އެހެން މީހަކު ކުރި ކޮމެންޓެއްގައި ވެއެވެ.\nމިނޫންވެސް ތަފާތު މަޖާ ގިނަ ކޮމެންޓުތަކެއް ދީޕިކާގެ ކަންފަތު މުންޖާ ގުޅޭ ގޮތުން މިފަހަރު މީހުން ކޮށްފައި ވެއެވެ.\nއައިޝްވާރިޔާ ރާއީ ދިޕިކާ ޕަދުކޯން\nކުއްލިއަކަށް ދީޕިކާ ހޮސްޕިޓަލަށް


Rishwath behun hutuvai dhinumah edhi ACC in Fuluhah | Mihaaru\nއޭސީސީއިން ބޭއްވި ނޫސްވެރިންގެ ބައްދަލުވުމެއްގައި އެ ކޮމިޝަންގެ މެމްބަރުން: ރިޝްވަތު ދިނުން ހުއްޓުވައި ދިނުމަށް ފުލުހުންގެ ފަރާތުން ވަނީ އެދިފައި-- ފޮޓޯ: މިހާރު\nރިޝްވަތު ބެހުން ހުއްޓުވައި ދޭން އެދި އޭސީސީން ފުލުހަށް\n04 އެޕްރީލް 2019 - 17:58 14 comments\nއިންތިޚާބާ ބެހޭ އާއްމު ގާނޫނުގައި ބުނެފައިވާ ގޮތުގައި އިންތިޚާބީ ހައްގެއްގެ ފައިދާ ވަކި ފަރާތަކަށް ލެންބުމަށްޓަކައި ނުވަތަ ވަކި ގޮތަކަށް އެފަދަ ހައްގެއްގެ ބޭނުން ކުރީތީ ޝުކުރެއްގެ ގޮތުން ނުވަތަ ހަދިޔާއެއްގެ ގޮތުން ވިޔަސް ނުވަތަ އެ ނޫން ގޮތަކުން ވިޔަސް އެއްވެސް އެއްޗެއް ދިނުމަކީ ރިޝްވަތު ދިނުން ކަމުގައި ބެލެވޭނެ އެވެ.\nއޭސީސީން ނެރުނު ބަޔާނެއްގައި ބުނެފައި ވަނީ އިންތިޚާބާ ގުޅޭ ރިޝްވަތުގެ މައްސަލަތައް ހުއްޓުވުމަށް ހާއްސަ ގޮތެއްގައި ފާރަވެރިވެ އެފަދަ ކަމެއް ކުރިޔަ ނުދިނުމަށް މަސައްކަތް ކޮށްދިނުމަށް އެ ކޮމިޝަނުން ފުލުހުންގެ އެހީތެރި ކަމަށް އެދިފައިވާ ކަމަށެވެ.\nހިންގާފާނެ ކޮރަޕްޝަންގެ އަމަލަކަށް ފާރަވެރިވުމުގެ ގޮތުންނާއި އެ ކަންކަމަށް އާއްމުން ހޭލުންތެރި ކުރުމަށް އެ ކޮމިޝަނުން ބުރަކޮށް މަސައްކަތް ކުރަމުން އަންނަ ކަމަށް ވެސް ބަޔާނުގައި ބުނެފައިވެ އެވެ.\nރިޝްވަތު ދިނުން ނުވަތަ ވޯޓަށް ނުފޫޒު ފޯރުވުން ފަދަ އެއްވެސް ކަމެއް ކުރާކަމުގެ މައުލޫމާތު ލިބިއްޖެ ނަމަ އޭސީސީއަށް ގުޅައި އެކަން ހިއްސާ ކުރުމަށްވެސް އެ ކޮމިޝަނުން އެދެ އެވެ.\nއާއްމު އިންތިޚާބުގެ ކެމްޕޭންގައި ހިންގި ބައެއް ކަންކަމަކީ ރިޝްވަތު ކަމަށް ތުހުމަތުކޮށް ބައެއް ކެންޑިޑޭޓުން އޭސީސީ އަށް ހާޒިރުކޮށް ސުވާލުކޮށްފައިވެ އެވެ. ނަމަވެސް އެއްވެސް މީހަކަށް ދައުވާ ކުރަން އަދި ޕްރޮސިކިއުޓާ ޖެނެރަލް އޮފީހަށް ފޮނުވިކަން އެނގިފައެއް ނެތެވެ.\nއިތުރު ލިޔުންތައް ފުލުހުން އެންޓި ކޮރަޕްޝަން ކޮމިޝަން ކޮރަޕްޝަން ރިޝްވަތު ރައްޔިތުންގެ މަޖިލީހުގެ އިންތިޚާބު 2019


Fahathun arai Tottenham athun Bayern ah faseyha molheh - One Online\nޔޫއެފާ ޗެމްޕިއަންސް ލީގުގައި ޓޮޓެންހަމް އާއި ބަޔާން ބައްދަލުކުރި މެޗުގެ ތެރެއިން: އެ މެޗުން ބަޔާން މޮޅުވީ 7-2ގެ ނަތީޖާއަކުން -- ފޮޓޯ/ ގެޓީ\nފަހަތުން އަރައި ޓޮޓެންހަމް އަތުން ބަޔާނަށް ފަސޭހަ މޮޅެއް\nޔޫއެފާ ޗެމްޕިއަންސް ލީގުގައި ފަހަތުން އަރައި އިނގިރޭސިވިލާތުގެ ޓޮޓެންހަމް ހޮޓްސްޕާ އަތުން ފަސޭހަކަމާއެކު ޖަރުމަންގެ ބަޔާން މިއުނިކް މޮޅުވެއްޖެއެވެ.\nރަށުން ބޭރުގައި ރޭ ކުޅުނު "ގްރޫޕު ބީ"ގެ މެޗުގައި މިދިޔަ ސީޒަނުގެ ޗެމްޕިއަންސް ލީގުގެ ފައިނަލުގައި ވާދަކުރި ޓޮޓެންހަމް އަތުން ބަޔާން މޮޅުވީ 7-2ގެ ނަތީޖާއަކުންނެވެ.\nއެ މެޗުގެ 12 ވަނަ މިނެޓުގައި މޫސާ ސިސޯކޯ ދިން ބޯޅައަކުން ސޮން ހިއުން މިން ވަނީ ޓޮޓެންހަމްއަށް ލީޑު ހޯދައިދީފައެވެ. ނަމަވެސް މާގިނައިރުތަކެއް ނުވަނީސް، މެޗުގެ 15 ވަނަ މިނެޓުގައި ބަޔާނުން ވަނީ ލަނޑެއް ޖަހައި ނަތީޖާ ހަމަހަމަކޮށްފައެވެ. ޕެނަލްޓީ އޭރިއާ ބޭރުން ފޮނުވާލި ބާރު ހަމަލާއަކުން ބަޔާނަށް އެ ލަނޑު ކާމިޔާބުކޮށްދިނީ ޖޯޝުއާ ކިމިޗްއެވެ.\nމެޗުގެ ފުރަތަމަ ހާފު ނިމުމުގެ ކުރިން ބަޔާނުން ވަނީ އިތުރު ލަނޑެއް ޖަހައި، ލީޑު ހޯދައިފައެވެ. ފުރަތަމަ ހާފުގެ އެންމެ ފަހު މިނެޓުގައި ޕެނަލްޓީ އޭރިއާ ބޭރުން ފޮނުވާލި ހަމަލާއަކުން ބަޔާނަށް އެ ލަނޑު ކާމިޔާބުކޮށްދިނީ އެޓީމުގެ ޕޮލެންޑް ފޯވަޑް ރޮބާޓް ލެވަންޑޯސްކީއެވެ. މެޗުގެ ފުރަތަމަ ހާފު ނިމިގެންދިޔައީ 2-1ގެ ނަތީޖާއަކުން ބަޔާން ކުރީގައި އޮވެގެންނެވެ.\nމެޗުގެ ދެވަނަ ހާފުގެ ތެރޭގައި ކައިރިކައިރީގައި ސާޖް ގްނަބްރީ ވަނީ ބަޔާނަށް ދެ ލަނޑު ކާމިޔާބުކޮށްދީފައެވެ. މެޗުގެ 53 ވަނަ މިނެޓުގައި ގްނަބްރީ ކާމިޔާބުކުރި ލަނޑަކީ ބެންޖަމިން ޕަވާޑް ދިން ބޯޅައަކުން ކާމިޔާބުކުރި ލަނޑެކެވެ. އަދި އޭގެ ދެ މިނެޓު ފަހުން ގްނަބްރީ ކާމިޔާބުކުރި ލަނޑަކީ ކޮރެންޓިން ޓޮލީސޯ ދިން ބޯޅައަކުން ކާމިޔާބުކުރި ލަނޑެކެވެ.\nމެޗުގެ 61 ވަނަ މިނެޓުގައި ޓޮޓެންހަމަށް ލިބުނު ޕެނަލްޓީއަކުން އެޓީމުން ވަނީ ފަރަގު ކުޑަކޮށްފައެވެ. ޓޮޓެންހަމްއަށް އެ ޕެނަލްޓީ ލިބުނީ ބަޔާންގެ ޕެނަލްޓީ އޭރިއާ ތެރެއިން ޑެނީ ރޯސްއަށް ކިންގްސްލީ ކޯމަން ކުރި ފައުލަކާ ގުޅިގެން ލިބުނު ޕެނަލްޓީއެކެވެ. ޓޮޓެންހަމަށް އެ ޕެނަލްޓީ ކާމިޔާބުކޮށްދިނީ ހެރީ ކޭންއެވެ.\nމެޗު ނިމެން ހަތް މިނެޓަށް ވެފައި ވަނިކޮށް، ބަޔާނުން ވަނީ ތިން ލަނޑު ކާމިޔާބުކޮށްފައެވެ. މެޗުގެ 83 ވަނަ މިނެޓުގައި ތިއާގޯ އަލްކެންޓަރާ ދިން ބޯޅައަކުން ގްނަބްރީ، އޭނާގެ ހެޓްރިކް ފުރިހަމަކުރި އިރު، މެޗުގެ 87 ވަނަ މިނެޓުގައި ފިލިޕް ކުޓީނިއޯ ދިން ބޯޅައަކުން ބަޔާންގެ ހަވަނަ ލަނޑު ކާމިޔާބުކޮށްދިނީ އެޓީމުގެ ދެވަނަ ލަނޑު ވެސް ކާމިޔާބުކޮށްދިން ލެވަންޑޯސްކީއެވެ. އަދި މެޗުގެ 88 ވަނަ މިނެޓުގައި ޓޮލީސޯ ދިން ބޯޅައަކުން ބަޔާންގެ ގްނަބްރީ ވަނީ އޭނާގެ ހަތަރުވަނަ ލަނޑު ކާމިޔާބުކޮށްފައެވެ.\n"ގްރޫޕު ބީ"ގެ އެއްވަނައިގައި އޮތް ބަޔާނަށް ދެ މެޗުން ހަ ޕޮއިންޓް ލިބިފައިވާ އިރު، ދެވަނައިގައި އޮތް ސާބިއާގެ ކާވޭނާ ޒެވެޒްޑާއަށް ދެ މެޗުން ލިބިފައިވަނީ ތިން ޕޮއިންޓެވެ. ތިންވަނައިގައި އޮތް ޓޮޓެންހަމް އާއި ފުލުގައި އޮތް އޮލިމްޕިއާކޯސް، އެއިން ކޮންމެ ޓީމަކަށް ވެސް ދެ މެޗުން ލިބިފައިވަނީ އެންމެ ޕޮއިންޓެކެވެ. ޓޮޓެންހަމް ކުރީގައި އޮތީ ގޯލުގެ ތަފާތުންނެވެ.\nޗެމްޕިއަންސް ލީގުގައި ރޭ ކުޅުނު އެހެން މެޗުތަކަށް ބަލައިލާ އިރު، އިޓަލީ ޗެމްޕިއަން ޔުވެންޓަސް އިން ވަނީ ޖަރުމަންގެ ބަޔާ ލެވަކޫސަން އަތުން 3-0ގެ ނަތީޖާއަކުން މޮޅުވެފައެވެ. އަމިއްލަ ދަނޑުގައި ކުޅުނު "ގްރޫޕު ޑީ"ގެ އެ މެޗުގައި ޔުވެންޓަސްގެ ލަނޑުތައް ކާމިޔާބުކޮށްދިނީ ގޮންޒާލޯ ހިގުއައިން އާއި ފެޑެރިކޯ ބާނާޑެސްކީ އަދި ކްރިސްޓިއާނޯ ރޮނާލްޑޯއެވެ.\nޑައިނަމޯ ޒަގްރެބްއާ ދެކޮޅަށް ކުޅުނު "ގްރޫޕު ސީ"ގެ މެޗުގައި އިނގިރޭސި ޗެމްޕިއަން މެންޗެސްޓާ ސިޓީ ވަނީ 2-0ގެ ނަތީޖާއަކުން މޮޅުވެފައެވެ. އަމިއްލަ ދަނޑުގައި ކުޅުނު އެ މެޗުގައި ސިޓީގެ ލަނޑުތައް ކާމިޔާބުކޮށްދިނީ ރަހީމް ސްޓާލިން އާއި ފިލް ފޮޑެންއެވެ.\nގުޅޭ ޓެގު ފުޓްބޯޅަ ޔޫއެފާ ޗެމްޕިއަންސް ލީގު ބަޔާން މިއުނިކް ޓޮޓެންހަމް ހޮޓްސްޕާ\nޕީއެސްޖީގެ އުންމީދުތައް ފުނޑުފުނޑު، ބަޔާން ހަވަނަ ފަހަރަށް ޔޫރަޕުގެ ރަސްކަމަށް\nޗެމްޕިއަންސް ލީގުގެ ފައިނަލުގައި ބަޔާނާއި ޕީއެސްޖީގެ ކުރިމަތިލުމެއް\nދިގު އިންތިޒާރަކަށްފަހު ޕީއެސްޖީ ފުރަތަމަ ފަހަރަށް ފައިނަލަށް\nސިޓީއަށް ވެސް ފުރުސަތެއް ނެތް، ސެމީގެ ފަހު ޖާގަ ލިޔޯންއަށް


Judiciary islaahu kurun, Bilaahakah!\nރައީސް އިބްރާހީމް މުހައްމަދު ޞާލިހުގެ ސަރުކާރުގެ ކެބިނެޓް ބައްދަލުވުމެއްގެ ތެރެއިން-- ފޮޓޯ: ރައީސް އޮފީސް\nޖުޑިޝަރީ އިސްލާހު ކުރުން، ބިލާހަކަށް!\nދިވެހި ރައްޔިތުން އެންމެ ބޮޑަށް ބޭނުންވާ އެއްކަމަކީ ރާއްޖޭގެ އަދުލްއިންސާފުގެ ނިޒާމު އިސްލާހުކޮށް، ހަރުދަނާ ކުރުމެވެ. އަދުލްއިންސާފު ގާއިމު ވާތަން ފެނުމެވެ.\nމިއީ ރާއްޖޭގެ ވިރާސީ ރަސްކަން ޖުމްހޫރިއްޔަތަކަށް ބަދަލުވެ، ރާއްޖެ ޑިމޮކްރެސީގެ މަގަށް އެނބުރެން ފެށީއްސުރެން ދިވެހިން ދައްކަމުން ދިޔަ ވާހަކަތަކެކެވެ. ޖުޑިޝަރީ އިސްލާހު ކުރުމުގެ ވާހަކަތައް އެންމެބޮޑަށް ދެކެވެމުންއައީ މިހާރު އަމަލު ކުރަމުންދާ ދިވެހި ޖުމްހޫރިއްޔާގެ ގާނޫނުއަސާސީ އެކުލަވާލުމުގެ މަސައްކަތްކުރި ދުވަސްވަރު އެވެ. ގާނޫނުއަސާސީ އެކުލަވާލުމުގައި ހާއްސަ މަޖިލީހުން އެންމެބޮޑު އަހުމިއްޔަތުކަމެއް ދީގެން ކުރި އެއް މަސައްކަތަކީވެސް އެއީއެވެ.\nމިހާރު އަމަލު ކުރަމުންދާ ދިވެހި ޖުމްހޫރިއްޔާގެ ގާނޫނުއަސާސީއަށް އަމަލު ކުރަން ފެށިފަހުން 10 އަހަރު ފާއިތުވެ ދިޔައިރުވެސް އަދުލްއިންސާފުގެ ދާއިރާއަށް މާ އެދެވޭ ބަދަލެއް ނުވަތަ ފަނޑިޔާރުގެތައް އިސްލާހުވާތަނެއް ނުފެނެ އެވެ.\nކުރީގެ ރައީސް މައުމޫން އަބްދުލްގައްޔޫމްގެ ދިގު 30 އަހަރުގެ ވެރިކަން ނިންމުމަށް އޭރުގެ އިދިކޮޅު ފަރާތްތައް އެންމެ ގަދަޔަށްކީ އަންބާއަކީ ވެސް "އަދުލްއިންސާފު ގާއިމު ކުރޭ" މިއެވެ. ނަމަވެސް އާ ގާނޫނުއަސާސީއާއެކު ރައީސް މައުމޫންގެ ވެރިކަން ބަދަލުވެ، ރާއްޖެ ޑިމޮކްރެސީގެ މަގަށް ދީލާލިއިރުވެސް އަދުލްއިންސާފުގެ ނިޒާމު އޮތީ އޮތްތާނގައެވެ. ބަދަލުވީ ރައީސުލްޖުމްހޫރިއްޔާގެ ނަމަވެ. ރައީސުލްޖުމްހޫރިއްޔާގެ މަގާމަށް ކުރީގެ ރައީސް މުހައްމަދު ނަޝީދު އިންތިހާބު ކުރެވިގެންދިޔައިރު، ދިވެހި ރައްޔިތުން ފޮނި އުއްމީދު ތަކެއް ކުރި އެވެ. އަދި އެ އުންމީދުތަކުގައި ކުލަ ޖެހި މަންޒަރު ސާފުވާންފެށި ހިސާބުން މުޅި މަންޒަރު ބަދަލުކޮށްލީ ވެސް އަދުލްއިންސާފުގެ ދާއިރާއިންއައި އިންގިލާބަކުންނެވެ. އޭރުވެސް ބަދަލު ނުކުރެވި އޮތީ އަދުލްއިންސާފުގެ ދާއިރާއެވެ. އިސްލާހު ނުކުރެވި އޮތީ ކޯޓުތަކެވެ. އަދުލްއިންސާފުގެ ނިޒާމު ބަދަލުކޮށް، ފަނޑިޔާރުން އުމުރު ދުވަހު މަގާމުގައި ދެމިތިބެވޭނެގޮތް ހަދައިފި އެވެ. ނަތީޖާއަކަށްވީ އަދުލްއިންސާފުގެ ދާއިރާ އިސްލާހު ކުރަން ނިކުތް ވެރިޔާ ފަސް އަހަރުގެ ދައުރު ނިމުމުގެ ކުރިން އެންމެ ތިން އަހަރުގެ ތެރޭގައި މަގާމުން އިސްތިއުފާ ދެއްވައި ގެއަށް ވަޑައިގަންނަވަން ޖެހިވަޑައިގަތު މެވެ.\nރައީސް މައުމޫންގެ ވެރިކަން ނިންމަން ދިވެހި ބޭނުންކުރި "އަދުލްއިންސާފުގެ ނިޒާމު އިސްލާހު ކުރުން" މިއަދުވެސް އޮތީ ހަމަ އެގޮތުގަ އެވެ. ރިޔާސީ އިންތިހާބު ކުރިމަތި ވިޔަސް، ރައްޔިތުންގެ މަޖިލީހުގެ އިންތިހާބު ކުރިމަތި ވިޔަސް އަދި ކައުންސިލްތަކުގެ އިންތިހާބު ކުރިމަތި ވިޔަސް، ކޮންމެ އިންތިހާބަކާ ދިމާކޮށް އަދުލްއިންސާފު ގާއިމު ކުރާވާހަކަ ދައްކައެވެ. ނަމަވެސް މިވީހާތަނަށް ނަތީޖާއެއް ފެންނަވަރެއް ނުވެއެވެ.\nރައީސް ނަޝީދުގެ ވެރިކަމަށްފަހު ވެރިކަމަށް އަރާ ވަޑައިގެންނެވި ޑރ. މުހައްމަދު ވަހީދު ހަސަންމަނިކުގެ ވެރިކަމުގައި އަދުލްއިންސާފު ދިޔައީ ގޯހުން ގޯހަށެވެ. އަދި ރައީސް ވަހީދުގެ ވެރިކަމަށްފަހު ވެރިކަމަށް ވަޑައިގެންނެވި ކުރީގެ ރައީސް އަބްދުﷲ ޔާމީން އަބްދުގައްޔޫމްގެ ވެރިކަން ވެގެންދިޔައީ މުޅި ދައުލަތުގެ ނިޒާމު ފުނޑުފުނޑު ކޮށްލި ވެރިކަމެއްގެ ގޮތުގަ އެވެ. ދައުލަތުގެ އިސް މަގާމުތަކެއް ފުރުއްވި ގިނަ ބޭފުޅުންތަކެއް ޖަލަށްލި އެވެ. ސިޔާސީ ހުރިހާ ލީޑަރުން ޖަލަށްލިއިރު، ޖަލުގައި ދައުލަތެއް ހިންގޭ ވަރަށް ދައުލަތުގެ އިސްމަގާމުތައް ފުރުއްވި ބޭފުޅުން ތިއްބެވި އެވެ. މުޅި އަދުލްއިންސާފުގެ ނިޒާމުއޮތީ ބޮއްސުންލާފަ އެވެ.\nކޯޓުތަކުން ކުރި ހުކުމްތަކާއި ގުޅިގެން ގިނަ ބަޔަކު ޖަލަށްލިއިރު، އެ ފަރާތްތައް މިނިވަންވެ، މިހާރު އެތިބީ އަނބުރާ ދައުލަތުގެ އިސްމަގާމުތަކުގަ އެވެ. އެކަން އެގޮތަށްވާން މެދުވެރިވީ ރައްޔިތުން ރައީސް ޔާމީންއަށް ނޫނެކޭ ބުނެ، ރައީސުލްޖުމްހޫރިއްޔާގެ މަގާމަށް އިބްރާހީމް މުހައްމަދު ސޯލިހު އިންތިހާބު ކުރި ހިސާބުންނެވެ. ދިވެހި ރައްޔިތުންގެ އެނިންމުމާއެކު ކޯޓުތަށް ވެސް އެނބުރި، ޖަލުގައި ތިބި ސިޔާސީ ބޭފުޅުންނާއި ދައުލަތުގެ އިސްމަގާމުތައް ފުރުއްވި ބޭފުޅުން މިނިވަން ކުރީ އެވެ.\nމިއަދުވެސް ރާއްޖެއަށް ދިމާވެފައިވާ އެންމެބޮޑު އެއް މައްސަލައަކީ އަދުލްއިންސާފުގެ ދާއިރާ އިސްލާހު ކުރުމުގެ މަސައްލަ އެވެ. ކުރިއަށް އޮތީ ރައްޔިތުންގެ މަޖިލީހުގެ އިންތިހާބެވެ. ސަރުކާރު ހިންގާ މައިޕާޓީ އެމްޑީޕީން އެންމެ އިސްކަމެއް ދޭން މިފަހަރުވެސް ނިންމާފައިވަނީ އަދުލްއިންސާފުގެ ދާއިރާ އިސްލާހު ކުރުމެވެ. ކޮންމެ އިންތިހާބަކާ ދިމާކޮށް، މިހުވަފެން ރައްޔިތުންނަށް ދައްކަމުންދާއިރު، އެކަން ކުރުމަކީ މިއަދު ސިޔާސީ މައިދާނުގައި އިސްކޮށް އުޅޭ ފަރާތްތަކަށް ކެރި ކުޅަދާނަ ކަމެއް ކަމަކަށްވާނެ ކަމަށް ނުފެނެއެވެ. ނަމަވެސް އިހުލާސްތެރިކަމާއެކު އަދުލްއިންސާފުގެ ދާއިރާގެ އިސްލާހު ކުރަން ގަދަ އަޅާ މަސައްކަތް ކުރައްވާ ސިޔާސީ ލީޑަރުން ވެސް އެބަތިއްބެވެ. ރައީސް އިބްރާހީމް މުހައްމަދު ޞާލިހާއި ކުރީގެ ރައީސް އަދި އެމްޑީޕީ ރައީސް މުހައްމަދު ނަޝީދަކީ ޖުޑިޝަރީ އިސްލާހުކުރުމަށް މަސައްކަތް ކުރައްވާ ދެ ބޭފުޅުންނެވެ. އެ ދެ ބޭފުޅުން ޖުޑިޝަރީއަށް ނުފޫޒު ފޯރުވާ އަޑެއް ނީވުމަކީ އެކަމުގެ ހެއްކެއް ކަމަށް ގަބޫލު ކުރެވެ އެވެ.\nޖުޑިޝަރީ އިސްލާހުކުރަން ފައިނަގާއިރު، ރައީސް އިބްރާހީމް މުހައްމަދު ސޯލިހުގެ ސަރުކާރަށާއި އެމްޑީޕީއަށް ގިނަ ގޮންޖެހުންތައް އެބަހުއްޓެވެ. އެއީ މި ސަރުކާރަކީ ގިނަ ސިޔާސީ ޕާޓީތަކެއް ކޯލިޝަން ހަދައިގެން އައިސްފައިވާ ސަރުކާރަކަށްވާތީ އެވެ. އަދި ބައެއް ސިޔާސީ ލީޑަރުން ތިއްބެވީ އިސް ބައެއް ފަނޑިޔާރުންނާ 'ޑީލް' ހަދައިގެން ކަމަށް ވާހަކަ ދެކެވޭތީ އެވެ.\nބައެއް ފަނޑިޔާރުންގެ މަގާމު ދިފާއުކޮށް ދެއްވާނެ ކަމަށް ވިދާޅުވެ، ހަތް ފަހަރު ﷲ ގަންދީ ހުވާކޮށްފައިވާ ސިޔާސީ ލީޑަރުން ސަރުކާރުގެ ކޯލިޝަންގައި އުޅޭނަމަ އަދުލްއިންސާފު ގާއިމު ކުރުމަށް ސަރުކާރުން ކުރަމުންދާ މަސައްކަތަކަށް ހުރަސް އެޅޭނެ ކަމަށް ގަބޫލު ކުރެވެއެވެ.\nރައީސް އިބްރާހީމް މުހައްމަދު ސޯލިހުގެ ސަރުކާރުގެ ބައެއް އިސްވެރިން ފަނޑިޔާރުންނަށް ނުފޫޒު ފޯރުވަމުންދާ ކަމުގެ ވާހަކަތަކައް އިވެމުންދާތީ ކަންބޮޑު ވަމެވެ.\nއަދުލްއިންސާފު ގާއިމު ކުރަންވީ އިހުލާސްތެރި ކަމާއެކުގަ އެވެ. ކޮންމެހެން ކޮންމެ އިންތިހާބަކާ ދިމާކޮށް ތި ވާހަކަ ދެއްކުމުގެ ބަދަލުގައި އެކަންކުރަން އިހުލާސްތެރި ނިޔަތެއް އޮންނަން ޖެހެއެވެ. ޒާތީ ތައައްސުބުންނާއި ސިޔާސީ ނުފޫޒުން އަދި އެއްވެސް ނުފޫޒެއް ފަނޑިޔާރުންނާއި ފަނޑިޔާރުގެތައް ފޯރުމަކީ އަދުލްއިންސާފު ގާއިމު ކުރަން ނިކުންނަ މީހުން ކުރަން ހެޔޮވާވަރުގެ ކަމެއް ނޫނެވެ. އަދި ފަނޑިޔާރުންވެސް މިނިވަންކަމާއެކު ގާނޫނުއަސާސީއާއި ގާނޫނުގައިވާ ގޮތަށް ހުކުމް ނުކުރެވޭނެނަމަ މަގާމުގައި ދެމިހުރުމުގެ ބޭނުމެއް ނެތެވެ.\nއިންސާފަކީ އިންސާނަކަށް ވީތީވެސް ލިބެންޖެހޭ އަސާސީ ހައްގެކެވެ. އިންސާފު ގާއިމު ނުކޮށް މިރާއްޖޭގައި ދެން ކުރަންޖެހޭ އިތުރުކަމެއް އޮތްކަމަކަށް ނުދެކެވެ. އިންސާފު ގާއިމު ނުކޮށް، ހައްގުތައް ރައްކާތެރި ނުކުރެވޭނެ އެވެ. ހައްގުތައް ރައްކާތެރި ނުކޮށް ގައުމަށް ހަމަޖެހުން އަންނާނެ ކަމަށް ނުދެކެމެވެ.\nކޯލިޝަން ލީޑަރުން އަދުލުއިންސާފު ސަރުކާރު ޝަރުއީ ދާއިރާ\nޖުޑިޝަރީ އިސްލާޙް ކުރާ ވާހަކަ އަކީ އަބަދުވެސް ދައްކާނެ ވާހަކައެއް. އެއީ އަބަދުވެސް ޖުޑިޝަރީ ކަމުނުދާ ގިނަ ބަޔަކު ތިބޭނެ. އެމީހުންނަށް އަބަދުވެސް ޖުޑިޝަރީ ވަރަށް އަވަހަށް ރަނގަޅު ކުރަން ޖެހޭކަމަށް ފެނިގެން އެވާހަކަ ދައްކާނެ. މިކަން ދާނީ މިގޮތަށް.\nޖުޓިސަރީ ކަމުނުދަނީ އެމީހަކާ ދެކޮޅަށް މައްސަލައެއް ނިމޭފަހަރު އެއްކޮޅަށް ނިމޭއިރަށް ކޯޓްތަކާ ޖުޑިސަރީ އޯކޭވޭ.... އެހެންވީމައި ވާގޮތް\nމާލޭގެ ބޮޑެތި އާއިލާތަކުގެ މީހުން އެތިބީ ޖަލުން ސަލާމަތްވެފަ. ޖުޑީޝަރީއޭ ޑިމޮކްރަސީއޭ ކިޔާފަ ވީދެނީ ހަމައެކަނި އެބޭނުމުގަ. މިސާލަކަށް ޕީޖީއަކަށްހުރި ކަލޭގެ އަދިވެސް އެހެރީ އޭނަ ކުރަމުން އައި މަސައްކަތުގަ. ކޮންކަމެއް ބަދަލުވީ.


Kithamme Hidhathi Adhi Kan Bodu Vefaivaa Haalathugai Ves Aailaa Ah Loabi Dhinumugai Ihumaalu Nuvey: Mufti Menk | Dhiislam\nއައިޝަތު ރަފާހް އަލީ ޖޫން 16, 2020\nކިތަންމެ ކަންބޮޑުވެ ހިތްދަތި ވެފައިވާ ހާލަތުގައި ވެސް ޢާއިލާއަށް ލޯބި ދިނުމުގައި އިހުމާލު ނުވުމަށް މުފްތީ މެންކް އިލްތިމާސްކުރައްވައިފިއެވެ.\nމުފްތީ މެންކް ވިދާޅުވި ގޮތުގައި އެންމެ ރަނގަޅު އަދި އެންމެ ހެޔޮ މީހަކީ އެމީހެއްގެ އަނބިމީހާ އަށް އެންމެ ހެޔޮ މީހާ ކަމަށް ރަސޫލާ މުހައްމަދު ސައްލަ ﷲ ޢަލައިހި ވަސައްލަމްގެ ހަދީޘެއްގެ މާނައިގައިވާކަމަށާއި އޭގެ މާނައަކީ އަނބިމީހާގެ ހައްޤުތަށް އަދާކޮށް ދަރީންގެ މައްޗަށް އަދާކުރަން ޖެހޭ ވާޖިބުތަށް އަދާކުރަންޖެހޭނެ ކަމަށެވެ.\nފިރިހެނެއްގެ ހަގީގަތް އޮޅުން ފިލުވަން އޭނާގެ އަނބިމީހާއާއި ސުވާލުކުރުމަށާއި، އަދި އަންހެނެއްގެ ހަޤީޤަތް އޮޅުން ފިލުވަން އޭނާގެ ފިރިމީހާއާއި ސުވާލުކުރުމަށް ހަދީޘް ކުރައްވާފައިވާ ވާކަން ވެސް މުފްތީ މެންކް ވިދާޅުވެފައިވެއެވެ.\nނިންމާލަމުން ވިދާޅުވަނީ ބައެއް މީހުންނަކީ ގެއިން ބޭރުގައާއި، އަދި އެމީހުންގެ ވަޒީފާތަށް ވަރަށް ރަނގަޅަށް އަދާކުރާ ބައެއް ކަމަށާއި ނަމަވެސް ވަޒީފާގައި ޖެހޭ ބައެއް މައްސަލަތަކުން ލިބޭ ގެއްލުމުން ސިކުނޑިއަށް ކުރާ ބާރު ނުވަތަ ސްޓްރެސްތަށް ފިލުވާލަނީ އެމީހުންގެ ޢާއިލާގެ މީހުންނަށް ނުވަތަ އެމީހުންގެ ގޭގައި ތިބޭ ބަޔަކަށް ކަމުގައެވެ.\nއެހެންކަމުން ހަދީޘްގައި އެވާފަދަ މަތިވެރި ދަރަޖަ ހޯދުމަށްޓަކައި ރުޅި މަޑުކޮށް އާއިލާއަށް ލޯބިދީ ހެޔޮކޮށް ހިތުމަކީ ވަރަށް މުހިއްމު ކަމެއް ކަމަށާއި ޢާއިލާ ކުރި އަރައިގެން ދާނެ ކަމެއް ކަމުގައި ވެސް މެންކު ވިދާޅުވިއެވެ.\nﷲ ތަޢާލާގެ ނިޢުމަތްތަކަށް ޝުކުރުވެރިވުން ގިނަކުރޭ: ޝެއިޚް ނުޢުމާން\nއައިޝަތު ރަފާހް އަލީ ނޮވެމްބަރ 15, 2020\nދުނިޔޭގައި ޙާސިލުވެގެންދާ ކޮންމެ ނިޢުމަތަކީވެސް ކޮންމެވެސް ގޮތަކުން ވަކިވެގެންދާނެ އެއްޗެއް: މުފްތީ މެންކް\nއައިޝަތު ރަފާހް އަލީ ނޮވެމްބަރ 11, 2020\nއިސްލާމީ ޝަރީޢަތުގައި ﷲ ތަޢާލާ ހުރިހާ ކަމެއް އެންމެ ފުރިހަމައަށް ލައްވާފައިވޭ: ޝެއިޚް ސިނާން\nއައިޝަތު ރަފާހް އަލީ ނޮވެމްބަރ 9, 2020\nމުނާފިޤުންނަކީ އިސްލާމްކަމާއި އީމާންކަމުގެ ޢަދުއްވުން: ޝެއިޚް ފިކުރީ\nއައިޝަތު ރަފާހް އަލީ ނޮވެމްބަރ 6, 2020


Ali Waheed Ge Mahchah6Dhauvaa Eh Ufulaifi | Hathaavees\nއަލީ ވަހީދުގެ މައްޗަށް6ދައުވާއެއް އުފުލައިފި\nނޮވެމްބަރު 21, 2020 ހަތާވީސް އޮންލައިން\nފުލުހަށް ބަޔާން ދެއްވުމަށްފަހު، ޝަހީދު ހުސައިން އާދަމް ބިލްޑިންއިން އަލީ ވަހީދު ނުކުމެވަޑައިގަންނަވަނީ-- ފޮޓޯ/ ހަތާވީސް\nޓޫރިޒަމް މިނިސްޓްރީގެ މުވައްޒަފުންތަކަކަށް ޖިންސީ ގޯނާކުރި ކަމަށް ބުނާ މައްސަލާގައި މަގާމުން ވަކިކުރި ކުރީގެ ޓޫރިޒަމް މިނިސްޓަރު އަލީ ވަހީދުގެ މައްޗަށް6ދައުވާއެއް އުފުލައިފިއެވެ.\nއަލީ ވަހީދުގެ މައްޗަށް ދައުވާ ކުރުމަށްފަހު ކްރިމިނަލް ކޯޓަށް ފޮނުވާފައިވާ ކަމަށް ޕްރޮސިކިއުޓަރު ޖެނެރަލް އޮފީހުން ބުންޏެވެ. އެގޮތުން އަލީ ވަހީދުގެ މައްޗަށް ދައުވާ އުފުލާފައި ވަނީ ޖިންސީ ކުށުގެ ގާނޫނުގެ ދަށުންނާއި ގާނޫނުލްއުގޫބާތުގެ ދަށުންނެވެ. ޖިންސީ ކުށުގެ ގާނޫނުގެ ދަށުން އަލީ ވަހީދުގެ މައްޗަށް ހަތަރު ދައުވާ އެއް އުފުލާފައިވެއެވެ. އަދި ގާނޫނުލްއުގޫބާތުގެ ދަށުން ދެ ދައުވާ އެއް އަލީ ވަހީދުގެ މައްޗަށް ޕީޖީ އިން ވަނީ އުފުލައިފައެވެ.\nއަލީ ވަހީދުގެ މައްޗަށް އުފުލާފައިވާ ދައުވާތަކުގެ ތެރޭގައި ޖިންސީ އަނިޔާ ކުރުމުގެ ކުށުގެ ދައުވާ އާއި ރޭޕް ކުރަން އުޅުނު ކަމުގެ ދައުވާގެ އިތުރުން ބޭ އަދަބީ ގޮތުގައި ޖިންސީ ގުނަވަން ހާމަކުރުމުގެ ދައުވާ ހިމެނެއެވެ.\nޖިންސީ ގޯނާގެ މައްސަލާގައި އަލީ ވަހީދުގެ ބަޔާން ފުލުހުން ނެގިއެވެ. އަލީ ވަހީދު ފުލުހުންގެ އިދާރާ އަށް ހާޒިރު ކޮށްފައި ވަނީ މިދިޔަ ޖުލައި މަހުގެ 19ވަނަ ދުވަހުއެވެ.\nއޭނާގެ މައްޗަށް ކުރެވޭ ތުހުމަތުތަކާ ގުޅިގެން ފުލުސް އޮފީހަށް ވަޑައިގެން ބަޔާން ދެއްވުމަށްފަހު، އަލީ ވަހީދު ވިދާޅުވީ އިންސާފުވެރިކަމާއެކު މައްސަލަ ތަހުގީގުކޮށްފިނަމަ އޭނާގެ ކުށެއް ނެތްކަން ސާބިތުވެގެންދާނެ ކަމަށެވެ.\nއަލީ ވަހީދަށް ފުލުހުން ކުރި ތުހުމަތުތަކަކީ ކޮބައިތޯ ނޫސްވެރިން ސުވާލު ކުރުމުން އޭނާ ޖަވާބެއް ނުދެއްވައެވެ. ވިދާޅުވީ އެ ތުހުމަތުތައް ވިދާޅުވާނީ ފުލުހުން ކަމަށެވެ. ނަމަވެސް އޭނާ ވިދާޅުވީ އޭނާއަށް ކުރި ސުވާލުތަކަށް ޖަވާބުދީފައިވާނެ ކަމަށާއި ހަނު ހުރެފައިނުވާނެ ކަމަށެވެ. އަދި ފުލުހުންގެ ތަހުގީގަށް އެއްބާރުލުން ދެއްވާނެ ކަމަށެވެ.\nމިނިސްޓަރުކަމުން އޭނާ ވަކިކުރެއްވުމަށް ރައީސް ސޯލިހު ނިންމެވި ނިންމެވުމަށް އިހްތިރާމު ކުރައްވާ ކަމަށް އަލީ ވަހީދު ވިދާޅުވިއެވެ. އަދި ވިދާޅުވީ އޭނާއަށް ކުރާ ތުހުމަތުތައް ސާފުވެގެންދިއުމަކީ އުންމީދު ކުރާ ގޮތް ކަމަށާއި އިންސާފު ލިބިގެންދާނެ ކަމަށް އުންމީދު ކުރައްވާ ކަމަށް އަލީ ވަހީދު ވިދާޅުވިއެވެ.\nPrevious ގެއްލިގެން ހޯދަމުން ދިޔަ މީހާ ފެނިއްޖެ\nNext 8މަސް ފަހުން ސަލްޓަންޕާކު އާއްމުންނަށް ހުޅުވާލައިފި


Madhamaa in feshigen dhevana fiyavahsah bus dhaane: MTCC\nމާދަމާއިން ފެށިގެން ދެވަނަ ފިޔަވައްސަށް ބަސް ދާނެ: އެމްޓީސީސީ\nހުޅުމާލެ ދެވަނަ ފިޔަވަހި: މާދަމާއިން ފެށިގެން އެ ސަރަހައްދަށް ބަހުގެ ހިދުމަތް ލިބޭނެ ކަމަށް އެމްޓީސީސީން ބުނޭ --- ފޮޓޯ: އަވަސް\nމާދަމާއިން ފެށިގެން ހުޅުމާލޭގެ ދެވަނަ ފިވައްސަށް ބަހުގެ ހިދުމަތް ދޭން ފަށާނެ ކަމަށް އެމްޓީސީސީން ބުނެފި އެވެ.\nއެމްޓީސީސީން މިއަދު ނެރުނު ނޫސް ބަޔާނެއްގައި ބުނެފައިވަނީ ހުޅުމާލޭ ދެވަނަ ފިޔަވަހީގައި ދިރިއުޅޭ ރައްޔިތުންނަށް ދަތުރުފަތުރުކުރުމުގައި މިހާރު ދިމާވަމުންދާ ދަތިތަކަށް ހައްލު ހޯދައިދިނުމަށްޓަކައި ސަރުކާރުން ޓްރާންސްޕޯޓް މިނިސްޓްރީއާއި، އެޗްޑީސީއާއި، އެމްޓީސީސާއި ގުޅިގެން މާދަމާއިން ފެށިގެން ހުޅުމާލެ ދެވަނަ ފިޔަވައްސަށް ބަހުގެ ހިދުމަތް ފުޅާކުރުމަށް ވަނީ ހަމަޖެހިފައި ކަމަށެވެ.\nއެގޮތުން ހުޅުމާލޭ ފުރަތަމަ ފިޔަވަހީގެ ރައްޔިތުންނަށް ދެމުންގެންދާ ބަހުގެ ހިދުމަތް ފުޅާކޮށް ހުޅުމާލޭ ދެވަނަ ފިޔަވަހީގެ ރައްޔިތުންނަށްވެސް ދެވޭނެ ގޮތަށް މިހާރު ވަނީ ބަސް ރޫޓަށް ބަދަލު ގެނެސްފައި ކަމަށްވެސް ބަޔާނުގައި ބުނެފައިވެ އެވެ. ހުޅުމާލެ ފޭސް އެކެއް އަދި ފޭސް ދޭއް ގުޅުވައިދޭ މި ބަސް ރޫޓުން ހުޅުމާލެ ފެރީއާއި ގުޅުވައިދޭ ބަސް ހުއްޓިތަކަށް ވެސް ހުއްޓާނެ އެވެ. އަދި ހުޅުމާލެ - ވެސްޓް ޕާކް ރޫޓް، ހުޅުމާލެ - ކާނިވަލް ރޫޓް، ހުޅުމާލެ - ވީއައިއޭ ބަސް ރޫޓް، ހުޅުމާލެ ނެއިބަރހުޑް 1،2އަދި3ގުޅުވައިދޭ ބަސްހުއްޓިތަކަށް ވެސް ހުއްޓާނެ އެވެ.\nހުޅުމާލޭ ބަހުގެ ހިދުމަތުގެ އަގަކީ ފަސް ރުފިޔާ އެވެ. މާލެ ސަރަހައްދުގައި ދިރިއުޅެމުންދާ ރައްޔިތުންނަށް ފެންވަރު ރަނގަޅު ހިދުމަތެއް ފޯރުކޮށްދިނުން އެއީ އެމްޓީސީސީގެ އަމާޒުކަމަށް އެ ކުންފުނިން ބުނެ އެވެ. އަދި އެ ހިދުމަތް އެކަށީގެންވާ ފެންވަރެއްގައި ދިނުމަށް ބޭނުންވާނެ ބަސްތައް ގެނައުމާއި، އެއާއި ގުޅިގެން ކުރަންޖެހޭ މަސައްކަތްތައް މިހާރުވެސް ކުރަމުންދާ ކަމަށް އެ ކުންފުނިން ބުނެ އެވެ.\nހުޅުމާލޭގެ ދެވަނަ ފިޔަވަހީގައި މީހުން ދިރިއުޅެން ފެށީ މިދިޔަ އަހަރު އެވެ. އެކަމަކު އެއީ އަމިއްލަ މީހުންނަށް ވިއްކާފައިވާ ބިންތަކުގައި ހަދާފައިވާ މަދު ގެއެއްގައި އުޅޭ މަދު އާއިލާތަކެކެވެ.\nހުޅުމާލޭގެ ދެވަނަ ފިޔަވަހީގައި އިޖުތިމާއީ ބޯހިޔާވަހިކަމުގެ ދަށުން އިމާރާތްކޮށްފައިވާ ހިޔާ ފްލެޓްތަކަށް ވެސް މިހާރު 60 ވަރަކަށް އާއިލާ ވަނީ ދިރިއުޅުން ބަދަލުކޮށްފަ އެވެ.\nއެމްޓީސީސީ ހުޅުމާލެ އެޗްޑީސީ + ބަސް ދަތުރުތައް ހިޔާ މަޝްރޫއު ހިޔާ މަޝްރޫއު އެންމެނަށް ހިޔާ ކަށަވަރު މަޝްރޫއު މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން މިނިސްޓްރީ އޮފް ނެޝަނަލް ޕްލޭނިން


SunOnline: Aanmunge therein JSC ah meehaku ayyan kuran mifaharuves faaheh nuvi\nއާންމުންގެ ތެރެއިން ޖޭއެސްސީއަށް މީހަކު އައްޔަން ކުރަން މިފަހަރުވެސް ފާހެއް ނުވި\nމުހައްމަދު މުޒައްޔިން ނާޒިމް 07 Dec 2019, 14:15\nމަޖިލިސް ޖަލްސާގެ ތެރެއިން: އާންމުގެ ތެރެއިން ޖޭއެސްސީއަށް މީހަކު އައްޔަން ކުރުމަށް ފާހެއް ނުވި -- ފޮޓޯ/ މަޖިލިސް\nއާންމުންގެ ފަރާތުން ޖުޑީޝަލް ސާވިސް ކޮމިޝަން (ޖޭއެސްސީ)އަށް ކަނޑައަޅާ މީހަކު އައްޔަން ކުރަން މަޖިލީހުގައި މިއަދު ވޯޓު ނެގި ނަމަވެސް އެއްވެސް ފަރާތަކަށް ރުހުން ދޭން މަޖިލީހުގެ ތަޅުމުން ފާހެއް ނުވި އެވެ.\nޖޭއެސްސީގެ މެމްބަރުކަމަށް ކުރިމަތިލުމަށް މި ހުޅުވާލީ އާންމުގެތެރެއިން ކަނޑައަޅާފައިވާ އަބްދުލް ހަންނާން އަހްމަދުގެ ދައުރު ހަމަވާތީ އެވެ. މީގެ ކުރިން ވެސް އެ ގޮނޑިއަށް މީހަކު އައްޔަން ކުރަން ނަންތަކެއް ކޮމިޓީއަށް ފޮނުވި ނަމަވެސް، ކޮމިޓީ މަރުހަލާގައި އެ ނަންތަކަށް ތާއީދު ލިބިފައެއް ނުވާތީ އަލުން އިއުލާން ކުރީ އެވެ.\nއާންމުންގެ ފަރާތުން ޖޭއެސްސީގެ މެމްބަރު ކަމަށް ކުރިމަތިލެއްވީ، ހަ ބޭފުޅުންނެވެ. ނަމަވެސް ޖުޑީޝަރީ ކޮމިޓީގެ ރިޕޯޓުގައި ޝަރުތު ފުރިހަމާވާ ކަމަށް ފަސް ބޭފުޅުން ނިންމި އެވެ. އަދި އޭގެ ތެރެއިން ރުހުން ދިނުމަށް ކޮމިޓީން ނިންމާފައިވަނީ، ދެ ބޭފުޅަކަށެވެ. އެއީ ވ. ރޯޝަން، ހުސައިން އަމްރު އާއި ދަފްތަރު ނަންބަރު: 5295، އަހްމަދު ސާވީއަށެވެ.\nމަޖިލީހުގެ މިއަދުގެ ޖަލްސާގައި އެ ދެބޭފުޅުންގެ ނަމަށް ވޯޓަށް އެހުމުން ދެ ބޭފުޅުންނަށްވެސް ރުހުން ނުދޭން މަޖިލީހުން ފާސް ކުރިއެވެ.\nއަމްރުއަށް ރުހުން ނުދޭން 60 ބޭފުޅުން ވޯޓު ދެއްވިއިރު، އެއް މެމްބަރަކު އެނާއަށް ރުހުން ދިނުމަށް ވޯޓު ދެއްވިއެވެ. އަދި ވަކި ކޮޅަކަށް އެއް މެމްބަރަކު ވޯޓު ދެއްވިއެވެ.\nސާވީއަށް ރުހުން ނުދިނުމަށް ވޯޓު ދެއްވީ، 62 މެމްބަރުންނެވެ. ވަކި ކޮޅަކަށް ވޯޓު ނުދެއްވަނީ، އެއް މެމްބަރެކެވެ.\nގާނޫނު އަސާސީ އާއި ޖޭއެސްސީގެ ގާނޫނުގައިވާ ގޮތުން އެ ކޮމިޝަނަށް ރައްޔިތުންގެ މަޖިލީހުން ކަނޑައަޅާ މީހަކަށް އެ ކޮމިޝަންގައި ހުރެވޭނީ ފަސް އަހަރު ދުވަހުގެ އެއް ދައުރެވެ. އަދި އެ ދައުރު ހަމަވުމުން އެ މީހަކު އަލުން ކޮމިޝަނަށް އައްޔަން ނުކުރެވޭނެ އެވެ.


އިންޑިއާގެ މިނިސްޓަރ އޮފް ސްޓޭޓް ފޮރ އެކްސްޓަރނަލް އެފެއާޒް ދިވެހިރާއްޖޭގެ މިނިސްޓަރ އޮފް ފޮރިން އެފެއާޒްގެ އަރިހަށް އިޙްތިރާމްގެ ޒިޔާރަތެއް ކުރައްވައިފި\nލިޔުނީ: ފެބުރުވަރީ 22 2017\n22 ފެބްރުއަރީ 2017 - މާލެ، - Ref: 2017-072\nރަސްމީ ދަތުރުފުޅެއްގައި ރާއްޖެ ވަޑައިގެން އުޅުއްވާ އިންޑިއާގެ މިނިސްޓަރ އޮފް ސްޓޭޓް ފޮރ އެކްސްޓަރނަލް އެފެއާޒް، ހިޒް އެކްސަލެންސީ މރ. އެމް.ޖޭ. އަކްބަރު، ދިވެހިރާއްޖޭގެ މިނިސްޓަރ އޮފް ފޮރިން އެފެއާޒް، ޑރ. މުޙައްމަދު އާސިމްގެ އަރިހަށް މިއަދު ހެނދުނުގެ ވަގުތެއްގައި އިޙްތިރާމްގެ ޒިޔާރަތެއް ކުރައްވައިފިއެވެ.\nމިނިސްޓްރީ އޮފް ފޮރިން އެފެއާޒްގައި ބޭއްވުނު މިބައްދަލުކުރެއްވުމުގައި، ދިވެހިރާއްޖެ އާއި އިންޑިއާ އާއި ދެޤައުމުގެ ރަޙްމަތްތެރި ގުޅުމަށް އަލިއަޅުއްވާލައްވާ، ތަފާތު ދާއިރާތަކުން މިގުޅުން އިތުރަށް ބަދަހިކުރުމާ ގުޅޭގޮތުން މަޝްވަރާ ކުރެވުނެވެ. އަދި މިނިސްޓަރ އާސިމްގެ ވާހަަކަފުޅުގައި ދިވެހިރާއްޖޭގެ އިޖްތިމާޢީ އަދި ޢިޤްތިސާދީ ތަރައްޤީއަށް އިންޑިއާ ސަރުކާރުން ވެދެއްވާފައިވާ އެހީތެރިކަން ޝުކުރުވެރިކަމާއެކު ދިވެހި ސަރުކާރުން ފާހަގަ ކުރާކަމަށް ވިދާޅުވިއެވެ.\nދިވެހިރާއްޖެ އާ އިންޑިއާ އާއި އޮންނަނީ ޒަމާންވީ ރަޙްމަތްތެރިގުޅުމެކެވެ. ދިވެހިރާއްޖެއިން އަބަދުވެސް ގެންގުޅެނީ އިންޑިއާ ފަސްޓް ޕޮލިސީއެކެވެ. އަދި އިންޑިއާ އިން ދަނީ އަބަދުވެސް ދިވެހިރާއްޖެއަށް ދިމާވާ ދަތިތަކުގައި އެހީތެރިކަން ފޯރުކޮށްދެމުންނެވެ.\nމިބައްދަލުކުރެއްވުމުގައި، ފޮރިން ސެކްރެޓަރީ ޑޮކްޓަރ އަލީ ނަޞީރު މުޙައްމަދާއި ސެކްރެޓަރީ، ބައިލެޓަރަލް އަލްފާޟިލް އަޙްމަދު ޚަލީލް، އާއި ޖޮއިންޓް ސެކްރެޓަރީ އަލްފާޟިލާ އައިޝަތު އަޒީމާ، އަދި މިނިސްޓްރީގެ އެސިސްޓަންޓް ޑިރެކްޓަރ، އަލްފާޟިލާ މޫމިނާ އިބްރާހީމް ބައިވެރިވެވަޑައިގެންނެވިއެވެ.\nބައިނަލްއަޤްވާމީ މާދަރީ ބަހުގެ ދުވަސް ފޮރިން މިނިސްޓްރީއިން ފާހަގަކޮށްފި\nލިޔުނީ: ފެބުރުވަރީ 21 2017\n21 ފެބްރުއަރީ 2017، މާލެ – Ref: 2017-070\nމި މުނާސަބަތު ފާހަގަކުރުމުގެ ގޮތުން "ޚާރިޖީ ގުލްޒާރު" ގެ ނަމުގައި މިނިސްޓްރީ އޮފް ފޮރިން އެފެއާޒްައި މިއަދު ބޭއްވި ރަސްމިއްޔާތުގައި ވާހަކަފުޅުދައްކަވަމުން، ބަހަކީ ފޮރިން ޑިޕްލޮމަސީގެ ދާއިރާއަށާއި ޑިޕްލޮމަޓުންނަށް ވަރަށް މުހިންމު އެއްޗެއް ކަމުގައި މިނިސްޓަރ އޮފް ފޮރިން އެފެއާޒް ޑރ މުހަންމަދު އާސިމް ވިލދާޅުވިއެވެ. އެހެންކަމުން ބަސް ބޭނުންކުރާނެ ހެޔޮ ގޮތާއި ަހުގެ ބޭނުން އެނެމެ އުފެއްދުންތެރިގޮތެއްގައި ބޭނުންކުރާނެ ގޮތް ދަސްކުރުމަކީ ޚާރިޖީއްޔާގެ މުވައްޒަފުންނަށް ވަރަށް މުހިންމުކަމެއް ކަމުގައި ވިދާޅުވިއެވެ.\nމިއަދުގެ ހަފްލާގައި ފޮރިން ސަރވިސް އިންސްޓިޓިއުޓްގެ އޮފް ދަ މޯލްޑިވްސް (ފޮސިމް) ގެ ފަރާތުން އިންތިޒާމުކޮށްގެން ބާއްވާ "ޑިސްޓިންގުއިޝްޑް ސްޕީކަރ ސީރީސް" ގެ ދަށުން، ދިވެހިރާއްޖޭގެ އަދި ދިވެހި ބަހުގެ ތާރީޚު ދިރާސާކުރައްވާ އަލްފާޟިލާ ނަސީމާ މުހަންމަދުވެސް ވާހަކަފުޅު ދެއްކެވިއެވެ. އެކަަމަނާގެ ވާހަކަކޮޅުގައި ދިވެހި ބަސް އުފެދިގެންއައި ގޮތާއި ދިވެހިބަހާއި ދިވެހި މުޖުތަމަޢާ ގުޅިފައިވާ މިންވަރުގެ މައްޗަށް އަލިއަޅުއްވައިލެއްވިއެވެ.\nމިއަދުގެ ހަފްލާ ނިމިގެންދިޔައީ ޚާރިޖިއްޔާގެ އެކި މުވައްޒަފުން ހައްދަވާފައިވާ ޅެމާއި ލަވައިގެ ހުށަހެޅުންތަކުންނެވެ.\nކޮންމެ އހަރެެއްގެ ފެބްރުއަރީ މަހުގެ 21 ވަނަ ދުވަސް ބައިނަލްއަޤްވާމީ މާދަރީ ބަހުގެ ދުވަސް ގޮތުގައި ފާހަގަކުރަމުންދަނީ ދުނިޔޭގައި ބޭނުންކުރާ ތަފާތު ބަސްތަކާ ގުޅޭގޮތުން ހޭލުންތެރިކަން އިތުރުކޮށް އެކި ޘަޤާފަތްތަކާ ގުޅޭގޮތުން އުނގަންނައިދިނުމަށެވެ. މިނިސްޓްރީ އޮފް ފޮރިން އެފެއާޒުން މިއަހަރު މި ދުވަސް ފާހަގަކޮށްފައިވަނީ ފޮރިން ސަރވިސް އިންސްޓިޓިއުޓް އޮފް ދަ މޯލްޑިވްސްއާއި ޚާރިޖީ ސޯޝަލް ކޮމިޓީ ގުޅިގެންނެވެ.\nއިންޑިއާގެ މިނިސްޓަރ އޮފް ސްޓޭޓް ފޮރ އެކްސްޓަރނަލް އެފެއާޒް ރަސްމީ ދަތުރުފުޅެއްގައި ރާއްޖެ ވަޑައިގެންފި\n21 ފެބަރުއަރީ 2017، މާލެ - Ref: 2017-068\nއިންޑިއާގެ މިނިސްޓަރ އޮފް ސްޓޭޓް ފޮރ އެކްސްޓަރނަލް އެފެއާޒް، ހިޒް އެކްސަލެންސީ މރ. އެމް.ޖޭ. އަކްބަރު ރަސްމީ ދަތުރުފުޅެއްގައި މިއަދުގެ ވަގުތެއްގައި ރާއްޖެ ވަޑައިގަންނަވައިފިއެވެ. ވެލާނާ އިންޓަރނޭޝަނަލް އެއަރޕޯޓުން އެމަނިކުފާނަށް މަރުޙަބާ ދެންނެވީ ފޮރިން ސެކްރެޓަރީ ޑރ. ޢަލީ ނަސީރު މުޙައްމަދާއި ސެކްރެޓަރީ، ބައިލެޓަރަލް އަލްފާޟިލް އަޙްމަދު ޙަލީލްއެވެ.\nއެމަނިކުފާނުގެ މިދަތުރުފުޅުގައި ރައީސުލްޖުމްހޫރިއްޔާ އަލްފާޟިލް ޢަބްދުﷲ ޔާމީން ޢަބްދުލްޤައްޔޫމްގެ އަރިހަށާއި، މިނިސްޓަރ އޮފް ފޮރިން އެފެއާޒް ޑރ. މުޙައްމަދު އާސިމްގެ އަރިހަށް އިޙްތިރާމްގެ ޒިޔާރަތެއް ކުރައްވާގޮތަށް ވަނީ ހަމަޖެހިފައެވެ.\nސްޓޭޓް މިނިސްޓަރ އަކްބަރުގެ މިދަތުރުފުޅުގައި، އެމަނިކުފާނުގެ އަރިހުގައި މރ. ސަންޖޭ ޕަންޑާ، ޖޮއިންޓް ސެކްރެޓަރީ (އައި.އޯ.އާރ.) އަދި މރ. އޭ. އަމަރުނާތް، ޑީ.އެސް. އިން އޮފީސް އޮފް އެމް.އެސް. ބައިވެރިވެވަޑައިގަންނަވައެވެ.\nރައީސުލްޖުމްހޫރިއްޔާ، އެކުވެރި ޢަރަބި ޢިމާރާތަށް ދިވެހިރާއްޖެއިން ކަނޑައަޅުއްވާ ސަފީރުކަމަށް ބޭފުޅަކު ޢައްޔަނު ކުރައްވައިފި\nލިޔުނީ: ފެބުރުވަރީ 20 2017\n20 ފެބުރުވަރީ 2017، ރިފަރެންސް: 2017-49\nރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް، އެކުވެރި ޢަރަބި ޢިމާރާތަށް ދިވެހިރާއްޖެއިން ކަނޑައަޅުއްވާ ސަފީރުކަމަށް، ހެންވޭރު ނިޔާސާ ޑޮކްޓަރ ޙުސައިން ނިޔާޒް ޢައްޔަނު ކުރައްވައިފިއެވެ. ޑޮކްޓަރ ޙުސައިން ނިޔާޒަށް މަޤާމުގެ ފަތްކޮޅު ރައީސުލްޖުމްހޫރިއްޔާ ދެއްވީ، މިކަމަށްޓަކައި މިއަދު ހެނދުނު ރައީސުލްޖުމްހޫރިއްޔާގެ އޮފީހުގައި ބޭއްވެވި ރަސްމިއްޔާތުގައެވެ.\nކާނަލް މުޙައްމަދު ނާޒިމުގެ މައްސަލައިގައި އދ. ގެ ވާރކިން ގުރޫޕުން ނެރުނު ލަފައަށް ދިވެހިސަރުކާރުން އިއުތިރާޒު ކުރަން\nލިޔުނީ: ޖަނަވަރީ 30 2016\nއދ. ގެ ވަރކިންގ ގްރޫޕް އޮން އާބިޓްރަރީ ޑިޓެންޝަނަށް ކާނަލް (ރިޓަޔާރޑް) މުޙައްމަދު ނާޒިމް ހުށަހަޅާފައިވާ މައްސަލައާއި ގުޅިގެން، 26 ޖެނުއަރީ 2017 ގައި ޢާންމުކޮށްފައިވާ ލަފައަށް ދިވެހި ސަރުކާރުން އިޢުތިރާޒުކުރެއެވެ. މުޙައްމަދު ނާޒިމްއަކީ ދިވެހިރާއްޖޭގައި ގެންގުޅުން މަނާ ހަނގުރާމަވެރި ހަތިޔާރު އެތެރެކޮށް، ގެންގުޅުމުގެ ކުށުގައި، 26 މާޗް 2015 ގައި، 11 އަހަރަށް ޙުކުމްކޮށްފައިވާ މީހެކެވެ.\nމުޙައްމަދު ނާޒިމްގެ މައްސަލަ، ޖިނާއީ ޢަދުލުގެ ނިޒާމުގެ އެކި އެކި މަރުޙަލާތަކުގައި ކުރިއަށް ގެންގޮސްފައިވަނީ، ދިވެހިރާއްޖޭގެ ޤާނޫނުތަކާ އެއްގޮތްވާ ގޮތުގެ މަތިންކަމާއި، އަދި އެކަން ދިވެހިރާއްޖޭގެ ޝަރުޢީ ކޯޓުތަކުން ވަނީ ކަށަވަރުކޮށްދީފައިކަން ފާހަގަކުރަމެވެ. ދިވެހިރާއްޖެއަކީ، މިނިވަން މުސްތަޤިއްލު ޤައުމެއްކަމަށްވާއިރު، މި މައްސަލައާ ގުޅޭގޮތުން ދިވެހިރާއްޖޭގެ ޝަރުޢީ ކޯޓުތަކުން ކޮށްފައިވާ ޙުކުމްތަކަށް ހުރިހާ ފަރާތްތަކުންވެސް އިޙްތިރާމް ކުރުމަށް ދިވެހިސަރުކާރުން ގޮވާލަމެވެ.\nއަދި، ތަޙުޤީޤު މަރުޙަލާގައާއި ޝަރީޢަތުގެ މަރުޙަލާގައި މުޙައްމަދު ނާޒިމް ބަންދުގައި ބެހެއްޓިފައިވަނީ، ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީއާއި ޤާނޫނުތަކާ އެއްގޮތްވާ ގޮތުގެ މަތިންކަމަށްވާއިރު، އެ މަރުޙަލާތައް ކުރިއަށް ދިޔައިރު، އެއްވެސް ވަގުތެއްގައި، އަދި މިހާތަނަށްވެސް، މުޙައްމަދު ނާޒިމްގެ ފަރާތުން އާބިޓްރަރީ ޑިޓެންޝަންގައި އޭނާ ބަހައްޓާފައިވާކަމަށް ކަމާބެހޭ ކޯޓަކަށް މައްސަލައެއް ހުށަހަޅާފައިނުވާކަން ފާހަގަކުރަމެވެ.\nމުޙައްމަދު ނާޒިމްގެ ފަރާތުން އާބިޓްރަރީ ޑިޓެންޝަންގައި އޭނާ ބަހައްޓާފައިވާކަމަށް ޝަކުވާއެއް އޮތްނަމަ، ކަމާބެހޭ ކޯޓަކަށް މައްސަލަ ހުށަހެޅުމުގެ ޙައްޤު އަދި ފުރުޞަތު އެފަރާތަށް ލިބިގެންވާކަން ފާހަގަކުރަމެވެ. ދިވެހިރާއްޖޭގެ ކަމާބެހޭ ނިޒާމުގެ ތެރެއިން އެފަދަ މައްސަލައެއް މުޙައްމަދު ނާޒިމްއަށް ހުށަހެޅުމުގެ ޙައްޤާއި ފުރުޞަތު އެފަރާތަށް ލިބިދީފައިވާތީ، ދިވެހިރާއްޖޭގެ ކަމާބެހޭ ނިޒާމުގެ ބޭނުން ހިފައި، އެގޮތުގެ މަތިން އެ މައްސަލަ ހުށަހެޅުމަށް އެފަރާތަށް ބާރުއެޅުމަށް ދިވެހިސަރުކާރުން އ.ދ.ގެ ވަރކިންގ ގްރޫޕަށް ގޮވާލަމެވެ.\nވަރކިންގ ގްރޫޕުން ޢާންމުކޮށްފައިވާ ލަފާގައި، ދިވެހިސަރުކާރުން އެ ގްރޫޕަށް ހުށަހެޅި މަޢުލޫމާތުގެ ވަކި ބައިތައް ވަނީ ހިމަނާފައެވެ. ނަމަވެސް އޭގެތެރޭގައި، މުޙައްމަދު ނާޒިމްގެ ޝަރީޢަތް ކުރިޔަށް ދިޔައީ ޢަދުލު އިންޞާފުގެ ހުރިހާ ހަމަތަކާއި، އިންޞާފާއި އެއްގޮތަށް ކަމަށް ބަޔާންކޮށް ދިވެހިސަރުކާރުން ހުށަހަޅާފައިވާ ތަފްޞީލުތަކުގެ އެއްވެސް މަޢުލޫމާތެއް ހިމަނާފައިނުވާކަން ފާހަގަކުރަމެވެ. މުޙައްމަދު ނާޒިމްއަށްވަނީ މައްސަލައިގައި ދިފާޢުވުމަށް އެކަށީގެންވާ ވަގުތު ދެވިފައެވެ. އަދި ނާޒިމްގެ ފަރާތުން ހެކީންގެ ގޮތުގައި ހުށަހަޅާފައިވާ ފަރާތްތައް ކޯޓުންވަނީ ބަލައިގެންފައެވެ. އަދި ޢަދުލު އިންޞާފުވަނީ ޤާއިމްކުރެވިފައެވެ.\nވަރކިންގ ގްރޫޕުގެ އޮޕީނިއަންގައި ބަޔާންކުރެވިފައިވާ ގޮތާ ޚިލާފަށް، މުޙައްމަދު ނާޒިމް ދިރިއުޅޭ ތަނުން ގެންގުޅުންމަނާ ހަނގުރާމަވެރި ހަތިޔާރު ފެނުނު އިރު، އޭނާއަކީ ސަރުކާރާ އިދިކޮޅު ސިޔާސީ ފަރާތެއްނޫނެވެ. މުޙައްމަދު ނާޒިމް އޭރު ހުންނެވީ ދިވެހިސަރުކާރުގެ މިނިސްޓަރ އޮފް ޑިފެންސް އެންޑް ނޭޝަނަލް ސެކިޔުރިޓީގެ މަޤާމުގައެވެ. އޭނާ ސަރުކާރާ ދެކޮޅަށް އަޑުއުފުލަން ފަށާފައިވަނީ އޭނާގެ މައްސަލައިގެ ތަޙުޤީޤީ މަރުޙަލާގެތެރޭގައެވެ. އެކަންކަމާބެހޭ ފުރިހަމަ މަޢުލޫމާތު ވާނީ ވަރކިންގ ގްރޫޕާއެކު ޙިއްސާކުރެވިފައެވެ. މީގެ އިތުރުން، ވަރކިންގ ގްރޫޕުން ޝާއިޢުކޮށްފައިވާ މަޢުލޫމާތުގައި، މުޙައްމަދު ނާޒިމް ހުރީ ޖަލުގައި ނޫންކަމާއި، 21 އޭޕްރީލް 2016އިން ފެށިގެން އޭނާ ހުންނަނީ ގޭބަންދުގައި މާލޭގައިކަން ފާހަގަކޮށްފައެއް ނުވެއެވެ.\nވަރކިން ގްރޫޕްގެ ލަފާގައި، ބައެއް އަމިއްލަ ޖަމްޢިޔާތަކުން ދިވެހިރާއްޖޭގެ ސިޔާސީ މަސްރަޙާގުޅޭ ގޮތުން ޝާއިޢުކޮށްފައިވާ ޚަބަރުތަކަށް ރިޢާޔަތްކޮށް، އެފަދަ ޖަމްޢިޔާތަކަށް 'ހިޔުމަން ރައިޓްސް އެކްސްޕަރޓްސް' ގެ ނަމުން މުޚާތަބުކޮށްފައިވާކަމީ ދިވެހިސަރުކާރު ހިތާމަކުރާކަމެކެވެ. އ.ދ.ގެ ވަރކިންގ ގްރޫޕްތަކަކީ ވަކިފަރާތަކަށް ނުޖެހޭ، މިނިވަންކަމާއެކު އެފަރާތްތަކަށް ހުށަހެޅޭ މައްސަލަތައް ބެލޭ ފަރާތްތަކަކަށް ވާންޖެހޭނެއެވެ.\nމުޙައްމަދު ނާޒިމް ހުށަހެޅި މައްސަލައިގައި ވަރކިންގ ގްރޫޕުން ދިވެހިސަރުކާރާއި ގުޅިގެން މަސައްކަތްކުރަން ބޭނުންވާކަމަށް އެގްރޫޕުން ޝާއިޢުކުރި ލަފާގައި ބަޔާންކޮށްފައިވާކަން ފާހަގަކުރަމެވެ. ނަމަވެސް، ހިތާމަޔަކީ މިމައްސަލައިގައި ދިވެހިސަރުކާރާއި ގުޅިގެން މަސައްކަތްކުރުމަށް ވަރކިންގ ގްރޫޕުން ހުށަހެޅީ، އެ ގްރޫޕުން އެކުލަވާލި ލަފާ ޝާއިޢުކުރުމަށް ފަހުގައިކަމެވެ. އ.ދ.ގެ އިންސާނީ ޙައްޤުތަކާބެހޭ މުއައްސަސާތަކާ ސްޕެޝަލް ޕްރޮސީޖަރސްތަކާ ގުޅިގެން މަސައްކަތްކުރުމަށް ދިވެހިސަރުކާރު އަބަދުވެސް އޮންނާނީ ތައްޔާރަށެވެ. އަދި ހަމަ އެއާއެކު، ދިވެހިރާއްޖޭގެ ޤާނޫނުއަސާސީއިން ކަށަވަރުކުރާ ޙައްޤުތައް ޤާއިމްކޮށް، ޢަދުލުވެރި އިންޞާފުވެރި ޝަރީޢަތެއް ކޮންމެ މީހަކަށްވެސް ލިބިދިނުމަަށް ދިވެހިސަރުކާރުން އަބަދުވެސް މަސައްކަތްކުރާނެއެވެ. އެހެންނަމަވެސް، ޝަރީޢަތުގެ މަރުޙަލާތަކުގެ ތެރެއަކަށް ސަރުކާރުން އަތެއްނުފޯރުވާނެއެވެ. މިފަދަ މައްސަލަތަކުގައި ނަތީޖާނެރުމަށް މަސައްކަތް ކުރަންވާނީ ޝަރުޢީ ނިޒާމުގެތެރެއިންނެވެ.\nއ.ދ.ގެ ވަރކިންގ ގްރޫޕް އޮން އާރބިޓްރަރީ ޑިޓެންޝަނުން ކުރާ މަސައްކަތްތަކަކީ ވަކިފަރާތަކަށް ނުޖެހޭ، އިތުބާރުލިބިގެންވާ، އަދި ޚަބަރުފަތުރާ ވަޞީލަތްތަކުން ފާޅުކުރާ ޝުޢޫރުތަކުން މިނިވަންވެފައިވާ މަސައްކަތްތަކަކަށްވުމަކީ މުހިއްމުކަމެކެވެ.


Lankaagai hayyarukohfai thibi2dhivehin dhookohlaifi\nލަންކާގައި ހައްޔަރުކޮށްފައި ތިބި2ދިވެހިން ދޫކޮށްލައިފި\n5 މަސް,3ހަފްތާ,3ދުވަސް, 8 ގަޑި, 59 މިނެޓް, 1 ސިކުންތު ކުރިން 220 1 ފާތިމަތު ރިފާއަތު\n- ފޮޓޯ - މީސްމީޑިއާ\nއައިއެސްއާއި ގުޅުން ހުރި ފޮތެއް ސްރީލަންކާގެ ގެއެއްގެ ތެރެއިން ފެނުނު މައްސަލައެއްގައި އެ ގައުމުގެ ފުލުހުން ހައްޔަރުކޮށްފައިވާ ދެ ދިވެހިން މިއަދު ދޫކޮށްލައިފިއެވެ.\nޗެނަލް ތާރޓީން އަށް މައުލޫމަތު ދެއްވަމުން ފޮރިން މިނިސްޓްރީގެ ޑިރެކްޓަ އޮފް ކޮމިއުނިކޭޝަންސް މިއުވާން މުހައްމަދު ވިދާޅުވީ، ދެ ދިވެހިން ދޫކޮށްލީ ލަންކާގެ ކޯޓުން ކަމަށާއި، އެ މީހުންގެ މައްޗަށް އެއްވެސް ދައުވާއެއް އުފުލާފައި ނުވާ ކަމަށެވެ.\nމިދިޔަ މަހު 21 ވަނަ ދުވަހު ލަންކާގައި ދިން ނިރުބަވެރި ހަމަލާތަކަށްފަހު އެގައުމުގައި ހިންގި އޮޕަރޭޝަންއެއްގައި ހައްކުރި ދެމީހުންނަކީ އާދަމް މުހައްމަދު މަނިކު (ފުނަމާ) އާއި ހަސަން މަނިކު (ބައިކެނޑި)އެވެ. މި ދެ މީހުން ހައްޔަރުކޮށްފައިވަނީ، ލަންކާއަށް ބޭސްފަރުވާ ކުރަން ގޮސް އުޅެނިކޮށް ކަމަށް މައުލޫމާތު ލިބެއެވެ.\nއެގޮތުން މި ދެމީހުންގެ ތެރެއިން އާދަމް މަނިކު ލަންކާއަށް ބޭސްފަރުވާއަށް ގޮސް ހުރީ ހަސަން މަނިކު ލަންކާގައި ދިރިއުޅޭ ގޭގައިކަމަށް ރާއްޖޭގެ ބައެއް އޮންލައިން ނޫސްތަކުގައި ރިޕޯޓް ކޮށްފައިވެއެވެ. ހަސަން މަނިކުގެ ގެއިން ފެނުނު އައިސިސްގެ މައުލޫމާތު ހިމެނޭ ފޮތަކީ ބްލެކް ފްލެގްސް ދަ ރައިޒް އޮފް އައިސިސްއެވެ.\nއެ ފޮތަކީ އައިއެސް ޖަމާއަތް އުފެދިގެން އައި ގޮތާ ގުޅޭގޮތުން އެމެރިކާގެ ނޫސްވެރިއަކު ލިޔެފައިވާ ފޮތެކެވެ. ހައްޔަރު ކުރި ދެ މީހުންނާ އެ ފޮތާ ގުޅުމެއް ނެތް ކަމާއި، އެ ފޮތަކީ ލަންކާގައި ޕޮލިޓިކަލް ސައިންސް ކިޔަވާ ދިވެހި ދަރިވަރަކު ގެންގުޅުނު ފޮތެއް ކަމަށްވެސް ބައެއް ފަރާތްތަކުން އަންނަނީ ބުނަމުންނެވެ. ލަންކާގައި މިދިޔަ މަހުގެ 21 ވަނަ ދުވަހު ދިން ނިރުބަވެރި ހަމަލާގައި 250 އަށް ވުރެ ގިނަ މީހުން ވަނީ މަރުވެފައެވެ.\nއައިއެސް ސްރީލަންކާ ދިވެހިން\nޞަަމާ 22 މެއި 2019 - 04:35\nޚކަލޭމެންތި ރަނގަޅުބައެއް ނޫން. ޚަލޭމެން ތި ޖާޙީޅޫ ބައެއް


Mivaguthakee Emmen Gaumahtakaa Ehgalakah Aranvee Vaguthu: Raees Maumoon - Vaguthu\nމިވަގުތަކީ އެއް ބަޔަކު އަނެއް ބަޔަކަށް ބަހުގެ ހަމަލާތައް ދިނުން ހުއްޓާލައި އެންމެން ގައުމަށްޓަކައި އެއްގަލަކަށް އަރަންވީ ވަގުތު ކަމަށް ކުރީގެ ރައީސް އަދި މޯލްޑިވްސް ރިފޯމް މޫވްމަންޓް (އެމްއާރުއެމް) ގެ ވަގުތީ ރައީސް މައުމޫން އަބްދުލްގައްޔޫމް މިއަދު ވިދާޅުވެއްޖެއެވެ.\nމައުމޫން ކުރެއްވި ޓުވީޓެއްގައި ވިދާޅުވީ ރާއްޖޭގައި މިވަގުތު ކޮވިޑްގެ ޙާލަތު ވަރަށް ގޯސްވެފައިވާ ކަމަށާއި ރައްޔިތުންގެ އާންމު ދިރިއުޅުމަށް ވެސް ގިނަ ގޮންޖެހުންތަކެއް ކުރިމަތިވެފައިވާ ކަމަށެވެ.\n"އަޅުގަނޑު ދެކޭ ގޮތުގައި މިއީ އެެއްބަޔަކު އަނެއްބަޔަކަށް ބަހުގެ ހަމަލާތައްދިނުން ހުއްޓާލާފައި އެންމެން ގައުމަށްޓަކައި އެއްގަލަކަށް އަރަންވީ ވަގުތު." މައުމޫން ވިދާޅުވިއެވެ.\nރާއްޖޭގައިމިވަގުތުމިވަނީކޯވިޑްގެޙާލަތުވަރަށްގޯސްވެފައި. ރައްޔިތުންގެޢާންމުދިރިއުޅުމަށް ވެސް ގިނަގޮންޖެހުންތަކެއްކުރިމަތިވެފައި. އަޅުގަނޑުދެކޭގޮތުގައި މިއީ އެެއްބަޔަކުއަނެއްބަޔަކަށްބަހުގެހަމަލާތައްދިނުންހުއްޓާލާފައި އެންމެންޤައުމަށްޓަކާއެއްގަލަކަށްއަރަންވީވަގުތު.\n— Maumoon Abdul Gayoom (@maumoonagayoom) May 18, 2021\nމައުމޫން މިގޮތަށް ޓުވީޓެއް ކުރައްވާފައިވާ މިވަގުތަކީ ނުރައްކާތެރި ކޮވިޑް-19 ރާއްޖޭގެ އެކި އަތޮޅުތަކަށް ފެތުރި ގިނަ އަދަދެއްގެ ބަޔަކު ކޮވިޑަށް ފައްސިވެފައިވާ ވަގުތެކެވެ. އަދި ކޮވިޑް ޖެހިގެން ރާއްޖެއިން 100 އަށްވުރެ ގިނަ މީހުން ވަނީ މަރުވެފައެވެ.\nރާއްޖޭގައި ކޮވިޑް ފެތުރި ގިނަ ޢަދަދެއްގެ ބަޔަކަށް ހޮސްޕިޓަލްތަކުން މިހާރު ދަނީ ފަރުވާވެސް ދެމުންނެވެ. އަދި ބަލި ކޮންޓްރޯލް ކުރުމަށް ސަރުކާރުން ވަނީ މާލެ ސަރަހައްދު ހިމެނޭގޮތަށް ރާއްޖޭގައި އެންމެ ބޮޑަށް ކޮވިޑް ފެތުރިފައިވާ ސަރަހައްދުތަކުގައި ކާފިއުވެސް އިއުލާން ކޮށްފައެވެ.\nކޮވިޑް-19 އަކީ 2019 ވަނަ އަހަރު ޗައިނާގެ ވުހާން ޕްރޮވިންސުން ފެނުނު ވައިރަހެކެވެ. އޭގެ ފަހުން ދުނިޔޭގެ އެކި ހިސާބުތަކަށް މި ވައިރަސް ފެތުރި އެތައް މިލިއަން ބަޔަކަށް ވަނީ މި ވައިރަހުގެ އަސަރު ކޮށްފައެވެ. އަދި އެތައް މިލިއަން ބަޔަކު ވަނީ ވައިރަސް ޖެހިގެން މަރުވެފައެވެ.\nމެއި 18, 2021 15:19\nއަދި ވެސް އެވަރެއްނެތް ނަސޭހަތެއްދިނަސް އަޑެއްނުއަހާނެ ހޭލުން ތެރިކަންނެތް ބަޔެއްގެ ތެރެއަށް ތަމަވަސް ކަން އައީމަ ވާނެގޮތްވެފަ މިއޮތީ\nމެއި 18, 2021 15:40\nމައުމޫނު މިކަހަލަ ވާހަކަ ދެއްކުމަކީ މާރީތި ކަމެއް ނޫން !\nމެއި 18, 2021 15:41\nއެމްއެމްޕީއާރުސީ ލާރިގަނޑުގެއައްވައްދާ އެއްގަލަކައްއެރީމަ ނިމުނީ ކަމެއްނެތިސް ވިޔަފާރި ރަޖިސްޓަރް ކުރާހެން އެކިނަންނަމުގަ މިކަންކުރަނީހަމަލިބޭއެތި ބޮޑުވީމަ ދެތިންމީހުނާއެކުވެސް މިހާރުއެމްއާރުއެމް ކިޔާގޮއްޕެއްހިންގަނީ ދައުލަތުން ދޭއިނާޔައްތައްމަދުވެގެން.\nމެއި 18, 2021 16:01\nމިހެންވިމީ ކަލޭމެން ގެނައި ވެރިމީހާގެ ގާބިލުކަމެއް ލީޑާޝިޕެއް ނެތީމަ. ދެން މާ ރައްޔިތުން ވެގެން ފަރުދީ ޒިންމާ ވެގެން އުޅޭނެކަމެއްނެތް.\nމެއި 18, 2021 16:02\nމައު ބޭނުންވީމަ ބަައި ބައި ކޮށްފަ ބޭނުންވީމަ އެއްބައި ކުރަން ... ޤައުމު ހާލުގަ ޖެހުމުގެ ޒިމްމާ ޢޭގެ ފަހުންކޮވިޑްވެސް އައީނު...\nތިޔަ ނުލަފާ މީހާގެ ސަބަބުން މިގައުމުގައި ދެކޮޅުވެރިކަމުގެ ރޫޙު އުފެދުނީ! ވެރިކަމުގައި ތަގގުޑި ބައްދައިގެން 30 އަހަރުވަންދެން ދައުލަތުގެ ފައިސާ އަމިއްލަފައިސާއަށް ހަދައިގެން ކައިހުސްކުރީ! ވެރިކަން ނުލިބުނީމައިވެސް ދެންވެސް ގައުުމުގައި ފިތުނަ އުފެއްދީ! ބަގާވާތުން ކޮށްކޮގެ ވެރިކަން ވައްޓަލަން މަސައްކަތްކުރީ! މިހާރު ގައުމަށްޓަކައި ތިޔަކިޔަނީ ކީއްކުރަން!\nމެއި 18, 2021 16:40\nބުރިޖު އަޅާނެކަމެއްނެތޭ، ދަރުމަވަންތަ ހޮސްޕިޓަލް އަޅާނިކަމެއްނެތޭ ކިންގ ސަލްމާނު މިސްކިތް އަޅާނެ ކަމެއް ނެތޭ ކޮށްކޮ ކައިރީ ބުނީ ގައުމަށްޓަކައިތޯ؟\nމެއި 18, 2021 16:47\nއަނެއްކާވެސް އިންޑިޔާ ބާއީ ބެހެނާ ހުޅުމާލއިން މަގުތަކުގަ ދުވަންފަށައިފި މިފަހަރުވާނީ ކޮންކަހަލަ ވޭރިއަންޓެއް ކަމެއް ނޭނގެ އެންމެ ގިނަ ޓުރިސްޓުންގެ ސަރަފާއެކު އަދޮވެގެން ގޭގަތިބެން ދިވެހިން ޖެހޭނީ\nމެއި 18, 2021 16:48\nކަލޭ ގޭގަ އޮވެގެން ކުޑަ ކާފު ލާފަ ބޮޑު ކާފު ލާބަލަ\nމެއި 18, 2021 16:52\nއަސްތާ ސުއްބުނާ މީ އަނެއްކާ ކޮންވަގުތެއްތޯ މި ބޭފުޅާ މިކެކިއަރަނީ ، މައުމޫން ، ގާސިމް ، ސޭކުއިމްރާން މި3 މީހުންވެގެން ކެނެރީގެ ޖާހިލަށް އެހީތެރިވެގެން މިގައުމު ފުނޑާލީ ދެން މިހާރު ކީކޭ މި ވީދެނީ ހަމަ ހިޔަޅު ކަންކުރާގޮތަށް އުސްތާޒު ވެސް މި ކަންކުރަނީ އަބަދުވެސް މިބޭފުޅުންނަން މޮޅުގޮތް ފަސްމާ މުލު ފަސްވަގުން ގައުމު ދަވާލައިފި ، ރީނދޫ މީހުންބުނި ޕެންޑާ އެހެރީ ހިމާޔަތްކޮށްފަ މެސިނަކާ ގުޅުވާ ނިންދަވާފައި މައުމޫނަން ވަރަށް ސަލާމް ހަމަ ހިޔަޅުން\nމެއި 18, 2021 17:02\nދެން މާަ މާތް މީހަކަށް ހެދެން އުޅޭނެ ކަމެއްނެތް..ތިމާގެ އަޙާއަށް ނޭދުނު ހެވެއް ރައީސް ސޯލިހް އަށް އެދޭނެތަ..؟ ތިމުނާފިގު ކަލޭގެ ޙަގީގަތް ނޭގޭ މީހެއް މިހާރު މިގައުމުގަ ނުއުޅޭ..މިގައުމަށް މިހާލު ޖެއްސީ ތިހާމޫން..މީގެ ފުރިހަމަ ޒިންމާ ނަގަންޖެހޭނެ..!\nމެއި 18, 2021 17:11\nމެއި 18, 2021 17:25\nކެޭތަބެޭ އަމިއްލަ ލެއައްވެސްއަނިޔަާކުރެޭ\nމެއި 18, 2021 17:28\nކަލޭތީ ހުރިހާ ވެސް ހަލާކު؟ މާ އަބުއި މީހަކަށް ވާން ދެން ނޫޅޭ\nމެއި 18, 2021 17:54\nމީމާއެއްގަލަކަށް އަރާހިތްވާބޭކަލެކޯލަ. ކޮބައިތޯ އިދިކޮޅާގުޅިގެން ކޮއްކޯފުޅަށްހަދާލިގޮތް އޭރުކޮބާހޭ ތިކިޔާއެއްގާ އޭރުއެރީދެގަލަށް. މީމީހުންމަގުފުރައްދަން އުޅޭބެއެއް\nމެއި 18, 2021 18:36\nގައުމޭ އެއްބައިވަންތައޭ ގޮވާ އިރު މިގައުމުގެ ރައްޔިތުންގެ ގެދޮރުވެރިކަން ނައތާލާ ބިންތައް ހިސޯރުކޮއް ނުދީ ފުލެޓް އަޅައިގެން ފުލެޓް ވިޔަފާރި ފައްޓާ ރައްޔިތުން ބިކަކޮއް ހަދާފައި މިއަދު ކޮން އެއްގަލެކޭ ދެގަލެކޭ މިކިޔަނީ މީހަކުލަދުހަޔާއް ނެތިއްޔާ ކޮންމެ ކަމެއްވެސް ކޮއްފާނެ ކީއްތޯ ކުރާނީ މިގައުމުގެ އިޖްތިމާއީ ފޭރާން ކުދިކުދިކޮއް ހަލާކްކޮއްލާފަ\nމެއި 18, 2021 19:08\nމައުމޫނު ތިކްހްލަ ވާހްކަދައްކަން ލަދުވެތިވާން އެބަޖެހޭ އަހަރުމެން ބޭނުނެނޫން ދެން މައުމޫނުގެ ވާހަކަ އަޑުއަހާކަ\nމެއި 18, 2021 20:17\nތިޔަ ބޭފުޅުން ތިތިބީ 30 އަހަރުވަންދެން ބޮޑުގަލެއް ހޯދާފަ އެގާމައްޗައަރައެއް ނޫންތަ ދެން ބަލާ ކިހާދުވަހެއް ވަންދެން ތިބެވޭތޯ\nމެއި 18, 2021 20:36\nއެއްގަލަކަށް އަރާ ވަހަކަދައްކާކަށް ތީ މާތާހިރު މީހެއްނޫން، އެއްގަލަކަށް އެރި ހުރިހާއެންމެންނަށް ދޯކާދިން މީހެއްތީ، އަބަދުވެސް ކަލޭ އަރާނީ ވަކިގަލަކަށް އެވެސް އެންމެ ބާރުގަދަ ގާ ބަލާފަ ، އެގަލަށް އެހެން މީހަކު އަރަން އުޅެފިއްޔާ ވައްޓާލާނެ ، އެވަރު މީހެއްތީ، މިހާރުވެސް ބާރުގަދަ ގާ ބަލާފަ އަރައިގެން ތިހުރީ، މުޅި ދައުލަތް ދިރުވާލަ ދިރުވާލާ،\nމަހަކަށް3ލައްކަ ކަލެއަށް ސަރުކާރުން އެބަ ޚަރަދުކުރޭ،\nފުރަތަމަ ކަމަކަށް ކަލޭ ދައުލަތުން ތިނަގާ ރައްޔިތުންގެ ފައިސާ ނެގުން ހުއްޓާލަބަލަ،\nމެއި 18, 2021 22:30\nއޭ، މިހިރަ މައުމޫނޫ...މިތާވާ އެއްޗެއް މިތާނުވާ އެއްޗަކީކޮބާ؟\nމެއި 18, 2021 22:39\nމުޅި ޖީލެއް ހަލާކުކޮށްލި ގައްދާރު އަގަފެޅީތަ އެމްޑީޕީން ގަނެފައި ހުރި އެންޑީޕީގެ މިލްކެއް އެމީހުން ބުނާގޮތަކަށް ހަދަންޖެހޭނީ ހިމޭނުން ހުރެވޭތޯބަލާ


އެމްބަސީ މައްސަލަ: ރަޝިއާ އާއި އެމެރިކާއިން އަދިވެސް ކޯޅެނީ\nއެމްބަސީ މައްސަލާގައި ރަޝިއާ އާއި އެމެރިކާއިން އަދިވެސް ކޯޅެނީ\n3 އޮގަސްޓު 2021 - 11:20 0\nމޮސްކޯގައި ހުންނަ އެމެރިކާގެ އެމްބަސީ.-- ފޮޓޯ: އޭއެފްޕީ\nވޮޝިންޓަން، އެމެރިކާ (އޯގަސްޓު 3) - އެމެރިކާ އާއި ރަޝިއާގެ ވާދަވެރި ގުޅުމަށް ހަމަޖެހުން ގެނައުމަށް މަޝްވަރާތައް ބޭއްވި ނަމަވެސް، ދެ ގައުމުގެ އެމްބަސީގައި ތިބޭނެ މުވައްޒަފުންނާ މެދު އަނެއްކާވެސް ކޯޅެން ފަށައިފި އެވެ.\nރަޝިއާގެ ސަފީރު އެނެޓޮލީ އެނެޓޮވް ދެއްވި އިންޓަވިއުއެއްގައި ވިދާޅުވީ އެމެރިކާއިން ދަނީ ރަޝިއާގެ ޑިޕްލޮމެޓުން "ފޮނުވާލަމުން" ކަމަށާއި ރަޝިއާ މީހުންނަށް ދޭ ވިސާ ތިން އަހަރަށް ލިމިޓު ކުރުމުގެ ބޭނުމަކީ އުނދަގޫ ކުރުން ކަމަށެވެ.\n"އަޅުގަނޑުމެންނަށް ލިބުނު ލިސްޓެއްގައި ވަނީ ސެޕްޓެމްބަރު 3، 2021 ގެ ކުރިން އެމެރިކާއިން ފައިބަން ޖެހޭ 24 ޑިޕްލޮމެޓުންގެ ނަން. އެ އެންމެން ވެސް ފައިބައިގެން ދާއިރު އެ މީހުންގެ ބަދަލުގައި އާ މުވައްޒަފުން ނެގުމުގެ ފުރުސަތެއް ނެތް. އެއީ އެމެރިކާއިން ކުއްލިއަކަށް ވިސާ ދޫކުރުމުގެ އުސޫލު ހަރުކަށި ކުރީމަ،" އެމެރިކާގެ ދަ ނޭޝަނަލް އިންޓްރެސްޓް މަޖައްލާއަށް އޭނާ ވިދާޅުވި އެވެ.\nސްޓޭޓް ޑިޕާޓްމަންޓުގެ ތަރުޖަމާނު ނެޑް ޕްރައިސް ވިދާޅުވީ އެއީ ރަނގަޅު ވާހަކައެއް ނޫން ކަމަށާއި ތިން އަހަރަށް ފަހު ވިސާގެ މުއްދަތު ހަމަވާނެ ކަމަށް ރަޝިއާގެ ޑިޕްލޮމެޓުންނަށް ކުރިން އެނގޭ ކަމަށާއި ބޭނުން ނަމަ ވިސާ ދަމަހައްޓަން ވެސް އެދެވޭނެ ކަމަށެވެ.\nނަމަވެސް ރަޝިއާގައި ހުންނަ އެމެރިކާގެ ޑިޕްލޮމެޓިކް މިޝަންތަކުން 200 އެއްހާ މުވައްޒަފުން ކުއްލިއަކަށް ވަޒީފާއިން ވަކިކުރަން ރަޝިއާއިން މަޖުބޫރުކޮށްފައިވާ ކަމަށް އޭނާ ތުހުމަތު ކުރެއްވި އެވެ. އެއީ ޑިޕްލޮމެޓިކް މިޝަންތަކުގެ ވަޒީފާއަށް ރަޝިއާގެ ރައްޔިތުން އަދި އެ މިޝަން ނިސްބަތްވާ ގައުމު ނޫން އެހެން ގައުމެއްގެ ރައްޔިތުން އައްޔަނު ކުރުން އާދީއްތަ ދުވަހުން ފެށިގެން މަނާކޮށްފައި ވާތީ އެވެ.\n"އެ ފިޔަވަޅުގެ ސަބަބުން ރަޝިއާގައި އެމެރިކާގެ މިޝަންތަކުގެ އޮޕަރޭޝަނަށް ވަނީ ހުރަސް އެޅިފައި. އަދި ޑިޕްލޮމެޓުންގެ ސަލާމަތީ ރައްކާތެރިކަން ކުޑަވެ، ރަޝިއާ ސަރުކާރާއެކު މަޝްވަރާ ކުރުމަށް އޮތް ފުރުސަތު ވެސް ވަނީ ހަނިވެފައި،" ޕްރައިސް ވިދާޅުވި އެވެ.\n"ރައްދުގައި ފިޔަވަޅު އެޅުމުގެ ހައްގު އެބަ އޮތް،" އޭނާ ވިދާޅުވި އެވެ. ނަމަވެސް ވިސާގެ މުއްދަތު ހަމަވުމަކީ އެޅި ފިޔަވަޅެއް ނޫން ކަމަށް އޭނާ ވިދާޅުވި އެވެ.\nރަޝިއާއިން ސައިބަ ހަމަލާ ދޭ ކަމަށާއި އިންތިހާބަށް ނުފޫޒު ފޯރުވި ކަމަށް ތުހުމަތުކޮށް ރައީސް ޖޯ ބައިޑެންގެ ސަރުކާރުން މިދިޔަ އޭޕްރިލް މަހު ރަޝިއާގެ 15 ޑިޕްލޮމެޓުން ގައުމަށް ފޮނުވާލި އެވެ.\nޕްރައިސް ވިދާޅުވީ އެއީ "ރަޝިއާ ސަރުކާރުގެ ނުރައްކާތެރި އަމަލުތަކަށް ދިން ރައްދެއް" ކަމަށާއި އެކަމަކު "ހުޅުވާލެވިފައިވާ މުއާސަލާތީ ޗެނަލްތަކަށް" އެމެރިކާއިން މަރުހަބާ ކިޔާ ކަމަށެވެ.\nބައިޑެން އާއި ރަޝިއާގެ ރައީސް ލެޑިމިއަ ޕޫޓިން މިދިޔަ ޖޫން މަހު ވަނީ ބައްދަލުކުރައްވާފަ އެވެ. މިދިޔަ ހަފްތާގައި ދެ ގައުމުގެ އިސް އޮފިޝަލުން ވެސް ބައްދަލުވުމެއް ބޭއްވި އެވެ.\nމޯދީގެ އެމެރިކާ ދަތުރު: 65 ގަޑިއިރު ތެރޭ 24 ބައްދަލުވުން ބޭއްވެވި\nއދ. ގައި އިންޑިއާ އާއި ޕާކިސްތާނުގެ ހޫނު ކޯޅުމެއް!\nފްރާންސުން އެމެރިކާއަށް: ގުޅުން އިއާދަކުރަން ވަގުތު ނަގާނެ


Kaadeddhoo Airport ge sababun Huvadhoo Fathuruverikamah ithuru dhoruthakeh hulhuvigendhaane: Gasim Ibrahim - AO News\nކާޑެއްދޫ އެއަރޕޯޓުގެ ސަބަބުން ހުވަދޫގެ ފަތުރުވެރިކަމަށް އިތުރު ދޮރުތަކެއް ހުޅުވިގެންދާނެ ކަމަށް ވިލާ އެއަރގެ ވެރިޔާ ގާސިމް އިބްރާހިމް ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ ކާޑެއްދޫ އެއަރޕޯޓު ހިންގުން ވިލާ އެއަރ އާއި ހަވާލުކުރުމުން އެ އެއަރޕޯޓަށް ވަޑައިގެން ވާހަކަ ދައްކަވަމުންނެވެ.\nގާސިމް ވިދާޅުވީ އައްޑޫ އެއަރޕޯޓަށްވުރެ ހާސްގުނަ ރަނގަޅު އެއަރޕޯޓަކަށް ކާޑެއްދޫ އެއާޕޯޓު ހައްދަވައިދެއްވާނެ ކަމަށާއި ހުވަދޫ ރައްޔިތުން އައްޑޫ އެއަރޕޯޓަށް ބަރޯސާވާން ނުޖެހޭނެ ކަމަށެވެ.\nމާމިގިލީ ދާއިރާގެ މެމްބަރުކަން ވެސް ކުރައްވާ ގާސިމް އިބްރާހިމް އިތުރަށް ވިދަލުވީ އެއަރޕޯޓު ތަރައްގީވެގެން ދާއިރު އެތަނުގައި ސީޕްލޭން ޓާމިނަލެއް ވެސް އެޅިގެންދާނެ ކަމަށާއި އޭގެ ސަބަބުން ހުވަދޫގެ ފަތުރުވެރިކަމަށް އިތުރު ދޮރުތަކެއް ހުޅުވިގެންދާނެ ކަަމަށެވެ.\nވިލާ އެއަރ އިން ކާޑެއްދޫ އެއަރޕޯޓާ ހަވާލުވީ އިއްޔެއެވެ. އެ އެއަރޕޯޓު ހިންގުމާ، ގދ. ތިނަދޫ/ޝިޕާ، އަޙްމަދު ޙަބީބާ ހަވާލުކޮށްފައިވާކަން ވެސް ގާސިމް ވަނީ އިއުލާންކުރައްވާފައެވެ.\nއެއާޕޯޓް ހިންގަން 50 އަހަރަށް ދީފައި ވަނިކޮށް، ކުރީގެ ރައީސް އަބްދުﷲ ޔާމީންގެ ވެރިކަމުގައި 2017 ގައި ސަރުކާރުން އެ އެއްބަސްވުން ބާތިލްކޮށް، އެތަން އަތުލީ ސިވިލް އޭވިއޭޝަން އޮތޯރިޓީގެ މިންގަނޑުތަކާ ޚިލާފަށް އެއަރޕޯޓް ހިންގި ކަމަށް ބުނެއެވެ.\nއެ މައްސަލައިގާ ވިލާ އެއަރ އިން ދައުވާ ކުރުމުން ސިވިލް ކޯޓާއި ހައި ކޯޓުން ވެސް ނިންމާފައި އޮތީ އެ އެއްބަސްވުން އުވައިލީ ގޯސްކޮށް ކަމަށާއި އެހެންވެ އެތަން އަނބުރާ ދިނުމަށެވެ. އަދި އެހުކުމަށް ސުޕްރީމް ކޯޓުން ވެސް ވަނީ ތާއީދުކޮށް އެ އެއަރޕޯޓް ވިލާއަށް ދިނުމަށް އަމުރު ކޮށްފައެވެ.\nއެ ހުކުމާ ގުޅިގެން، ވިލާ އެއަރ އަށް އެ އެއަރޕޯޓް އަލުން ހަވާލުކުރުމުގެ މަޝްވަރާތައް ސަރުކާރުން ކުރަމުން އައިސް އެކަމުގައި އެއްބަސްވުންތަކަކަށް އާދެވި މި އެއްބަސްވުމުގައި ސޮއިކުރެވުނީ އިއްޔެއެވެ.\nކާޑެއްދޫ އެއަރޕޯޓާގާސިމް އިބްރާހިމް


vnews - Anna mahuge kurin FAM ge inthihaab nubaahvaifi nama Raajje suspend vaane : FIFA\nއަންނަ މަހުގެ ކުރިން އިންތިޚާބު ނުބާއްވައިފި ނަމަ ރާއްޖެ ސަސްޕެންޑްވާނެ : ފީފާ\n18 މާޗް 2016\nއަންނަ މެއި މަހުގެ ކުރިން ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) ގެ އިންތިޚާބު ނުބާއްވައިފި ނަމަ ރާއްޖެ އޮޓޮމެޓިކުން ސަސްޕެންޑުވާނެ ކަމަށް ފީފާ އިން ބުނެފިއެވެ.\nފީފާ އިން ނެރުނު ބަޔާނެއްގައި ބުނެފައި ވަނީ އަންނަ މެއި މަހުގެ ނިޔަލަށް އެފްއޭއެމްގެ އަސާސީ ގަވައިދު އިސްލާހުކޮށް އިންތިޚާބު ބާއްވަން ވާނެ ކަމަށެވެ އެހެން ނޫން ނަމަ އޮޓޮމެޓިކުން ރާއްޖެ ސަސްޕެންޑުވާނެ ކަމަށް ބުނެފައިވެ އެވެ.\nފީފާ އިން ވަނީ އެފްއޭއެމް ގެ ނޯމަލައިޒޭޝަން ކޮމިޓީގެ މުއްދަތު 31 މޭގެ ނިޔަލަށް އިތުރުކޮށް އެ ކޮމިޓީ އަށް މިހާރުގެ ޖެނެރަލް ސެކެޓްރީ ބައްސާމް އަދީލް ޖަލީލް އާއި ފަތިމަތު ނަސްމާ ނިޔާޒް އިތުރުކޮށްފަ އެވެ. ފީފާގެ ބަޔާނުގައި އިތުރަށް ބުނެފައި ވަނީ ފީފާ އާއި އޭއެފްސީން އެޕްރޫވް ކުރި ގޮތަށް އެފްއޭއެމްގެ އަސާސީ ގަވާއިދު އިސްލާހު ނުކުރެވި އަދި އިންތިހާބު ވެސް ނުބޭއްވިއްޖެ ނަމަ އެފްއޭއެމް އޮޓޮމެޓިކުން ސަސްޕެންޑްވާނެ ކަމަށެވެ.\nފީފާ އިން ރާއްޖެ ސަސްޕެންޑު ކުރުމަށް މަސައްކަތް ކުރަނީ އެފްއޭއެމް އެކްސްޓްރާ އޯޑިނަރީ ކޮންގްރެސް ގައި ހުށައެޅުނު ބައެއް އިސްލާހްތަށް ފާސްވެގެން ދިޔުމާ ގުޅިގެންނެވެ. އެގޮތުން ފީފާއިން ހިތްހަމަނުޖެހުން ފާޅުކޮށްފައިވާ ބައެއް އިސްލާހުތަކުގެ ތެރޭގައި، އެކްސްކޯގައި މެންބަރުންގެ ތެރޭގައި މަދުވެގެން އެއް އަންހެން މެމްބަރަކު އިންނަން ޖެހޭ ގޮތަށް ގެނައި އިސްލާހު ބޭރުކުރުމާއި، އިންޓްރެސްޓް ގްރޫޕްތަކަށް އެފްއޭއެމްގެ ކޮންގްރެސްގައި ވޯޓް ލެވޭ ގޮތަށް އޮތް އޮތުން ބަދަލުކުރި ކުރުން ހިމެނެއެވެ.\nފީފާގެ ހިތްހަމަނުޖެހުން ތަކާއި ގުޅިގެން އެފްއޭއެމްގެ ނޯމަލައިޒޭޝަން ކޮމިޓީގެ ރައީސް މުހައްމަދު ޝަވީދު ކުރިން ވިދާޅުވެފައި ވަނީ، ފީފާ އިން ރާއްޖެ ސަސްޕެންޑްކޮށްފާނެ ކަމުގެ އިންޒާރު ދިނީ އެފްއޭއެމްގެ އަސާސީ ގަވައިދު ފަހުން ފާސްކުރި އިރު ފީފާގެ ރިފޯމް ސިސްޓަމާ ހިލާފު ވުމުން ކަމަށެވެ. އެެހެންކަމުން އެފްއޭއެމްގެ އަސާސީ ގަވާއިދު ފީފާ އާއި އޭއެފްސީން ގަބޫލުނުކުރާ ކަމަށްވެސް ޝަވީދު ވިދާޅުވެފައިވެ އެވެ.\n"އިންޓްރެސްޓް ގްރޫޕްތަކަށް އެފްއޭއެމްގެ ކޮންގްރެސްގައި ވޯޓް ލެވޭ ގޮތަށް ހުށަހެޅުނު އިސްލާހު ބޭރުކޮށްލައި އެފްއޭއެމްގެ އެކްސްކޯގައި އެއް އަންހެން ބޭފުޅަކަށް ޝީޓެއް ރިޒާވްކުރަން ހުށަހެޅި އިސްލާހު ބޭރުކޮށްލި. އެއީ ފީފާގެ ރިފޯމް ސިސްޓަމާ ހިލާފު ކަމެއް. އަދި އެހެން ބައެއް މައްސަލަތައް ވެސް ހުރި." ޝަވީދު ވިދާޅުވި އެވެ.\nއަންނަ މެއި މަހުގެ 31 ވަނަ ދުވަހުގެ ނިޔަލަށް އިންތިހާބު ބޭއްވުމަށް ފީފާ އިން އެފްއޭއެމްއަށް މުއްދަތެއް ދީފައި ވާއިރު، އެފްއޭއެމް އިން މީގެ ކުރިން ދެ ފަހަރެއްގެ މަތިން އިންތިޚާބު ބޭއްވުމަށް ވަނީ މަސައްކަތްކޮށްފަ އެވެ. ނަމަވެސް ތަފާތު ސަބަބުތަކާއި ހުރެ އެފަހަރުވެސް އިންތިހަބު ވަނީ ނުބޭއްވިފަ އެވެ.\nމުހައްމަދު ސަމާހް ސަމާހް އަކީ ކުޅިވަރަށް ހާއްސަ ޝައުގުވެރި ކަމެއް ހުންނަ ނޫސްވެރިއެކެވެ. އެހެންކަމުން އޭނާ ލިޔަނީ ވެސް ކުޅިވަރުގެ ހަބަރުތަކެވެ. ސަމާހް ވަނީ ކުޅިވަރުގެ ޕްރޮގްރާމްތައް އުފެއްދުމުގެ އިތުރަށް ޕްރެޒެންޓްވެސް ކޮށްފަ އެވެ.


Boahiyaavahi kamah hahlu hoadhaaidheynan, ekamah dhaanjehunu hisaabakah dhaanan: Athif\nބޯހިޔާވަހިކަމަށް ހައްލު ހޯދައިދޭނަން، އެކަމަށްޓަކާ ދާން ޖެހުނު ހިސާބަކަށް ދާނަން: އާތިފް\n- ސިޓީ ކައުންސިލުން ފުރަތަމަ އެކުލަވާލާނީ ތަރައްގީ ޕްލޭން\n- ޒަމާނީ ސިޓީއަކަށް ބަދަލުކޮށް ރައްޔިތުންނާ ގާތުން ހިދުމަތްދޭނަން\n- ސިޓީ ކައުންސިލާއެކު ފެށިގެން ދާނީ ކުޅުދުއްފުށީގެ ތަރައްގީގެ އާ ޒަމާނެއް\nކުޅުދުއްފުށި ސިޓީގެ ޒުވާނުންނަށް ދިމާވެފައިވާ އެންމެ ބޮޑު މައްސަލައަކީ ބޯހިޔާވަހިކަމުގެ މައްސަލަ ކަމަށާއި އެ މައްސަލައަށް ހައްލު ހޯދުމަށް ދާން ޖެހުނު ކޮންމެ ހިސާބަކަށް ދާނެކަމުގައި، އެމްޑީޕީ ޓިކެޓްގައި ކުޅުދުއްފުށި ސިޓީ މޭޔަރުކަމަށް ވާދަކުރައްވާ މުހައްމަދު އާތިފް ވިދާޅުވެއްޖެ އެވެ.\nއަންނަ ލޯކަލް ކައުންސިލް އިންތިހާބުގެ އެމްޑީޕީގެ ކެމްޕެއިން ރަސްމީކޮށް ލޯންޗްކުރަން މިރޭ ބޭއްވި ޖަލްސާގައި ވާހަކަ ދައްކަވަމުން، އާތިފް ވިދާޅުވީ، ޒުވާނުންނަށް ދިމާވެފައިވާ ބޯހިޔާވަހިކަމުގެ މައްސަލައަށް ހައްލު ހޯދައިދޭނެ ކަމަށެވެ.\n"އަޅުގަނޑުމެންގެ ޒުވާނުންނަށް ދިމާވެފައިވާ އެންމެ ބޮޑު މައްސަލަކަމަށްވާ ބޯހިޔާވަހިކަމުގެ މައްސަލައަށް ހައްލެއް ލިބޭނެ ގޮތެއް އަޅުގަނޑުމެން ހޯދާނަން. އެ ހައްލު ހޯދުމަށް އަޅުގަނޑުމެން ދާން ޖެހުނު ހިސާބަކަށް ދާނަން." އާތިފް ވިދާޅުވި އެވެ.\nރައީސް ސޯލިހްގެ ސަރުކާރުން ލާމަރުކަޒީ ނިޒާމަށް ގެނައި 8 ވަނަ އިސްލާހާއެކު ކައުންސިލްތަކަށް މިވަނީ ބޮޑެތި ބާރުތަކާއި ބޮޑު ބަޖެޓްވެސް ހަމަޖެހިގެންގޮސްފައިވާކަމަށް ވިދާޅުވެ ވާހަކަ ދައްކަވަމުން އާތިފް ވިދާޅުވީ، އެމްޑީޕީގެ ސިޓީ ކައުންސިލެއްގައި އެންމެ ފުރަތަމަ ކުރާނެ ކަމަކީ ސިޓީގެ ތަރައްގީގެ ޕްލޭނެއް އެކުލަވާލުން ކަމަށެވެ.\n"މި ލިބުނު ފަހި ފުރުސަތުގައި އަޅުގަނޑުމެންގެ ސިޓީ ކައުންސިލަކުން އެންމެ ފުރަތަމަ ކުރާނެކަމަކީ މިސިޓީގެ ތަރައްގީގެ ޕްލޭނެއް އެކުލަވާލުން. އެނގިވަޑައިގަންނަވާނެ މިރަށަކީ ބިމުގެ ދަތިކަން ވަރަށް ބޮޑު ރަށެއް. އެހެންކަމުން ރައްޔިތުންގެ ހިޔާލާއި ފަންނީ ބޭފުޅުންގެ ލަފަޔާއެކު ލޭންޑްޔޫސް ޕްލޭނެއް އެކުލަވާލުމަކީ އަޅުގަނޑުމެން ކުރާނެކަމެއް." އާތިފް ވިދާޅުވި އެވެ.\nއޭނާ ވިދާޅުވީ، އެމްޑީޕީގެ ސިޓީ ކައުންސިލް ވެގެންދާނީ ޒިންމާދާރުކަމާއެކީގައި ދެ ފުށްފެންނަ ސިޔާސަތެއްގެ ތެރެއިން ހިނގާނެ ޒަމާނީ ސިޓީ ކައުންސިލަކަށް ކަމަށެވެ. އެގޮތުން ސްމާޓް ސިޓީ ކޮންސެޕްޓަށް ކައުންސިލް އޮޓޮމޭޓްކުރެވި ރައްޔިތުންނާ ގާތަށް ހިދުމަތްތަށް ގެނެސްދެވޭނެ އެވެ.\nސިޓީއެއްގެ ތަރައްގީ އާއި ކުރިއެރުން ބިނާވެގެން އަންނަނީ ސަރުކާރާއި ކައުންސިލް ކުރާ މަސައްކަތަކުންކަން ފާހަގަކޮށް ވިދާޅުވީ މިއުފެދޭ އެމްޑީޕީ ސިޓީ ކައުންސިލާއެކު ފެށިގެން ދާނީ ކުޅުދުއްފުށީގެ ތަރައްގީގެ އާ ޒަމާނެއް ކަމަށެވެ.\nޒަމާނުންސުރެ ކުޅުދުއްފުއްޓަކީ ވިޔަފާރީގެ ރަށެއްކަން ފާހަގަކުރައްވަމުން އާތިފް ވިދާޅުވީ، ސަރަހައްދީ ބަނދަރުތަކަށް 50 ފަސެންޓް މާފުވުމާއި ކޮޗިން ފެރީގެ ހިދުމަތާއި ގުޅިގެން ވިޔަފާރިވެރިންނަށް އިތުރު ފަހި ފުރުސަތުތަކެއް ހުޅުވިގެންގޮސްފައިވާ ކަމަށެވެ. އެހެންނަމަވެސް މިފުރުސަތުގެ އެންމެ އެދެވޭ ބޭނުން ހިފެން އަންނަނީ ކުޅުދުއްފުށީ ސަރަހައްދީ ބަނދަރު އިތުރަށް ތަރައްގީކުރެވި މަގަތު ފާލަމެއް ހެދި، އިތުރަށް ތަރައްގީކުރެވިގެން ކަމަށް ވިދާޅުވި އެވެ.\nއޭނާ ވިދާޅުވީ ލާމަރުކަޒީ ނިޒާމު 2010 ވަނަ އަހަރު އެމްޑީޕީން އުފަން ކުރުވިޔަސް މި ނިޒާމުގެ އެންމެ ފޮނި މޭވާ ދިވެހި ރައްޔިތުންނަށް މިވަނީ ނުލިބި ކަމަށާ މިކަން އެންމެ ގާތުން ދެކޭނެ އެއްބަޔަކީ ކުޅުދުއްފުށި ސިޓީގެ ރައްޔިތުން ކަމަށެވެ. އެމޭރުމުން ވާހަކަދައްކަވަމުން އާތިފް ވިދާޅުވީ އެމްޑީޕީގެ ސަރުކާރުން 2010 ވަނަ އަހަރު، 11 ދުވަސްތެރޭގައި 28 ހެކްޓަރުގެ ވެލިގަނޑު ހިއްކާ ނިންމަ އޮންނަތާ 11 އަހަރުވެއްޖެގެންދިޔައިރުވެސް އެ ވެލިގަނޑުން ކުޅުދުއްފުށީގެ ރައްޔިތަކަށްވީ އެއްވެސް މަންފާއެއް ނެތް ކަމަށެވެ.


Dhemas nuvanees3vana faharah raajje aumun beybege majaa comment eh Shraddha ah!\nދެ މަސް ނުވަނީސް3ވަނަ ފަހަރަށް ރާއްޖެ އައުމުން ބޭބެގެ މަޖާ ކޮމެންޓެއް ޝްރައްދާއަށް!\nނީލިމާ އާއި ދަރިންނާމެދު އޮންނަ ގުޅުން ތަފްސީލް ކޮށްދީފި\nމިފަހަރު ކަރީނާގެ ކެއްކުމުގެ ހުނަރު\nބޮލީވުޑްގެ މަޝްހޫރު ތަރި ޝްރައްދާ ކަޕޫރް ދެ މަސްދުވަސް ނުވަނީސް3ވަނަ ފަހަރަށް ރާއްޖެއައިސް ބަރޮސް މޯލްޑިވްސްގައި އަންނަނީ ޗުއްޓީހޭދަކުރަމުންނެވެ. އެގޮތުން އޭނާ އިއްޔެ ވަނީ ބަރޮސް މޯލްޑިވްސްގައި ނަގާފައިވާ ފޮޓޯއެއް އިންސްޓަގްރާމުން ހިއްސާކޮށްފައެވެ. އަދި އިއްޔެގެ ފްލޯޓިންގ ބްރޭކްފާސްޓްގެ ފޮޓޯއެއް އޭނާގެ އިންސްޓަގްރާމް ސްޓޯރީގައި ވަނީ ހިއްސާކޮށްފަ އެވެ.\nނަމަވެސް ސަޕޯޓަރުންނާއި މީޑިއާގެ ސަމާލުކަން އެންމެބޮޑަށް ހުއްޓުނު އެއް ކަމަކީ ޝްރަދާ ރާއްޖެ އައިސް އިންސްޓަގްރާމުގައި ހިއްސާކުރި ފޮޓޯއަށް އޭނާގެ ބޭބެ ޝިދާންތު ކަޕޫރު ކުރި ކޮމެންޓަށެވެ.\n“ރަނިންގ ބެކް ޓު ނޭޗަރ” މިހެން ޖަހާފައި ޝްރައްދާ ދޫކޮށްލި ފޮޓޯއަށް ކޮމެންޓް ކުރަމުން އޭނާގެ ބޭބެ ސަމާސާ ރާގަކަށް ބުނެފައި ވަނީ “ދެން ތިތާ ދިރިއުޅެން ފަށަންވީ ނޫންހޭ” އެވެ.\nޝްރައްދާ މިދިޔަ މަހު ދެފަހަރެއްގެ މަތިން ރާއްޖެ އައިސްފައި ވާއިރު ފުރަތަމަ އޭނާ ރާއްޖެއައީ އޭނާގެ ދެބޭންގެ ދެދަރި ކޮއްކޮ އެކްޓަރ ޕްރިޔާންކް ޝަރުމާގެ ކައިވެނި ހަފްލާއަށެވެ. ޕްރިޔާންކް އަކީ އެކްޓަރ ޕަދުމިނީ ކޯލާޕޫރީގެ ދަރިފުޅެވެ. އަދި ޕަދުމިނީ އަކީ ޝްރައްދާގެ މަންމަ ޝިވާންގީ ކަޕޫރްގެ ކޮއްކޮ އެވެ.\nމިދަތުރު ނިންމާ އެނބުރި ދިއުމަށްފަހު ހަފްތާއެއްހާ ދުވަސް ފަހުން އަނެއްކާ އެނބުރި ރާއްޖެއައީ ބައްޕަ ޝަކްތީ ކަޕޫރާއި މަންމަ ޝިވާންގީ އާވެސް އެކު ޗުއްޓީހޭދަކޮށްލުމަށެވެ. އެޗުއްޓީ ޝްރައްދާ ހޭދަކުރީ ވޮއްމުލި ރިސޯޓުގަ އެވެ.\nއޭނާ އަނެއްކާވެސް ރާއްޖެއަށް ޗުއްޓީއަށް އައިސްފައި ވާއިރު ދާދިފަހުން އޭނާވަނީ އާ ފިލްމަކަށް ސޮއިކޮށްފައެވެ. އެއީ ޝްރައްދާ ޑަބަލް ރޯލުން ފެންނާނެ ފުރަތަމަ ފިލްމު “ޗަލްބާޒް އިން ލަންޑަން” އެވެ.\n“އާޝިގީ 2″، “ބާގީ”، “އޭކް ވިލަން”، އަދި “އާޝިޤީ 2” ފަދަ ކާމިޔާބު ފިލްމުތަކެއް ބެލުންތެރިންނާހަމައަށް ގެނެސްދީފައިވާ ޝްރައްދާ އެންމެފަހުން ބެލުންތެރިންނަށް ފެނިފައި ވަނީ މިދިޔަ އަހަރު “ބާގީ 3” އިން ނެވެ.\nބޮލީވުޑް, ޝްރައްދާ ކަޕޫރު\nއަން 24 شعبان 1442ﻫ 6-4-2021م\nTiya vaany dhivehi kujjaka hiy kee kamah


ޕޮޒިޓިވް ކޭސްތައް މަދު ނުވާތީ އަމިއްލަ ތަންތަނުންވެސް ގޭގައި މަސައްކަތް ކުރުމަށް އަންގައިފި – My WordPress\nޕޮޒިޓިވް ކޭސްތައް މަދު ނުވާތީ އަމިއްލަ ތަންތަނުންވެސް ގޭގައި މަސައްކަތް ކުރުމަށް އަންގައިފި\nހަލުވިކަމާއެކު ކޯވިޑް-19 ފެތުރެމުންދާތީ ރައްކާތެރިކަމުގެ ފިޔަވަޅެއްގެ ގޮތުން، މާލޭ ސަރަހައްދުގައި ހުރި ދައުލަތުގެ މުއައްސަސާތަކާއި އިދާރާތަކާއި އަމިއްލަ ވިޔަފާރި ކުންފުނިތަކާއި އޮފީސްތަކުގެ މުވައްޒަފުން ގޭގައި ތިބެގެން މަސައްކަތް ކުރުމަށް ޑިރެކްޓަރ ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރު އަންގަވައިފިއެވެ.\nއެކަމަނާ ސޮއިކުރައްވައި، ނެރުއްވި ގަރާރެއްގައި ވިދާޅުވީ ކޮވިޑް-19 ފެތުރުން ކޮންޓްރޯލްކޮށް، އާންމު ރައްޔިތުންގެ ސިއްހަތާއި ރައްކައުތެރިކަމަށްޓަކައި އަޅާންޖެހޭ ހާއްސަ ފިޔަވަޅުތައް އެޅުމަށް މަގުފަހިކުރުމުގެ ގޮތުން، ކޮންމެހެން އޮފީހަށް ނުކުމެގެން ކުރަންޖެހޭ ޒަރޫރީ ބޭނުންތައް ފިޔަވައި ހުރިހާ ކަމެއް އޮންލައިންކޮށް ބޭއްވުމަށް އަންގަވާ ކަމަށެވެ.\nހެލްތު ޕްރޮޓެކްޝަން އެޖެންސީ(އެޗްޕީއޭ)ގެ އެންމެ ފަހުގެ ތަފާސްހިސާބުތައް ދައްކާ ގޮތުން އިއްޔެ ވަނީ 703 މީހުން ކޮވިޑަށް ޕޮޒިޓިވްވެފައެވެ. އޭގެ ތެރެއިން 526 މީހުން ޕޮޒިޓިވް ވެފައިވަނީ މާލެ ސަރަހައްދުންނެވެ. އަދި 167 މީހުން އަތޮޅު ތެރެެއިން ވަނީ ޕޮޒިޓިވް ވެފައެވެ.


ޓެކްނިކަލްކޯ އެލަވަންސް 1762.60\nއެކައުންޓިންގ / ފައިނޭންސް ގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ޙާޞިލް ކޮށްފައިވުން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ (21 އޮކްޓޫބަރ 2019) ދުވަހުގެ (13:30) ގެ ކުރިން، (ގދ.ރަތަފަންދޫ ކައުންސިލް އިދާރާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected] (މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، (23 އޮކްޓޫބަރ 2019 ) އާއި (31 އޮކްޓޫބަރ 2019) އާ ދެމެދު،ހުވަދުއަތޮޅު ދެކުނުބުރީ ރަތަފަންދޫ ކައުންސިލް އިދާރާ ގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ (ފޯނު ނަންބަރު6840016)އަށެވެ. އީ-މެއިލް ކުރާނީ ([email protected]) އަށެވެ.\nނޯޓް: މި މަޤާމަށް މީހަކު ހޮވުމަށް 26 އޮގަސްޓް 2019 ގައި ކުރެވުނު މި އިދާރާގެ އިޢުލާން ނަމްބަރ: (IUL)420-AS/420/2019/32 ގައިވާ މަޢުލޫމާތުގެ ކުށެއްގެ ސަބަބަބުން އެ އިޢުލާން ވަނީ ބާޠިލު ކުރެވިފައެވެ.


Midhiya mahu MIRA ah aamdhanee ge gothugai 1.81 billion rufiyaa\nވިޔަފާރި - މީރާ\nމިދިޔަ މަހު މީރާ އަށް އާމްދަނީގެ ގޮތުގައި 1.81 ބިލިއަން ރުފިޔާ\nމީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީއެސްޓީ\nޖަނަވަރީ 2020 ގައި ބަލައިގަނެފައިވާ އާމްދަނީގެ ތެރޭގައި 64.3 މިލިއަން އެމެރިކާ ޑޮލަރު ހިމެނޭ\nކ. މާލެ 14 ފެބުރުއަރީ 2020 | ހުކުރު 12:45 1,464\nމިދިޔަ ޖަނަވަރީ މަހު މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަށް 1.81 ބިލިއަން ރުފިޔާ ބަލައިގެންފިއެވެ.\nމީރާ އިން ހާމަކޮށްފައިވާ ތަފާސް ހިސާބުތަކުން ދައްކާ ގޮތުގައި މިއީ މި އަހަރުގެ މި މުއްދަތުގައި ލިބޭނެކަމަށް އަންދާޒާކުރި އަދަދަށްވުރެ 7.4 އިންސައްތަ އިތުރު އަދަދެއް ކަމަށެވެ. ނަމަވެސް، މި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށް ވުރެ ދަށް އަދަދެކެވެ.\nމީރާއިން ބުނީ ޖަނަވަރީ 2020 ގައި ލިބޭނެ ކަމަށް އަންދާޒާ ކުރި އަދަދަށްވުރެ އާމްދަނީ އިތުރުވުމުގެ މައިގަނޑު ސަބަބަކީ، ޑިސެމްބަރު 2018 އާއި އަޅާ ބަލާއިރު ޑިސެންބަރު 2019 ގައި ފަތުރުވެރިން ރާއްޖޭއަށް އައި މިންވަރު 13.6 އިންސައްތައަށް އިތުރުވުމުގެ ސަބަބުން ފަތުރުވެރިކަމުގެ ދާއިރާ އާއި ގުޅުންހުރި ޓެކްސްތައް އިތުރުވެފައިވުމާއި، ޓޫރިޒަމް ލޭންޑް ރެންޓުގެ ފަހު ޑެޑްލައިންގެ ބައެއް ފައިސާ ޖަނަވަރީ 2020 ގައި ލިބިފައިވުން ކަމަށެވެ. އަދި މިދިޔަ އަހަރުގެ ޖަނަވަރީ މަހު ލިބުނު އާމްދަނީ އަށްވުރެ މި އަހަރުގެ ޖަނަވަރީ މަހުގެ ލިބުނު އާމްދަނީ ދަށްވުމުގެ ސަބަބުތަކަކީ ޓެކުހުގެ ގޮތުގައި ލިބިފައިވާ އަދަދު މަދުވެފައިވުމާއި، ޖަނަވަރީ 2019 ގައި ލީސް ޕީރިއަޑް އެކްސްޓެންޝަން ފީގެ ގޮތުގައި ލިބިފައިވާ ފައިސާ އަކީ ހަމައެކަނި އެ މުއްދަތުގައި ދައްކަންޖެހޭ ފައިސާ އެއް ކަމުގައި ވުންކަމަށް ވެސް މީރާއިން މައުލޫމާތުދެއެވެ.\nމީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީއެސްޓީއެވެ. އެއީ 807.13 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ވިޔަފާރީގެ ފައިދާގެ ޓެކްސް، ބީޕީޓީއިންނެވެ. އެއީ 645.04 މިލިއަން ރުފިޔާއެވެ. މީގެ އިތުރުން، ގްރީން ޓެކްސްގެ ގޮތުގައި 84.93 މިލިއަން ރުފިޔާ، އެއާޕޯޓު ޑެވެލޮޕްމަންޓް ފީގެ ގޮތުގައި 69.20 މިލިއަން ރުފިޔާ، އެއަރޕޯޓު ސާވިސް ޗާޖުގެ ގޮތުގައި 68.68 މިލިއަން ރުފިޔާ އަދި އެހެނިހެން ޓެކުހާއި ފީގެ ގޮތުގައި 138.13 މިލިއަން ރުފިޔާ ވަނީ ލިބިފައެވެ.\nމީރާއިން މިދިޔަ އަހަރުގެ ޖެނުއަރީ މަހު ލިބިފައި ވަނީ 2.12 ބިލިއަން ރުފިޔާ އެވެ. އެހެން ކަމުން މިދިޔަ މަހު ލިބުނު އާމްދަނީ އަކީ 2019 ވަނަ އަހަރު ޖަނަވަރީގައި ލިބުނު އާމްދަނީއަށް ވުރެ، 311.56 މިލިއަން ރުފިޔާ މަދު އަދަދެކެވެ.\nޖަނަވަރީ 2020 ގައި ބަލައިގަނެފައިވާ އާމްދަނީގެ ތެރޭގައި 64.3 މިލިއަން އެމެރިކާ ޑޮލަރު ހިމެނެއެވެ.


November 07, 2020 58\nޑރ. ޝަހީދުގެ ޖޯކު، "ޓްރަމްޕަކީ ޕީޕީއެމް މީހެއް"\nރިޔާސީ އިންތިހާބުގެ ނަތީޖާއާ މެދު ސުވާލު އުފައްދަވައި، އެމެރިކާގެ ރައީސް ޑޮނަލްޑް ޓްރަމްޕް ދެއްކެވި ވާހަކަތަކާ ގުޅިގެން، ސޯޝަލް މީޑިއާގައި މިހާރު އޮތް ޖޯކު ޖެހުމުގެ އޮއިވަރުގައި...\nފަސް ބެއިން އެޑަޕްޓްކޮށްގެން އުޅޭ ޒުވާނެއް\nއުމުރުން 29 އަހަރުގެ ރޮބަޓް ކާޓާ އެއްބަނޑު އެއްބަފާ ފަސް ބެއިން އެޑޮޕްޓް ކޮށްގެން އުޅޭތީ މީޑިއާގެ ސަމާލުކަން ލިބިއްޖެ އެވެ.\nޓްވިޓާ އިން ޓްރަމްޕް ބްލޮކްކޮށްފާނެ\nކޮވިޑް ހުރިކަން ކެއްސުމުގެ އަޑުން ދެނެގަނެވިދާނެ\nކޮރޯނާވައިރަސް ހުރިކަން، އާޓިފިޝަލް އިންޓަލިޖެންސް (އޭއައި) ގެ އެހީގައި ދެނަގަނެވިދާނެ ކަމަށް ރިސާޗަރުންގެ ޓީމަކުން ބުނެފި އެވެ.\nNovember 04, 2020 10\nއެމެރިކާގެ އިންތިޚާބުގެ ނަތީޖާ ކަނޑީގެ މިޔަމަތީގައި\nބާގަ ކިންގުން އެދެނީ މެކްޑޮނަލްޑްސް އަށް އޯޑަރު ދޭން\nވާގިނެތުމުން ލޮލުން ކުރަހާ މީހެއް\nސާރާ އެޒިކީލް އަކީ ކުރިމަތިވެފައިވާ ބައްޔަކާ ހެދި ހަށިގަނޑުގައި ވާގި ނެތް މީހެކެވެ. އޭނާ އިންނަން ޖެހެނީ ގޮނޑިއެއްގަ އެވެ. އާންމު ދިރިއުޅުމުގެ ހުރިހާ ކަމެއް ވެސް ކުރަން ޖެހެނީ އެ ގޮނޑީގައި އިނދެގެންނެވެ. އެއީ 20 އަހަރު ކުރިން އުމުރުން 34 އަހަރުގައި ދިމާވި ބައްޔަކާ ހެދި އެވެ. ދެވަނަ ދަރިފުޅަށް ބަލިވެއިންދައި ދިމާވި މޮޓޯ ނިއުރޯމް...\nނެޓްފްލިކްސްގެ އަގުތަކަށް ބަދަލުތަކެއް\nބައެއް އެހެން ސަރަހައްދުތަކުގައި ވެސް އަގުތައް ބޮޑުކޮށްފާނެ ކަމަށް ބެލެވޭ\nރާއްޖޭގައި އެމެރިކާގެ އެމްބަސީއެއް ގާއިމްކުރަނީ\nމެލަނިއާ އެންމެ ފަހުން ފިރިކަލުންގެ ކެމްޕޭނަށް\nއެމެރިކާ އަށް ބަލި ކޮންޓްރޯލް ނުކުރެވޭނެ ކަމަށް އެއްބަސްވެއްޖެ\n"ޓައިމް" މެގަޒިންގެ ނަމުގެ ބަދަލުގައި "ވޯޓް"\nމީގެ ކުރިން ވެސް ޕްރޮޖެކްޓެއްގައި އެކީގައި މަސައްކަތްތަކެއްކޮށްފައިވާ، ކުޅިވަރު ސާމާނު އުފައްދާ މަޝްހޫރު ކުންފުނި އެޑިޑާސް އާއި ކުޅޭ އެއްޗެހި އުފައްދާ ލެގޯ ގްރޫޕް ގުޅިގެން އަނެއްކާ ވެސް މަސައްކަތްތަކެއް ފަށައިފިި އެވެ.\nމި އަހަރުގެ ޖެނުއަރީ މަހު ހެލިކޮޕްޓަރެއް ވެއްޓުނު ހާދިސާއެއްގައި މަރުވި އެމެރިކާގެ މަޝްހޫރު ބާސްކެޓް ލެޖެންޑް ކޯބީ ބްރަޔަންޓާއިި އޭނާގެ އަންހެން ދަރިފުޅު ޖިއާނާގެ ނަން...\n"ރޮބޮޓް ކުއްތާ" އަށް އަތް އިތުރުކުރަނީ\nހަތަރެސް ފައި ޖަހައިގެން އޮންނަ ގޮތަށް އެމެރިކާގެ ބޮސްޓަން ޑައިނަމިކްސް އިން އުފައްދައި މިހާރު އެކި ކަންކަމުގައި ބޭނުންކުރަން ފަށާފައިވާ "ސްޕޮޓް" ނަމަކަށް ކިޔާ "ރޮބޮޓް ކުއްތާ" ގެ...\n"ކްއިބީ" ވަޔަކު ނުހިފި؛ އަހަރު ނުވަނީސް ހުއްޓާލަނީ\nކުރު ވީޑިއޯތައް ސްޓްރީމްކުރެވޭ ގޮތަށް މީގެ ހަތް މަހެއްހާ ދުވަސް ކުރިން ލޯންޗްކުރި މޮބައިލް އެޕް "ކްއިބީ" ގެ މަގުބޫލުކަން ކުޑަވެގެން އެ ހުއްޓާލަން ނިންމައިފި އެވެ.\nއެޕަލްގެ އެތައް އުފެއްދުންތައް ޑިޒައިންކުރުމުގައި 30 އަހަރަށް ވުރެ ގިނަ ދުވަހު ހިދުމަތްކުރުމަށް ފަހު މިދިޔަ އަހަރު ވަކިވި ޖޮނީ އައިވް، އެއާބީއެންބީއާ ގުޅިގެން މަސައްކަތް ކުރަން...\nރާއްޖެ އާއި އެމެރިކާ އިން ސޮއިކުރި ދިފާއީ އެއްބަސްވުމުގެ ސަބަބުން ދިވެހި އަސްކަރިއްޔާގެ ގާބިލުކަން އިތުރުވާނެ ކަމަށާއި އެމެރިކާ އިން އިސް އުފައްދާފައިވާ "އިންޑޯ-ޕެސިފިކް އެލަޔަންސް" އާ ރާއްޖެ ގުޅުމުގެ މަގު ފަހިވާނެ ކަަމަށް ރާއްޖެ އާއި ސްރީ ލަންކާ އަށް ކަނޑައަޅާފައި ހުންނަވާ ސަފީރު އެލީ ޓެޕްލީޒް ވިދާޅުވެއްޖެ އެވެ.\nއެމެރިކާގެ ސެކްރެޓަރީ އޮފް ސްޓޭޓް މައިކް ޕޮމްޕިއޯ ރާއްޖެ ވަޑައިގަންނަވާނީ ބުދަ ދުވަހު ކަމަށާއި އޭނާ ރައީސް އިބްރާހިމް މުހައްމަދު ސޯލިހާއި ފޮރިން މިނިސްޓަރު އަބްދުﷲ ޝާހިދާ...\nޔޫއެސްގެ ސެކްރެޓަރީ އޮފް ސްޓޭޓް ރާއްޖެ ވަޑައިގަންނަވަނީ\nއެމެރިކާގެ ސެކްރެޓަރީ އޮފް ސްޓޭޓް މައިކް ޕޮމްޕޭ ރާއްޖެ ވަޑައިގަތުމަށް ހަމަޖެހިއްޖެ އެވެ،\n"ސްޓާލިންކް" ޕްރޮޖެކްޓަށް 1،440 ސެޓެލައިޓް ލޯންޗްކުރާނެ.\nފައުޗީއަކީ "ގަމާރެއްގެ" ގޮތުގައި ޓްރަމްޕް ސިފަކޮށްފި\nވޮޝިންޓަން (އޮކްޓޯބަރު 19) - އެތައް ބައެއްގެ ލޯތްބާއި އިހްތިރާމް ހޯއްދަވާފައިވާ އެމެރިކާ ސަރުކާރު އެންމެ އިސް އެއް ސައެންސްވެރިޔާ އެންތަނީ ފައުޗީ އަކީ "ގަމާރު" ބޭފުޅެއްގެ ގޮތުގައި...\nކޮކަ ކޯލާގެ ދަށުން ނެރެމުން އަންނަ ޒަމާންވީ ސޮފްޓް ޑްރިންކް "ޓެބް" ގެ މަގުބޫލުކަން ވަރަށް ބޮޑަށް ދަށްވެ، އެ އުފައްދާ މިންވަރު މީގެ ކުރިން މަދުކުރުމަށް ފަހު އެ އުފެއްދުން ވެސް...\nސުޕްރީމް ކޯޓަށް ހުށަހެޅި ފަރާތަށް ސެނެޓުން ސުވާލު\nސްޕޭސް އެކްސްގެ ވެރިޔާ އީލޮން މަސްކް ފަށާފައިވާ "ސްޓާލިންކް" މަޝްރޫއުގެ ދަށުން އެންމެ ފުރަތަމަ އިންޓަނެޓްގެ ހިދުމަތް ލިބެން ފެށި ސަރަހައްދުގެ އާންމުން އެ ހިދުމަތަށް ތައުރީފުކުރަން...\nމި ޒަމާނުގެ ސޯޝަލް މީޑިއާ އެޕްތަކުގައި ކުރާ މުއާމަލާތްތަކުގެ ރައްކާތެރިކަން ކަށަވަރުކޮށް ދިނުމަށް ދީފައިވާ "އިންޑް-ޓު-އިންޑް" އެންކްރިޕްޝަނަށް ކަމާބެހޭ ފަރާތްތަކަށް ބައެއް...


Noorul-islam.NET :: ޝިފާ ދެއްވަނީ ﷲ އެވެ. ސަބަބުގައި ހިފާށެވެ! އަދި ކެތްތެރިވާށެވެ!\nތާރީޚް: 13 އޭޕްރީލް 2011\nލިޔުއްވީ : ޢަބްޤަރީ ޢަލީ (ނޫރުލްއިސްލާމްގެ ޓެކްނިކަލް އެޑްވައިޒަރު)\nބަލިވުމުން، އެއިގެ ސަބަބުން ﷲ އެމީހާގެ ކުދިފާފަތައް ފުއްސަވައެވެ. އެކަމަކު އަޅުގަޑުމެން އެއްގޮތަކަށްވެސް ހަދާނުން ކައްސައިގެން ދިޔަދީގެން ނުވާނެ ކަމެއް މީގައި އެބަވެއެވެ. އެއީ ބަލިވުމަކީ ﷲ ކުރައްވާ ވަރަށް ބޮޑު އިމްތިހާނެއްކަމެވެ. ވީމާ އަޅުގަޑުމެން ބަލިވެ އުޅޭއިރު ﷲ އަށް ޝުކުރު ކުރުން އިތުރު ކުރަން ޖެހެޔެވެ. އަޅުގަޑުމެން ޖެހޭނީ ﷲ މިންވަރު ކުރައްވާ ހާލަތާއިމެދު ކެތްތެރިވެގެން އަދި ހިތްހަމަ ޖެހިގެން ތިބޭށެވެ. އެއްވެސް ހާލަތެއްގައި މާޔޫސްވެ ފަހުން އެކަމާއި ހިތާމަ ކުރަން ޖޭހޭފަދަ އެއްޗެއް ބުނެގެން ނުވާނެއެވެ. ﷲ ތަޢާލާ ވަނީ އަޅުގަޑުމެން އެފަދަ ކަންތައް ކުރުން މަނާ ކުރައްވާފައެވެ. މިސާލަކަށް "މިބަލިޖައްސަން ﷲ ފެނިވަޑައިގަތީ ހަމަ އެކަނި މަހޭ"، "މަ މިވަނީ ލައުނައް ލެއްވިގެންނޭ" މިފަދަބަސްތައް މުއުމިނު އަޅާގެ ދުލުން ބޭރުވާހިނދު އޭނާގެ އީމާންތެރިކަން ދަށްވެދެވެ. އަދި ފަހަރެއްގައި އޭނާގެ އީމާންތެރިކަން އޭނާއާއި އަލްވަދާޢު ކިޔުންވެސް އެކަށީގެންވެއެވެ.


MEEHUN: Lahu ge hunarun furigenvaa illustration thah | Jazeera\tލަހޫގެ ހުނަރުން ފުރިގެންވާ އިލަސްޓްރޭޝަންތައް - Jazeera\nލަހޫގެ ހުނަރުން ފުރިގެންވާ އިލަސްޓްރޭޝަންތައް\nޝަހުދާ މުހައްމަދު May 1, 2021 2022 views0\nހައްވާ ލަހްފާ، އާންމު ނަމުންނަމަ ލަހޫ، އަކީ ރާއްޖޭގައި މިވަގުތު ތިބި ކްރިއޭޓިވް ޑިޒައިނަރުންގެ ތެރެއިން އާންމުކޮށް ފެންނަ، މީހުންނަށް ފަރިތަ މޫނެކެވެ. ކްރިއޭޓިވް ދާއިރާއިން ތަފާތު ހަރުފަތްތައް ގިރާކުރަމުންގޮސް މިހާރު މި ހުނަރުވެރި ޑިޒައިނަރ މަސައްކަތް ކުރަމުންދަނީ މެލޭޝިއާގެ ނަންހިނގާ ފަރމެއްގައެވެ.\nލަހޫ ބުނާގޮތުން ވިއްޔާ އުމުރުން ހަ އަހަރުން ފެށިގެން އޭނާ ކުރަހަން ފަށައިފިއެވެ. ސެކަންޑަރީ ސްކޫލުގައި ވެސް އޮޕްޝަނަލް މާއްދާ އެއްގެ ގޮތުގައި ލަހޫ ކިޔެވީ އާރޓްސް އެވެ. ކުރެހުމާއި ކްރިއޭޓިވް މަސައްކަތަށް އޭރުއްސުރެ ވަރަށް ބޮޑަށް ހިތްޖެހިފައި ވިޔަސް ލަހޫ ކުރިޔަށްދާނީ ގްރެފިކް ޑިޒައިންގެ ދާއިރާއިން ކަމެއް އޭރު އެއްގޮތަކަށްވެސް އޭނާއަކަށް ނޭނގެއެވެ.\nލަހޫގެ ދިވެހިވަންތަ އިލަސްޓްރޭޝަނެއް\nއޭލެވެލް ނިންމުމަށްފަހު ލަހޫ ވަޒީފާ އަދާކުރަންފެށީ މީޑިޔާނެޓުގައެވެ. ސޭލްސް އެސިސްޓެންޓެއްގެ މަގާމުގައި މަސައްކަތް ކުރަމުން ދިޔައިރު އެއީ އަދި އޭނާ އެންމެ ކުރިޔަށްދާން ބޭނުންވާ ދާއިރާ ނޫންކަން ލަހޫ އަށް ޔަގީންވިއެވެ.\n“[މީޑިއާ ނެޓުގައި އުޅުނު އިރު] އަބަދުވެސް ގޮސް މާކެޓިންގ ޑިޕާޓްމަންޓަށް ބޯކޮއްޕަން. ދެން އެހެން އުޅުމުގެ ތެރޭގަ ލަހޫ ފޭސްބުކަށް ކުރަހާފަ ލާ އެއްޗިހި ފެނިގެން އޮފީހުގެ ފަރާތުން ލަހޫ މާކެޓިންގ ޑިޕާޓްމަންޓަށް މާކެޓިންގ އެސިސްޓެންޓެއްގެ ގޮތުގަ ބަދަލުކުރީ.”\nއެބަދަލާއެކު ލަހޫ އަށް އެންމެ ފުރަތަމަ ހަވާލުކުރެވުނު މަސައްކަތަކީ މީޑިޔާނެޓްގެ އެންޓަރޓެއިންމެންޓް ގައިޑް ތައްޔާރުކުރުމެވެ. “އޭރު ފޮޓޯޝޮޕް އާއި އިލަސްޓްރޭޓާރ ބޭނުން ކުރާކަށް ނޭނގޭ އެއްގޮތަކަށްވެސް. ދެން ކޮރަލްޑްރޯ އިން ބޮޑު މެގަޒިންއެއް ހަދާ ނިންމީ.”\nކަލަންޑަރަކަށް ލަހޫ ހަދައިދީފައިވާ އިލަސްޓްރޭޝަންތަކެއް\nއެހިސާބުން މިދާއިރާއިން އިތުރަށް ކިޔެވުމުގެ ފުރުސަތު ލަހޫގެ މައިންބަފައިން ފަހިކޮށް ދިނުމާއެކު ޑިޒައިނިންގއިން ޑިގްރީ ހަދަން މެލޭޝިޔާގެ ލިމްކޮކްވިންގ ޔުނިވަރސިޓީއިން ލަހޫ ޕްލޭސްމެންޓް ހޯދިއެވެ.\nގިނަކުދިން ޑިޒައިންގެ ދާއިރާއިން ކުރިޔަށްދަނީ ފައުންޑޭޝަން ހަދައިގެން ކަމަށްވާތީއާއި، އާންމުކޮށް ބޭނުންކުރާ ސޮފްޓްވެއަރތައް ބޭނުންކުރުމުގެ އެއްވެސް ތަޖުރިބާއެއް ނެތުމުން ޑިގްރީ ފަށައިގެން ފުރަތަމަ ދުވަސްކޮޅު ލަހޫއަށް ވަރަށް ބޮޑެތި ގޮންޖެހުންތަކާ ކުރިމަތިވިއެވެ.\n“އިލަސްޓްރޭޓާރ ކްލާހުގަ ލެކްޗަރާ ވަރަށް އެއްޗެހި ވެސް ކީ، މިހިސާބަށް އަންނައިރު އެއްޗިހި އެނގިފައެއް ނޫންހޭ ހުންނަން ޖެހޭނީ ކިޔާފަ. އެކަމާ ވަރަށް ދެރަވި، އެކަމަކު ހިތަށްއެރީ މީ އަދި ރަނގަޅުގޮތެއް ނޫނޭ. ދެން ޔޫޓިއުބުން ޓިއުޓޯރިއަލްސް ބަލައިގެން އަމިއްލައަށް ދަސްކުރީ، ކްލާސްމޭޓުންގެ އެހީއާއެކު.”\nފުރަތަމަ ކޮޅު ދިމާވި ގޮންޖެހުންތަކުން އަރައިގަނެ، ލަހޫގެ ފައިނަލް ތީސީސް އަށް ދިވެހިރާއްޖޭގެ ތާރީހުން ފެންނަ ހުރި ފަރުމާތަކަށް ބިނާކޮށް ހެދި “ނަލަ” ބްރޭންޑް ކިޔާ ކޮސްމެޓިކް ލައިންއިން އޭނާއަށް އޭ އެއް ލިބުނެވެ.\nސްކޫލް ދައުރުގައި ކިޔެވުމުގެ ރޮނގުން މާގިނަ ކާމިޔާބީތަކެއް ލިބިފައިނުވާތީ ދުވަހަކުވެސް އެއްވެސް ކަމަކުން “އެކްސެލް” ނުވާނެ ކަމުގެ އިހުސާސް އަބަދުވެސް ކުރެވިފައިވާ ލަހޫ އަށް އެންމެ ބޮޑު ހިތްހަމަޖެހުމެއް ލިބުނީ އޭނާއަކީވެސް ކޮންމެވެސް ރޮނގަކުން ކުރިއަރާ، ކާމިޔާބު ހޯދިދާނެ މީހެއްކަން އަމިއްލަ މަސައްކަތުން ސާބިތުކޮށް ދެވުމުންނެވެ. ޑިޒައިންގެ ދާއިރާއިން ލަހޫ ހޯދި ކުރިއެރުންތަކާއިމެދު އޭނާގެ އާއިލާއިން ފަހުރުވެރިވުން ވެގެން ދިޔައީ ލަހޫ އަށް ލިބުނު ވަރަށް ބޮޑު ހިތްވަރަކަށެވެ.\nކޮލެޖުގައި އުޅުނު އިރު ދަސްވި އައު ކަންތައްތަކާއެކު ލަހޫ އެންމެ ބޮޑަށް ލޯބިޖެހުނީ އިލަސްޓްރޭޓް ކުރުމަށާއި ބްރޭންޑިންގ މަސައްކަތް ކުރުމަށެވެ. 2015 ގައި ގްރެޖުއޭޓް ވުމަށްފަހު ލަހޫ ގްރެފިކް ޑިޒައިނަރެއްގެ ގޮތުގައި ފުރަތަމަ މަސައްކަތްކުރީ މެލޭޝިޔާގެ ޑިޒައިން އޭޖެންސީއެއްގައެވެ. އޭގެފަހުން 2016 ގައި މާލެ ބަދަލުވުމަށްފަހު ޕަބްލިސިޓީ ބިއުރޯ އާއި ތިންކް އެޑްވަރޓައިޒިންގ ގައި ލަހޫ މަސައްކަތްކޮށްފައި ވެއެވެ. ކޮންމެ ތަނެއްގައި ވަޒީފާ އަދާ ކުރިޔަސް އޭނާ ދިޔައީ އާ ކަންތައްތައް ދަސްކުރަމުން، އަމިއްލަ ކުރިއެރުމަށް މަސައްކަތްކުރަމުންނެވެ.\n“އޭޒް އަ ޕަރސަން، އޭޒް އަ ޑިޒައިނަރ، މިޔަކަށް ނީންނާނެދޯ ހުއްޓުމެއް. އަބަދުވެސް އިމްޕްރޫވް ވަމުންދޯ ދާނީ. ލަހޫ އެކިއެކި ސްޓައިލްތަކާ ޓެކްނީކްތައް ޓްރައި ކުރަމުން އެކިކަހަލަ އެއްޗިހި ދަސްކުރަމުން ހަމަ ކުރިޔަށް ދިޔައީ. ވަރަށް ސަޅި ތަޖުރިބާއެއް [މަސައްކަތުގެ މާހައުލުން] ކުރެވުނީ.”\nލަހޫ ޑިޒައިންކޮށްފައިވާ ސްޓިކާ ޕެކެއް\nސޯޝަލް މީޑިއާގައި ލަހޫގެ މަސައްކަތްތައް ބޮޑަށް މަޝްހޫރުވެގެން ދިޔައީ ރަހުމަތްތެރިންގެ ހިތްވަރުދިނުމާއެކު ކޮންމެ އަހަރަކު ކުރެހުންތެރިންގެ ތެރޭގައި ބޭއްވޭ “އިންކްޓޯބާރ” ޗެލެންޖުގައި ލަހޫ ބައިވެރިވި ހިސާބުންނެވެ.\n“ލަހޫ އެއިރެއްގައި އަޑުއަހާ ލަވައެއް ނޫނީ ފީލްވާ އެއްޗެއް ކުރެހުމުން އެކްސްޕްރެސް ކުރެވޭތޯ މަސައްކަތް ކުރީ. އަސްލު މައިންޑް ހުސްކުރަން ކުރާ ކަމެއް އެއީ. އެގޮތަށް އިންކްޓޯބަރ ޗެލެންޖްގަ ބައިވެރިވީ.”\nލަހޫ ޑިޒައިންކޮށް އިލަސްޓްރޭޓް ކޮށްފައިވާ ވެޑިންގ ކާޑެއް\n2017 ގައި ލަހޫގެ އިންކްޓޯބަރ އެންޓްރީތައް މީހުންނަށް ވަރަށް ކަމުގޮސްގެން އުޅުނެވެ. ނަމަވެސް އޭރުވެސް އޭނާގެ އިލަސްޓްރޭޝަން ތަކަށް ހާއްސަކޮށްގެން ޕޭޖެއް ހެދިފައެއް ނުވެއެވެ. އޭނާގެ އިންސްޓަގްރާމް އެކައުންޓް ލަހުސްޓްރޭޝަންސް (@lahustrations) ވުޖޫދަށް އައީ އެހެން އުޅުމުގެ ތެރޭގައި ރަހުމަތްތެރިޔެއްގެ ވެޑިންގ ކާޑު ޑިޒައިން ކޮށް އިލަސްޓްރޭޓް ކުރުމާއެކު އެެއަށް ލިބުނު ތަރުހީބުން ލަހޫއަށް ހިތްވަރު ލިބިގެންނެވެ.\n"ޕޭޖް ހަދައިގެން، ކަޕްލް ޕޯޓްރެއިޓްސް ކަހަލަ އެއްޗިހި މީހުންނަށް ކަމުދާތީވެ އަދިވެސް ހަމަ އެކަންތައް ކުރަން."\nލަހޫ ކުރަހާފައިވާ ކަޕްލް ޕޯޓްރެއިޓެއް\nތިންކް އެޑްވަރޓައިޒިންގ ގައި މަސައްކަތް ކުރަމުން ފްރީލާންސް މަސައްކަތުގެ ގޮތުގައި އެފަދަ އިލަސްޓްރޭޝަންސް ހެދުމަކީ ލަހޫގެ އާދައެކެވެ. ތިންކް އެޑްވަރޓައިޒިންގައި ދާދި ފަހަކާ ޖެހެންދެން ލަހޫ މަސައްކަތްކުރުމަށްފަހު އެތަނުން ރިޒައިން ކުރީ މިހާރު އޭނާ މަސައްކަތްކުރަމުންދާ މެލޭޝިއާގެ ޑިޒައިން ފަރމް އިން ވަޒީފާގެ ފުރުސަތު ލިބިގެންނެވެ.\nއެވަޒީފާއާއެކު ދިވެހިރާއްޖޭގައި ހުރެގެން ރިމޯޓްކޮށް މަސައްކަތް ކުރަން ލިބުމަކީ ވަރަށް ތަފާތު ތަޖުރިބާ އެއްކަމަށް ލަހޫ ބުންޏެވެ. އޭނާ ގަބޫލުކުރާ ގޮތުގައި ވަގުތަށް މަސައްކަތް ނިންމޭ ނަމަ ޑިޒައިނަރުން ކޮންމެހެން އޮފީހުގައި ތިބުމަކީ ކޮންމެހެން މުހިއްމު ކަމެއް ނޫނެވެ.\nމިހާރު ޑިޒައިންގެ ދާއިރާގައި ލަހޫއަށް5އަހަރު ވޭތުކުރެވިފައިވާއިރު އެންމެ އުނދަގޫ ކަމަކަށް ލަހޫ ފާހަގަ ކުރީ ބައެއްފަހަރު “އަންރީޒަނަބަލް” ޑެޑްލައިންތަކަށް މަސައްކަތް ނިންމަން ޖެހޭކަމެވެ. އެއް ޑެޑްލައިން އަކަށް ބައިވަރު މަސައްކަތް ހަވާލުކުރުމުން ކިތަންމެ ބިޒީކޮށް މަސައްކަތް ކުރަން ފަރިތަވެފަ ހުންނަ މީހަކަށްވެސް އުނދަގޫވާނެކަމަށް ލަހޫ ބުންޏެވެ.\nއެކަހަލަ ވަގުތުތަކުގައި ކަންތައްތައް ފުނިޖެހިގެން ދިޔުމުން “އޯވަރވެލްމް” ވެގެން ބައެއްފަހަރަށް ރޮވުނަސް ފިރިމީހާގެ ފަރާތުން ލިބޭ ސަޕޯޓާއި ހިތްވަރުދިނުން ލަހޫ ފާހަގަ ކުރިއެވެ.\n"އެކަހަލަ ފަހަރު ފަހަރު ހަމަ ރޯލާފަ ފަށަނީ އަނެއްކާވެސް [މަސައްކަތް ކުރަން]... އެކަމަކު ކޮންމެގޮތެއް ހަދައިގެންވެސް ޑެޑްލައިން އަށް ނިންމަން އަބަދުވެސް."\nލަހޫ ކިޔައިދިން ގޮތުގައި ލޯގޯ އެއް ޑިޒައިން ކުރާއިރު، ހިތްހަމަޖެހޭ ފެންވަރަށް ނިންމަން ގާތްގަނޑަކަށް ހަފްތާއެއް ހޭދަވެއެވެ. "ފުރަތަމަ ބްރެއިންސްޓޯމް ކޮށްފަ އޭގެ މައިންޑް މެޕް ހަދާފަ، ރީސާރޗް ހަދާފަ، އެހުރިހާ އެއްޗެއް ކުދިކޮށްފަ، އެއްކޮށްފަ، ދެން އަދި ލޯގޯ މި އަންނަނީ. ދެން އެއަށް ރަނގަޅު ކުލަތަށް ޑިސައިޑްކޮށް، އެ ކުލައިގެ މާނައާ އެއްޗިހި ހޯދާ. ވަރަށް ބޮޑު ޕްރޮސެސް އެެއް އެއީ އަސްލު."\nއެއާއެކު ކެމްޕެއިނެއްގެ ބްރޭންޑިންގ ހަދާނަމަ އިތުރު މަސައްކަތްތައް ކުރަންވެސް އެތައް ވަގުތެއް ހޭދަ ކުރަންޖެހޭނެ ކަމަށް ލަހޫ ބުންޏެވެ. ނަމަވެސް ކޮންމެ އެއްޗެއްގެ ފައިނަލް ޕްރޮޑަކްޓާއި ހިސާބަށް ދާއިރު އެ ލިބޭ "އެޑްރިނަލިން ރަޝް" އަކީ މުޅި ޕްރޮސެސްގެ ތެރެއިން ލަހޫއަށް އެންމެ ކަމުދާ ތަންކޮޅެވެ.\nއައިލެންޑް ބްލެންޑްސް ގެ ސައިފަތް ފޮށިތަކަށް ލަހޫ ކޮށްދީފައިވާ ޑިޒައިނެއް\nއޭގެ އިތުރުން ގޮންޖެހުމަކަށް ލަހޫ ފާހަގަކުރީ މިދާއިރާގައި މަސައްކަތް ކުރާ އެހެން އަންހެން ޑިޒައިނަރުންގެ ފަރާތުންވެސް އިވޭ ޝަކުވާއެކެވެ. އެއީ އަންހެނަކަށް ވީތީ، ހުނަރާއި ގާބިލިއްޔަތުކަން ފިރިހެނެއްގެ ކިބައިގައި ހުންނަވަރަށް ނުހުރެދާނެކަމަށް ބައެއް މީހުން ގަބޫލުކުރާ ގަބޫލުކުރުމެވެ.\n"ލަހޫ ބުނާއެތި ގަބޫލުނުކޮށް، ފިރިހެނުން ބުނާއެތި އެކްސެޕްޓެބަލް ވަނީ އިން ދި އެންޑް. އެކަހަލަ ހާލަތްތަށް އާދޭ."\nލަހޫ ބުނިގޮތުގައި މަސައްކަތުގެ މާހައުލުގައި ކައިރީގައި ސަޕޯޓްދޭނެ އަންހެނެއް އިނުމަކީ އެކަހަލަ ހާލަތްތަކުގައި ވަރަށް ފަސޭހަވާކަމެކެވެ. އެގޮތުން އޭނާ ހާއްސަކޮށް ފާހަގަކުރީ ގްރެފިކް ޑިޒައިނަރ އިންމި ސަލީމްގެ ފަރާތުން ލިބުނު އެހީތެރިކަމެވެ.\nލަހޫގެ ކަލަންޑަރ ޑިޒައިނެއް\nލަހޫ ބުނިގޮތުގައި އެކި ހަރުފަތްތައް ގިރާ ކުރުމަށްފަހު މިހާރު އާދެވިފައި މިވަނީ ލަހޫ އެންމެ ފުރަތަމަ ފަށައިގަތް އިރު އަންނަން ބޭނުންވި ހިސާބަށެވެ.\nބޭރުގެ ކުންފުންޏަކަށް މަސައްކަތް ކުރުމުގެ ފުރުސަތު ލިބުމަކީ ޔަގީނުންވެސް ކާމިޔާބީތަކުގެ ތެރެއިން ވަރަށް މަތީގައި ގުނާލެވޭނެ ކަމެކެވެ. އެއާއެކު6ޖަހާއިރު މަސައްކަތް ފަށަން ފަތިހު ހޭލަންޖެހޭ ކަމަށްވިޔަސް، އަވަހަށް ވޯކް ޑޭ ނިމޭތީ ވަރަށް ފަސޭހަވާކަމަށް އޭނާ ބުންޏެވެ.\n“އަސްލު ވަރަށް އުފާވޭ މީހުންނަށް ލަހޫގެ މަސައްކަތް ތަނަކުން ފެނުނީމަ އެއީ ލަހޫގެ މަސައްކަތްކަން އެނގޭތީ، އޭގަ ލަހޫގެ ނަން ޖަހާފަ ނީނަސް. އެއީވެސް ވަރަށް ބޮޑު އެޗީވްމެންޓެއް، މީހުންނަށް ލަހޫގެ މަސައްކަތް ވަކި ކުރެވޭވަރަށް އަމިއްލަ ސްޓައިލްއެއް ހިފެހެއްޓުން.”\nމޫދަށް ކުނިއެޅުމުން ކަނޑުގެ ދިރުންތަކާއި ތިމާވެއްޓަށް ލިބޭ ގެއްލުން ދައްކުވައިދޭ އިލަސްޓްރޭޝަނެއް\nލަހޫގެ ވަށައިގެންވާ މާހައުލުން އިންސްޕަޔަރ ވެގެން އޭނާ ކުރާ މަސައްކަތްތައް ވަނީ ފަތްޕިލާވެއްޔާއި މާމެލާމެލީގެ އިތުރުން ދުނިޔެމަތިން ފެންނަ އެތަކެއް ރީތި ކުލައަކުން ޖަރީވެފައެވެ.


Bidheyseenah ihumaalu nuvumah emigration in govaalifi\nބިދޭސީންނަށް އިހުމާލު ނުވުމަށް އިމިގްރޭޝަނުން ގޮވާލައިފި\nރާއްޖޭގައި މަސައްކަތް ކުރާ ބިދޭސީންނަށް އިހުމާލު ނުވުމަށް އިމިގްރޭޝަނުން އަނެއްކާވެސް ގޮވާލައިފި އެވެ.\nއިމިގްރޭޝަނުން ނެރެފައިވާ ނޫސް ބަޔާނެއްގައި ބުނީ ބިދޭސީން ރާއްޖެ ގެނައުމަށް ހުއްދަ ދެވެނީ ވަޒީފާދޭ ފަރާތުން ޒިންމާތަކާ ހަވާލުވުމަށް އެއްބަސްވުމަށްފަހު ކަމަށެވެ. ނަމަވެސް ވަޒީފާއަށް ގެންނަ ބިދޭސީން ހަމަޖެހިފައިވާ އުސޫލުގެ ބޭރުން އެހެން ފަރާތްތަކުގެ ވަޒީފާގައި އުޅުމަށް ދޫކުރަމުންދާ ކަމަށް ބަޔާނުގައި ބުނެފައިވެ އެވެ.\n"މި ފަދައިން އަމަލު ކުރުމާ ގުޅިގެން ތަފާތު ގިނަ މައްސަލަތައް ކުރިމަތިވެ އެ މައްސަލަތަކާ ގުޅިގެން ތަކުރާރުކޮށް ޝަކުވާ ހުށަޅަމުން ދެ އެވެ. މި ގޮތަށް އެންމެ ގިނައިން އިމިގްރޭޝަނަށް ލިބެމުންދާ ޝަކުވާތަކުގެ ތެރޭގައި ބިދޭސީންނަށް ބޭސްފަރުވާ ދިނުމުގައި އިހުމާލުވުމާއި ސީރިއަސް މައްސަލަތަކުގައި ހޮސްޕިޓަލްގައި އެނދުމަތި ކުރެވޭ ހިނދު އެ ފަރާތަކަށް އެހީވުމަށް ވަޒީފާދޭ ފަރާތުން އިންކާރުކުރުން ހިމެނެ އެވެ،" އިމިގްރޭޝަނުން ބުންޏެވެ.\nއެ ޑިޕާޓްމަންޓުން ބުނީ ސިއްހީ ފަރުވާ ދިނުމަށް ބިދޭސީންނަށް ދަތިވުމަކީ ބަލިމަޑުކަން އުފެދޭނެ ކަމެއް ކަމަށެވެ.\n"ވީމާ ބިދޭސީން ވަޒީފާއަށް ގެނައުމަށްފަހު އެހެން ފަރާތްތަކުގެ ވަޒީފާއަށް ބަދަލު ކުރަނީނަމަ އިމިގްރޭޝަނުން ހަމަޖެހިފައިވާ އުސޫލުތަކާއި އެއްގޮތަށް އަމަލު ކުރުމަށް އިލްތިމާސް ކުރަމެވެ،" އިމިގްރޭޝަނުން ބުންޏެވެ.\nޓީއެމްއޭގެ 56 ވަނަ ބޯޓު މިއަދު ރާއްޖެއަށް ގެނެސްފި\nއެމްއައިބީން އާ ސާވިސް ސެންޓަރެއް ހުޅުވައިފި\nލީކުވި އޮޑިޓް ރިޕޯޓްގައި ބޮޑެތި އޮޅުންތަކެއް އެބަ ހުރި: ޓީއެމްއޭ


Hollywood ge bodu project akah Anil Kapoor noonekey buni\nހޮލީވުޑްގެ ބޮޑު ޕްރޮޖެކްޓަކަށް އަނިލް ކަޕޫރު ނޫނެކޭ ބުނި\nއަނިލް ކަޕޫރު ބުނީ އެއީ މުނިފޫހިފިލުވުމުގެ ދުނިޔޭގައި އެންމެ ބޮޑު ފްރެންޗައިޒް ކަމަށާއި ނަމަވެސް އޭގެ ނަން ބުނެވެން ނެތް ކަމަށް\nހޮލީވުޑްގެ ބޮޑު ފްރެންޗައިޒް އަކުން ލިބުނު ފުރުސަތަކަށް ނޫނެކޭ ބުނެފައިވާނެ ކަމަށް އަނިލް ކަޕޫރު ބުނެފި އެވެ.\nމި ހަފްތާ ބަންދުގައި ރިލީޒް ކުރާ 'ޖުގް ޖުގް ޖިޔޯ'ގެ ޕްރޮމޯޝަނުގެ ތެރެއިން ދިން އިންޓަވިއުއެއްގައި އަނިލް ކަޕޫރު ބުނީ އެ ފުރުސަތު ދޫކޮށްލުމުގެ ފަހަތުގައި އަމިއްލަ ސަބަބުތަކެއް ހުރި ކަމަށެވެ.\n"އެންމެ ބޮޑު ފްރެންޗައިޒް އެއީ. އަހަންނަކަށް ނެތް ނަން ބުނެވޭކަށް. އެކަމަކު ދެ ދުވަހުން ނިންމާލެވޭ މަސައްކަތެއް ލިބުނީ. އަހަންނަށް ލިބުނު ސީންތައް ކިޔާލާފައި ނޭނގުނު ވާނުވާއެއް،" އަނިލް ކަޕޫރު ބުންޏެވެ.\nއޭނާ ބުނީ، އެ ފިލްމުގެ ޑައިރެކްޓަރު ގުޅާފައި، ފިލްމުގެ އެ މަންޒަރުތަކުގައި ހިމަނަން ބޭނުންވަނީ އަނިލް ކަޕޫރު ކަމަށް ބުނި ކަމަށެވެ. މީގެ އިތުރުން ސީވީގައި ފިލްމުގެ ނަން ހިމަނާލެވިއްޖެ ނަމަ ދެން އެ ނިމުނީ ކަމަށް ރައްޓެހިން ވެސް ބުނި ކަމަށް އަނިލް ކަޕޫރު ބުންޏެވެ.\n"އެކަމަކު އަހަރެން ހިތްހަމައެއް ނުޖެހުނު، އަހަރެންގެ ރައްޓެހިން ކައިރީ ވެސް ބުނީ އެ ސީން އަހަންނަށް އަންޑަސްޓޭންޑު ނުވާ ވާހަކަ. ވާނުވާ ނޭނގޭ ވާހަކަ. ވާނުވާ ނޭނގި ކުޅޭ ސީންއަކުން އަހަރެން ބޭޒާރުވުން ނޫން ކަމެއް ނުވާނެ،" އަނިލް ކަޕޫރު ބުންޏެވެ.


Audit Report Thakuge Massalla Thahugeegu Koh Zimmaavaa Faraaiy Thakah Fiyavalhu Alhan Govaalaifi | Hathaavees\nއޮޑިޓް ރިޕޯޓުތަކުގެ މައްސަލަ ތަހުގީގުކޮށް ޒިންމާވާ ފަރާތްތަކަށް ފިޔަވަޅު އަޅަން ގޮވާލައިފި\nއަދާލަތު ޕާޓީގެ ނޫސްވެރިންގެ ބައްދަލުވުމެއްގެ ތެރެއިން\nކޮވިޑް19 އާއި ގުޅިގެން އޮޑިޓާ ޖެނެރަލް އޮފީހުން އޮޑިޓު ކޮށްފައިވާ ޓޫރިޒަމް މިނިސްޓްރީއާ ހެލްތު މިނިސްޓްރީގެ އޮޑިޓު ރިޕޯޓުތަކުގައި ކަންބޮޑުވާ ކަންކަން އެބަހުރި ކަމަށް ސަރުކާރު ކޯލިޝަން ޕާޓީ އަދާލަތު ޕާޓީން ބުނެފިއެވެ.\nއެޕާޓީން ކޮށްފައިވާ ޓްވީޓެއްގައި ބުނީ ކޮވިޑް19 އާއި ގުޅިގެން އެކިއެކި އިދާރާތަކުން ކޮށްފައިވާ ހަރަދުތަކާ ގުޅޭ އޮޑިޓް ރިޕޯޓުތަކުން ފެންމަތިވެފައިވާ ބޮޑެތި މައްސަލަތަކަކީ އެ ޕާޓީގެ ނުހަނު ކަންބޮޑުވުން ހުރިކަންކަން ކަމަށެވެ.\nއެޕާޓީން ބުނީ ރައީސުލްޖުމްހޫރިއްޔާ އަންގަވާފައިވާ ފަދައިން، ތަހުގީގީ އިދާރަތަކުން އެކަންކަން އަވަހަށް ބަލާ، އެއްވެސް ތަފާތުކުރުމެއްނެތި އެކަމުގައި ޒިންމާވާ އެންމެހައި ފަރާތްތަކަށް އަވަސް ފިޔަވަޅުތަކެއް އެޅުމަށް ގޮވާލާ ކަމަށެވެ.\nކޮވިޑް-19 އާއި ގުޅިގެން އެކިއެކި އިދާރާތަކުން ކޮށްފައިވާ ޚަރަދުތަކާ ގުޅޭ އޮޑިޓް ރިޕޯޓުތަކުން ފެންމަތިވެފައިވާ ބޮޑެތި މައްސަލަތަކަކީ މި ޕާޓީގެ ނުހަނު ކަންބޮޑުވުން ހުރިކަންކަމެވެ.\n— Adhaalath Party (@AdhaalathOffice) August 17, 2020\nޓޫރިޒަމް މިނިސްޓްރީގެ އޮޑިޓު ރިޕޯޓު ނެރެފައި ވަނީ މިދިޔަ ބުރާސްފަތި ދުވަހުއެވެ. އެގޮތުން އެ ރިޕޯޓުގައި ކޮވިޑް19 އާއި ގުޅިގެން ޓޫރިޒަމް މިނިސްޓްރީން 26 މިލިއަން ރުފިޔާ ހަރަދު ކޮށްފައިވާ ކަމަށާއި ނަމަވެސް އެ ހަރަދުތަކުގެ ތެރެއިން ގިނައީ މެންޑޭޓާ ގުޅުން ނެތް ކަންކަން ކަމަށް ވަނީ ބުނެފައެވެ.\nހެލްތު މިނިސްޓްރީގެ އޮޑިޓު ރިޕޯޓު މިދިޔަ އާދީއްތަ ދުވަހު ނެރެފައިވާއިރު ކޮވިޑް-19 ޖެހޭ ބަލި މީހުންނަށް ފަރުވާ ދިނުމަށް 75 ވެންޓިލޭޓަރު ގެނައުމަށް ހަވާލުކުރި ދުބާއީގެ "އެގްޒެކިއުޓާރޒް ޖެނެރަލް ޓްރޭޑިންގް" ކުންފުންޏާ ހަވާލުކުރިއިރު ގެރެންޓީއަކާއި ނުލާ އެޑްވާންސް ޕޭމަންޓެއްގެ ގޮތުގައި 30.9 މިލިއަން ރުފިޔާ ދޫކޮށްފައިވާ ކަމަށް އެ ރިޕޯޓުގައި ބުނެފައިވެއެވެ.


Male' Rayyithun Beynunvaa Kankan Mi Sarukaarah Ves Adhi Koh Nudhevey: Nasheedh – adduLIVE\nމާލެ ރައްޔިތުން ބޭނުންވާ ކަންކަން މި ސަރުކާރަށްވެސް އަދި ކޮށް ނުދެވޭ: ނަޝީދު\nFeb 22, 2020, 14:06 މުހައްމަދު އައިމަން\nކުރީގެ ރައީސް މުހައްމަދު ނަޝީދު - ފޮޓޯ: ރައީސް އޮފީސް\nމާލެ ސިޓީގެ ރައްޔިތުން ބޭނުންވެފައި ހުރި ކަންކަން މި ސަރުކާރަށްވެސް ކޮށް ނުދެވޭ ކަމަށް ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nރޭ އެމްޑީޕީން ބޭއްވި ކައުންސިލް އިންތިހާބުގެ ކެމްޕެއިން ލޯންޗު ކުރުމަށް ބޭއްވި ޖަލްސާއަށް މީހުން މަދުން ދިޔަ ސަބަބާއި ގުޅޭ ގޮތުން މިއަދު އެމްޑީޕީގެ އޮފީހުގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ރައީސް މުހައްމަދު ނަޝީދު ވިދާޅުވީ ރޭގެ ޖަލްސާއަށް މާލޭގައި ތިބި އެމްޑީޕީ ސަޕޯޓަރުން ނައި މައިގަނޑު ސަބަބަކީ މާލޭގެ ރައްޔިތުން ބޭނުންވެފައިވާ ތިބި ކަންކަން މި ސަރުކާރަށްވެސް މިހާތަނަށް ހައްލު ކޮށްދެވިފައި ނުވުން ކަމަށެވެ.\nރައީސް ނަޝީދު ވިދާޅުވީ މާލެއަށް ދިމާވެފައިވާ މައްސަލަތައް ހައްލު ކުރުމަށް ސަރުކާރާއި ގުޅިގެން މިހާރު އެމްޑީޕީގެ ޕްރައިމަރީ ކާމިޔާބު ކޮށްފައިވާ ކެންޑިޑޭޓުން މަޝްވަރާތައް ކުރަމުން އަންނަ ކަމަށެވެ.\nނަޝީދު ވަނީ ރޭގެ ޖަލްސާއަށް މީހުން މަދުން އައި ކަމަށް ގަބޫލުކުރައްވާފައެވެ. އެހެންނަމަވެސް ނަޝީދު ވިދާޅުވީ ޔަގީންކަމާއި އެކުގައި މާލެސިޓީގެ 18 ގޮނޑިވެސް އެމްޑީޕީން ކާމިޔާބު ކުރާނެ ކަމަށެވެ.